
USPAVANA LJEPOTICA 


Nekada davno, u zemlji dalekoj, živjeli su kralj i 
kraljica. U zemlji je vladao mir. Kralj i kraljica su 
imali mnogo prijatelja i bili bi sretni da nisu svakog 
dana govorili: 

— Ah, kad bismo imali dijete! 

Želja im je ostala dugo neispunjena. Konačno, 
jednog dana, kad je kraljica bila na kupalištu, 
iskoči žaba iz vode i reče joj: 


— Tvoja će želja biti uslišena! Prije nego što 
prođe godinu dana dobit ćeš kćer! 

I zaista, u određeno vrijeme rodi kraljica milu i 
ljupku djevojčicu. Dadnu joj ime Ružica. 

Kralj je bio tako radostan da priredi veliku sve- 
čanost. Bio je to dan pravog slavlja. Narod je hitao 
u dvor noseći najslađe voće, najbolje ovce i svoja 
vjerna srca kao darove. Ulice su se ispunile selja- 


nima i vitezovima, vojnicima u oklopima i lijepim 
damama. Svi su oni došli da nazdrave lijepoj prin- 
cezi. Zamak je treperio od šarenila boja i mnoštva 
ljudi. 

Kralj i kraljica su pozdravili narod i poželjeli 
dobrodošlicu gostima iz susjedne kraljevine, kralju 
Hubertu, kraljici i malom princu Filipu. 

Oba vladara su već odavno željela da se dvije 
male kraljevine spoje u jednu veliku. Da bi to 
ostvarili namjeravali su, jednog dana, udati malu 
princezu za Filipa. 

Tako mali Filip, budući kralj, priđe koljevci da 
vidi princezu. U tom času njegovu pažnju privuče 
nekakvo svjetlucanje. 

Tri majušna blistava bića spuštala su se niz Sun- 


čevu zraku ravno ka kolijevci. Bile su to dobre 
vile: Cvjetana, Gorana i Sunčica. I one su došle 
darivati princezu. 


Najprije Cvjetana progovori: — Mala princezo, fsy 
dajem ti na dar čudesnu ljepotu! 4 pipi 
Na te riječi kolijevka zatreperi od svjetlosti. Đ. 


Onda Gorana reče: 

— Moj poklon neka ti bude pjesma koja će te 
pratiti kroz cio život! 

Cvjetne latice su zasule krevetić. Konačno Sun- 
čica započme: 

— Slatka princezo, moj dar će biti... 


TU 


Ali prije nego što je izgovorila želju, iznenada se 
pojavi zla vila Grdana. 

— lako me niste zvali, — reče, — ja sam ipak 
došla nešto darovati slavljenici. Prije nego što 
Sunce zađe na dan tvog šesnaestog rođendana, 
Ružice, ti ćeš se ubosti na vreteno i umrijet ćeš! 

— Oh ne! — izusti užasnuta kraljica-majka. 

— Uhvatite je! — uzviknu kralj. 

Ali je Grdana nestala uz blijesak munje. 

Tada Sunčica prekine tišinu : 

— Ne mogu te osloboditi te kletve, ali moja želja 
još nije izrečena pa ću pokušati ublažiti proklet- 
stvo. Mila princezo, ti nećeš umrijeti od uboda. 
Samo ćeš ležati u začaranom snu i probudit ćeš se 


kad poljubac tvog voljenog dragana pobjedi moć 
ovog prokletstva. 

Prisutnima se povratio dah. 

— Spalite sva vretena u kraljevstvu! — reče kralj 
Hubert. — Tada se Ružica neće moći ubosti. 

Noć se polako spuštala. Jarko rumenilo se gubilo 
u tami. U svim kućama zapaljene su vatre u kojima 
su izgorjela sva vretena u kraljevstvu. 

U jednoj od pustih kraljevih odaja sjedile su tri 
vile. 

— Lomača neće zaustaviti Grdanu, — reče Sun- 
čica kao da glasno razmišlja. 

— Da, ali ipak mora postojati neki način kako 


spasiti dijete, — promrmlja Cvjetana pa nastavi 
tiho, — ovdje i zidovi imaju uši. Zato za mnom da 
se dogovorimo! 


Cvjetana se pretvori u malu svijetlu tačku i za- 
blista u kutiji za nakit. Ostale vile su učinile isto 
pa su se smjestile tamo gdje ih Grdana nije mogla 
čuti. 

— Sigurno postoji nešto što Grdana neće pred- 
vidjeti, — izusti Cvjetana. — Nešto što neće razu- 
mjeti. A to je ljubav. — Njen je glas prešao u uzbu- 
đen šapat. 


— Naravno! Morat ćemo pažljivo skovati plan. 
Eto, pogledajte, tu je napuštena drvosječina kućica. 
Kralj i kraljica će prigovarati, ali kad im objasnimo 
da je to jedini način... 


— Što ćemo im objasniti? — upita Sunčica. 
— O čemu govoriš? 


— Govorim o trima seoskim ženama koje du- 
boko u šumi uzdižu nahoče. 


— To je vrlo lijepo od njih, — reče Gorana. 
— A tko su one? — doda Sunčica. 


Cvjetana mahine svojim čarobnim štapićem. Go- 
rana i Sunčica su se pogledale u čudu. Pa one su se 
prerušile u seljanke! 


— Ti misliš, — progovori Sunčica bez daha, — 
da ćemo to biti mi? 


— Zašto da ne? — odgovori Cvjetana. — Mi 
ćemo se brinuti o bebi. 


— To mi se sviđa, — doda Sunčica, — a osim 
toga imat ćemo i čarobnu moć. 


— Ne! — odbrusi Cvjetana. — Nema čarolije! 
— I prije no što su mogle protestirati ona im istrgne 
čarobne štapiće. 


— Ti misliš da živimo šesnaest godina kao obični 
smrtnici? — progovori konačno Sunčica. — Pa mi 
nismo ništa radile bez čarolija. Tko će prati, 
kuhati...? 


— Oh, pa mi ćemo se uhvatiti sveg posla, — 
objasni Cvjetana. — I upravo zbog toga Grdana 
neće posumnjati u nas. 


— Dobro, — pristanu Sunčica i Gorana nakon 


kraćeg razmišljanja. I tako tri prijateljice pohitaju 
u dvor saopćiti svoj spasonosni plan. Kralj i kraljica 
su uvidjeli da je to najbolji način da se sačuva mala 
princeza pa su teškog srca dali svoj pristanak. 
Iste noći su dobre vile uzele djevojčicu u naručje i 
bešumno nestale u pomrčini. 


Godine su prolazile. Bile su to za kralja i kraljicu 
godine samoće i velikih briga. Ali u drvosječinoj 
kući, duboko u šumi, nije bilo tako. Tamo su se 
orili pjesma i smijeh. Princeza je narasla i postala 

lijepa, vedra djevojka. Tri dobre vile su odgajale 
Ružicu s velikom ljubavlju. I tako je prošlo punih 
petnaest godina. Uoči šesnaestog rođendana, kada 
je Ružica trebala napustiti kolibu i vratiti se na 
dvor, u kolibi je vladala velika živost. Cvjetana, 
Gorana i Sunčica su imale pune ruke posla. Kakvu 
haljinu sašiti princezi ? 

— Ja sam za ovu, — kaže Cvjetana stavljajući 
prst na sliku prekrasne duge haljine. 

— Oh, izgledat će divno u njoj, — složi se 


Gorana. 

— Ali kako odstraniti Ružicu iz kuće? — upita 
Sunčica. Trebamo napraviti haljinu krišom i iz- 
nenaditi je! 

U tom času se pojavi Ružica. 

— A što se to vas tri dogovarate? — upita. 


— Dogovaramo ? — ponove zbunjeno vile uglas. 


— Ah, pa da, — snađe se Sunčica, — dogovara- 
mo se da te nagovorimo da nabereš malo jagoda. 


— Da, da, — reče Gorana, — mnogo jagoda. 
Ružica je uzela košaricu i šal i izletjela kroz vrata. 

— Ne žuri se natrag! 

— NE idi daleko! 

— Nemoj razgovarati s nepoznatim osobama! 

— Doviđenja, doviđenja! — odzvanjalo je u prin- 
cezinim ušima dok je odlazila. 

Čim se Ružica udaljila, Sunčica je rekla: 

— Uzet ćemo čarobne štapiće! 

— Ne! — odsječe Cvjetana, — nećemo nikakve 
olakšice. 


— Alija nikada nisam pravila tortu, — progovori 
jadna Sunčica. 


— E pa nećeš ni sada, — saopći Gorana. — Ja 
ću ispeći tortu s ružičastim i plavim cvijetom neza- 
boravka i svjećicama. 


— Aja ću sašiti haljinu! — odluči Cvjetana. 


Prije nego što je Sunčica uspjela progovoriti, 
Cvjetana joj dobaci tkanine preko glave. Zatim je 
razrezala otvor oko vrata i još dva oko ruku, 
pa upita: 


— Kako vam izgleda ? 

— Užasno! — odgovori ljutito Sunčica. — 
Ja vam kažem da bez čarolije nećemo ništa us- 
pjeti. 

— Ali ovo je divna nijansa ružičaste boje, — 
primijeti Cvjetana. 

— Ja hoću plavu, — odgovori Sunčica. 

Ružičasta ili plava, haljina je u svakom slučaju 
izgledala strašno. A ni torta nije mnogo obećavala. 
Gorana je pokušala raditi po receptu, ali ništa nije 
valjalo. 


— Pa mislim da je bilo dosta muke, — prizna 
Sunčica ljutito. — Ja idem po naše čarobne štapiće. 
Ostale dvije vile su šutjele ali im je kamen pao sa 
srca. Pomoću čarolija sve će se moći urediti na 
najbolji način. 

I dok su vile tako radile po kući, Ružica je lutala 
šumom. Njeni jedini prijatelji su bile šumske živo- 
tinje i ptice koje su se okupile oko nje čim je sjela 
na oboreno deblo. Pa ipak, sve je toga dana bilo 
nekako tužno. 


— Ne znam, — počela je Ružica glasno razmiš- 
ljati, — ne znam zašto me još uvijek smatraju 
djetetom! 

— Tko-o? — upita sova. 

— Teta Cvjetana, Gorana i Sunčica, — odgo- 
vori Ružica. — A ja bih tako voljela biti odrasla 
pa nekoga sresti. 

— Koga-a? — hukala je sova. 

— Nekoga s kim bih šetala i pričala. Ali to je 
samo san. — A kako je to bio san, ona prekrije lice 
rukama i sklopi oči. Ali ne za dugo. Nasmiješi se 
svojim prijateljima i počme pjevati. Znala je da to 
životinjice vole. Dogodilo se da je baš tog dana kroz 
šumu jahao mladi princ Filip iz susjedne kralje- 
vine. Kad je začuo pjesmu on naglo zaustavi konja 
i oslušne. 

— Čuješli ti pjesmu Zelenko ?—upita svog konja. 
Zelenko naćuli uši i kimnu glavom, a princ reče: 

— Da, imaš pravo, zaista netko pjeva. Hajdemo 
vidjeti tko je to. 

Konj ga povede u pravcu glasa i princ se uskoro 
nađe pred djevojkom izvanredne ljepote. 

— Poznajem te, — pjevala je Ružica — ... jednom 
u snu šetala sam s tobom ... 

Očaran pjesmom i ljepotom princ pristupi i uzme 
Ružicu za ruku. 

— Ali, — počme djevojka ustuknuvši — pa 
ti: S 


— Stranac! — dopuni princ. 

— Da! — odgovori ljepotica. 

— Zar nisi u svojoj pjesmi rekla da smo se već 
sreli u snu? 

Ružica se nasmije. 

— Tko si ti? — upita na to princ, — kako se 
zoveš? 

— Ja sam ... oh ne, ne smijem ti reći, — uzvikne 
Ružica sjetivši se savjeta dobrih vila. — Zbogom! 
—ipotrči kući. 

— Kada ću te opet vidjeti? — vikne princ za 
njom. 


— Nikada! — dobaci ona žalosno i zastane okli- 
jevajući. 

— Kada? Sutra? — pitao je princ. 

Izgledao je beskrajno tužan. Nakon kratkog ko- 
lebanja Ružica mu dovikne: 

— Vidjet ćeš me večeras u drvosječinoj kolibi! 

U kolibi je sve bilo užurbano. Pomoću čarolija 
vile su napravile najslađu tortu na svijetu. A igla je 
letjela gore-dolje i šivala najljepšu balsku haljinu. 

— Neću da bude ružičasta! — vikala je Sunčica 
svojoj prijateljici, ali kako je vidjelada je Cvjetana 


ne sluša dodirne svilu štapićem i ona postane plava. 


— A ja hoću ružičastu! — uzvrati Cvjetana pa 
promijeni boju haljine. 
— Plava! — zainati se Sunčica. 


I tako bezbroj puta. Haljina je mijenjala boju 
ali je zato kroz dimnjak izlazio dim čas ružičast, 
čas plav. To je opazio gavran, Grdanin ljubimac. 
Zla vila ga je poslala da pronađe nestalu princezu 


prije nego što protekne šesnaest godina. I eto, 
sve do posljednjeg dana gavran nije ništa otkrio. 
A sad se odjednom nešto čudno događalo u drvo- 
sječinoj kućici. 

— Jednom u snu, — pjevala je Ružica dok je 
otvarala vrata kućice. 


— Teta Cvjetana!—orio se njen glas. — Gorana, 
Sunčica! Gdje ste ? 


I gle čuda! Preko stolice položena prekrasna ha- 
ljina a na stolu velika torta! 


— Pa to je divno! — usklikne Ružica. 


— To je naše iznenađenje! — poviču vile uglas i 
izađu iz ormara u kojeg su se bile sakrile. — Sretan 
rođendan! 


— Mile moje tete! — izusti Ružica dok ih je 
grlila. — Pa ovo je zaista najsretniji dan mog 
života. Sve je tako lijepo. A tek kad ga upoznate! 


— Koga? — iznenade se vile. — Zar si upoznala 
nekog stranca ? 


— Nije stranac! Mi se već odavno poznajemo. 
— Odakle? 


— Iz sna. Sreli smo se jednom u snu, — zapjeva 
Ružica. 


— Oh ne, — zavapi Sunčica. 


— Pa to je strašno! — doda Cvjetana plačnim 
glasom. 
— Ali zašto? — upita Ružica. — Pa ja imam 


šesnaest godina! 


— Da, ali ti si zaručena! — objasni nekako 
Cvjetana. Čim si se rodila otac te je obećao princu 
Filipu. Vašim vjenčanjem bit će ujedinjene dvije 
male kraljevine u jednu veliku i moćnu. 

— Ali to je nemoguće! — reče Ružica iako je 
znala tajnu o svom porijeklu. 


— Mila moja, — reče Gorana, — ti znaš da si 
princeza. Večeras te vodimo ocu, kralju Stevanu. 
A tog stranca više ne smiješ viđati! 


— Oh ne, ne, — zajeca Ružica i otrči u svoju 
sobu. 


Iza nje ostanu tri tužne vile i haljina i torta. 


— A mislile smo da će se obradovati! — uzdahne 
Sunčica. 

Zlatna svjetlost kasnog popodneva osvjetljavala 
je zidine dvorca dok su vile požurivale nesretnu 
Ružicu ka njenom pravom ocu. Kad su stigle do 
zamka sjenke su već bile tamne i izdužene. Pridoš- 
lice se provuku kroz sporedna vrata i zaštićene sjen- 
kom sutona nestanu u zamku. Zatim kliznu kroz 
mračne dvorane pa uz kružno stepenište. Konačno, 
Cvjetana otvori vrata princezine odaje. 

— Sve je u redu! — prošaputa. — Udite! 


— Zaključaj vrata! — naredi zatim. — Navuci 
zavjese, Gorana! Dok Sunce sasvim ne zađe nismo 
bezbjedne od Grdane i njene kletve. 

Cvjetanine blistave oči su ispitivale svaki kutak. 
Ali nigdje ni traga od kakve opasnosti. 

— Sjedni, Ružice! — reče ona, — odmori se 
malo u svojoj kući, a mi idemo do tvog oca. 

U stvari, drage vile su htjele pronaći stranca iz 
šume i udesiti da ga djevojka ponovo vidi. 

U međuvremenu, u dvoru kralja Stevana vrvilo 
je kao u košnici. Svi su znali da se priprema neko 

veliko slavlje, ali nitko nije zapravo znao o čemu se 
radi osim kraljevskog para i vladara susjedne 
zemlje. Oni su namjeravali te večeri proglasiti 
vjenčanje mlade princeze Ružice i princa Filipa. 
Kralj Stevan i kralj Hubert su pravili velike planove. 


— Mi smo izgradili zamak za njih, — reče kralj 
Hubert, — tako da mogu već sutra otputovati. 


— Ali, Huberte, ja nisam vidio svoje dijete punih 
šesnaest godina ... 


U tom času se na vratima pojavi princ Filip. 


— Sine! — pohita mu Hubert ususret. — Dobro- 
došao, sine! Vidim da si dugo jahao pa zato požuri, 
presvuci se i pripremi za svečanost. Ti znaš da te 
čeka mlada! 


— Ali, ja sam je već sreo, oče! —odgovori Filip. 
Kralj Hubert zanijemi od iznenađenja — Sreo si je? 


— Jednom u snu, — zapjeva Filip. 


— Budi ozbiljan, dosta tih šala o snu, — naljuti 
se otac. 


— Ali to nije bio samo san, oče — odgovori Filip. 
Ja sam je zaista upoznao! 


— Princezu Ružicu ? — upita otac. — Nebesa ! 
Pa to moramo reći Stevanu. 


— Nikada nisam rekao da je to bila Ružica, — 
prekine ga mladić. — Rekao sam da sam upoznao 
djevojku kojom ću se oženiti. Ja u stvari ne znam 
što je ona ... seljančica mislim ... 


— Kako? — krikne Hubert i pocrveni kao pa- 
prika. — Pa ti se šališ, momče! 


Ali Filip je ostao uporan. 


— Ne smiješ to učiniti! — vikne njegov otac iz 
sve snage. — Ti znaš da ja to neću dozvoliti! 


— E pa kad nećeš oče, onda ću se odreći prije- 
stolja. 


— Koješta! — odgovori Hubert. Ali mladić je 
već skočio na Zelenkovo sedlo i odjahao. 


— Filipe! — poviče otac, — vrati se! 

Uzalud. Mladić je već bio izvan dvora i jurio je 
ka šumi. Kralj se spusti na stepenice i uhvati za 
glavu, pa hukne iz sve snage. 


Za to vrijeme nesretna Ružica je sjedila u svojoj 
sobi i gorko plakala. Odjednom dopre do nje neka 
tiha melodija koja je raspoloži. Melodija je pozivala 
i mamila. Kao začarana Ružica je krenula u pravcu 
zvuka. Vrata su se nečujno otvorila i ona krene uz 
stepenice. Na vrh stepenica se nalazila mala odaja 
a u odaji vreteno. Iza vretena, u tamnom uglu, 
prikrila se Grdana. Dobre vile su čule muziku 
kojom je nevaljalica mamila njihovu ljubimicu. 
Kao bez daha doletjele su u njenu praznu sobu. 
Ružica tog časa priđe vretenu. 


— Ne dodiruj ništa! — vikale su odozdo dobre 


vile. Ali Grdana prošaputa umilnim glasom: 
— Dotakni vreteno! 
Ružica sanjivo ispruži ruku. Pik! Vreteno razdera 
kožu na njenom prstu. Djevojka se sruši na pod. 
— O vi slabašna, nemoćna stvorenja, — dobaci 
Grdana vilama niz stepenice, — zar ste mislile da 
mene možete pobjediti! 


Grdana se zakikota i nestane u oblaku dima. 
Dobre vile su stigle. 

— Nesretni kralj i kraljica, — uzdahne Gorana, 
— puknut će im srca kad vide ovaj prizor. 

— Neće ništa vidjeti, — odgovori Cvjetana. — 
Uspavat ćemočitav dvor dok se princeza ne probudi. 

I dobre vile se razletile po odajama dvora 
sipajući neki čarobni srebrni prah. Sve živo sklopi 
oči i padne u miran dubok san. 

U tom trenutku je Filip stigao do drvosječine 
kućice u šumi. Ali umjesto lijepe neznanke, mladić 
ugleda Grdanu. I prije nego što je mogao shvatiti 

što se događa, nevaljalica uzvikne: 

— Zgrabite ga! 

Sa svih strana su navalili iz mraka Grdanini po- 
moćnici koji su za tren oka uhvatili u mrežu princa 
i njegovog Zelenka. Zatim su poletjeli sa zaroblje- 
nicima ka tamnici u Grdaninom Zamku tame. 

Nije potrajalo dugo, a tri dobre vile su stigle do 
kućice. Odmah su shvatile da se nešto strašnog 
dogodilo. 

— Grdana! — povikale su uglas čim su ugledale 
prinčevu kapu koja je nekim slučajem ostala u 
kućici. Slijedećeg trena tri prijateljice su već letjele 
kroz šumu u pravcu Zamka tame. 


A u Zamku tame, u mračnoj tamnici, Grdana se 
rugala Filipu mašući velikim, crnim plaštem oko 
sebe. 

— Znaj, — reče ona pakosno, — da u najvišoj 
kuli kraljevskog dvora leži nepomično princeza 
Ružica. 

Filip podiže pogled začuđeno. Princeza je pobje- 
đena, njegove ljepotice više nema, a on je zarobljen! 
Kakva je to čudna zbrka nastala ? 

Filip skoči na noge. Ali lanci ga povuku natrag. 
Onda je zagnjurio glavu u ruke i tako ostao. 

Grdana se smijala. 

— Dođi miljeniče moj, — reče gavranu koji je 
otkrio čitavu tajnu, i izgubi se u tami. 

Filip i Zelenko su ostali sami. Ali ne zadugo. 
Dobre vile su uskoro stigle do tamnice i pomoću 
čarobnih štapića uđu k princu. 


— Kako ste ovamo dospjele? — prošaputa 
mladić. 
— Pst, — uzvrati Cvjetana, — nije vrijeme za 


objašnjavanje. Reći ću ti samo ovo: princeza Ru- 
žica je lijepa seljančica koju si jučer sreo. Hajde! 


Iz tri mala štapića sijevnu iskrice i Filipovi lanci 
se prekinu. 

— A sada, — reče Cvjetana otključavajući vrata 
tamnice, — kreni na put naoružan čarobnim štapom 
vrline koje ti dajemo i ovim moćnim mačem istine. 
To su oružja koja će pobjediti zlo! 

Filip skoči na Zelenka i pojuri. Ali Grdana je 
čula topot kopita pa bijesno poviče: 

— Dignite pokretni most! 

Zelenko je u tom času već bio na sredini mosta 
koji se počeo dizati. Duboka provalija otvori svoje 
čeljusti spremna progutati bjegunce. Ali konj se 
zgrči i uz snažan skok prenese Filipa na drugu 
stranu. 


Grdanino se lice zgrči od bijesa. Pošto joj je 
princ umaknuo ona poviče da se sva šuma orila: 

Neka sijevaju munje! 

A oko kraljevskog dvora 
Nek* otrovno izraste trnje, 
Jer mladić taj umrijeti mora! 


Filip i vile su stigli do zamka uz strahovit blijesak 
munja i grmljavinu od koje se sva zemlja tresla. 

Ali tamo su naišli na zlo trnje. 

— Mač istine! — viknu tri male, hrabre prija- 
teljice. — Mač istine prolazi kroz trnje! 

Filip uzmahne mačem i ubrzo napravi prolaz 
dovoljan da se na Zelenku provuče. 

— Konačno dvor! — reče s olakšanjem. 

Međutim, Grdana nije odustajala. Pred Filipom 


je iskrsnuo ogroman zmaj koji je izbacivao vatru. 
On zbaci Filipa sa sedla. Mač istine i štit vrline 
padnu na zemlju. Ali dobre vile se nađu kraj njega i 
dodaju mu oružje. Zmaj počme izbacivati vatru, 
ali štit vrline odbaci plamen. Neprijatelj tada svom 
silinom pojuri prema mladiću ali ga ovaj udari 
mačem istine. Strašna neman je pala mrtva. Put do 
ulaznih vratiju je bio slobodan. 


Filip i dobre vile kročiše unutra. Sve živo što se 
našlo u dvorcu spavalo je dubokim snom: i psi i 
mačke i golubovi i muhe po zidovima i kuhar i 
sobarice i straža i dvorska pratnja i, najzad, članovi 
kraljevskih porodica. 

Filip je zastao pred tim prizorom. A Ružica? 


Gdje je ta lijepa Trnova Ružica? Gdje je njegova 
šumska uspavana ljepotica ? 

Vile su znale koga on traži pa su ga povele do 
kule i širom otvorile vrata. I gle! Trnoružica je 
spavala bezbrižnim snom. Bila je tako lijepa da 
princ nije mogao odvojiti oči od nje. Konačno se 
nagne i poljubi je. Istog časa Ružica otvori oči. 

Usnuli dvor se počme buditi. I sluge i stražari i 
golubovi i mačke i svi redom. Čak i vodoskok 
zašumi u bašti, a kuhari nastaviše spremati svadbeni 
ručak. Probudio se i kralj Stevan. 

— Oprosti, Huberte, — reče svome gostu. — Što 
si ono maločas rekao? 

— A-a, — zijevne Hubert pa se protegne. 

— Rekao? — onda se sjeti razgovora sa svojim 
sinom. Kako je sve to izgledalo daleko! Pa ipak, 
morat će saopćiti Stevanu kako je njegov nezahvalni 
sin odbio da se oženi s princezom. 

— Da, da, — promrmlja zagonetno, — ti znaš 
Stevane da neke stvari ... 

— Pa to si malo prije rekao, — prekine ga ovaj. 

— Pato što ja mislim je... — pokuša Hubert da 


bude jasniji. — Uostalom, dosta s tim. Evo u čemu 
je stvar. Moj sin se namjerava oženiti ... 

Zvuk trube ga prekine u pola rečenice, a dvorcem 
se prolomi gromki glas: 

— Dolaze! Princeza Ružica i princ Filip! 

Mladi par se pojavi na stepeništu uz zvukove 
vesele muzike i gromko klicanje svih prisutnih. 


. 

Stevan i njegova kraljica nisu mogli skinuti 
pogled sa svoje voljene kćerke. 

— To je Ružica! — usklikne Stevan dok su mu 
se ruke tresle. — Naše dijete je opet među nama! 

Pogleda i Hubert. Zatim protrlja oči. Znači, 
njegov sin ipak nije otkazao poslušnost. Pomalo 
zbunjen on prvi priđe mladencima pa upita hineći 
strogi glas: 

— Što to znači, sine? Možeš li mi objasniti što 
sve to znači? 

— Znači da se sretno završila priča, — odgovori 
Filip, — priča koja je počela u jednom snu. — I ne 


čekajući odgovor, mladić uhvati Ružicu za ruku i 
zaigra uz zvukove muzike. 

Bio je to sretan kraj jedne povijesti koja je počela 
kletvom i sretan početak nove priče o zajedničkom 
životu Trnoružice i njenog Filipa. 

U općem slavlju svi su zaboravili na tri dobre 
vile. A _one su sjedile na balkonu i promatrale 
čitav prizor. Gorana obriše oči. 


— Što je draga? — upita Cvjetana. 

— Ah, šmrcne ova, — oduvijek sam voljela 
sretan kraj. 

— Da, — uzdahne Cvjetana brišući svoje oči, — 
baš kao i ja! 


Ali u tom času Cvjetanin pogled padne na Ruži- 


činu haljinu. 
— Nebesa! Pa ona je plava! — uzvikne i mahne 
čarobnim štapićem. Haljina je u tren oka postala 


ružičasta. Sunčica pocrveni od bijesa pa uperi 
svoj štapić u istom pravcu. 

— Plava! — uzvikne. 

Itakoje haljina opet postala plava. Ali ne zadugo. 
Dok je Ružica plesala dobre vile nisu htjele popu- 
stiti jedna drugoj. Haljina je presijavala i mijenjala 
boju: od plave je postajala ružičasta a zatim po- 
novo plava. Bezbroj puta, sve dok i našoj priči 
nije došao kraj. 


PINOKIO 


Jedne noći, nekada davno, blistala je večernja 
zvijezda na tamnom nebu. Njene su zrake satkale 
svjetlucavu stazu ka seocetu, a mjesečina je rasula 
svoje srebro po malim krovovima. 

Tiho seoce je utonulo u dubok san. Jedini svjedok 
ljepote ove noći je bio umorni putnik koji je pješačio 
kroz mrak. Odijelo mu je posivilo od prašine: u 

iznošenim cipelama je jedva hodao, a leđa su ga 
boljela od tereta putne torbe obješene preko slabaš- 
nih ramena. Istina, torba je bila sasvim malena, 
ali ni ramena ovog zakašnjelog putnika nisu bila 
veća. Bio je to vrlo malen putnik. Zvao se Cvrčak 
Cvrčko. 

Cvrčak se divio blistavoj zvijezdi: izgledala je 


tako blizu, skoro na dohvat ruke, a bila je lijepa 
kao iz snova. No, tog časa je Cvrčka zanimalo 
nešto drugo: mjesto gdje bi se odmorio. 


Iznenada je mališan primjetio da je jedan prozor 
osvjetljen i da se dim izvija iz dimnjaka. 


— Tamo gdje ima dima ima i vatre, — pomisli. 
— A gdje ima vatre ima i ognjište. A gdje je ognjište 
tu mora biti mjesta za cvrčka ... 


Tako razmišljajući Cvrčko je skočio na prozor i 
provirio unutra. Soba je djelovala ugodno. Cvrčak 
uskoči ravno na ognjište da se ugrije. 


Kada je malo došao k sebi, pogledao je okolo. 
Nije to bio običan seoski dom. Bila je to radionica 
drvodjelje Đepeta. Te je noći starac dugo radio. 
Izrađivao je drvenu lutku. 


Đepeto je živio sam s malim crnim mačetom 
Figarom i svojim ljubimcem Kleom — zlatnom 
ribicom. Osim njih imao je mnogo prijatelja : svi su 
poznavali i voljeli dobrog, sijedog starca koji je 
proveo cijeli život čineći radosti drugima. 


Djeca su najviše voljela Đepeta. On im je poprav- 
ljao lutke, punio im krpena tjelešca novom strugo- 
tinom i po njihovim izbljedjelim porculanskim li- 
cima bojama crtao nasmješena ustašca. Poklanjao 
je ostarjelim limenim vojnicima nove ruke i noge 
— njegova ruka je imala čudesnu moć u stvaranju 
igračaka. 


I upravo u to kasno vrijeme, stari umorni drvo- 
djelja odloži alat i počme promatrati svoje najnovije 
djelo. Bio je to drveni lutak veličine malog dječaka, 
bistrog, okruglog lica poput dječjeg. Samo mu je 
nos bio drugačiji — vrlo dugačak i upadljiv nos 
kakvog nikada nijedan dječak nije imao. Smje- 
šan nos! 


Stari drvodjelja ga udari po bradici, nasmije se 
i reče: 
— Mali drvenoglavče! Evo gotov si a sada trebaš 


dobiti ime. Kako ću te nazvati? Sjetio sam se! 
PINOKIO! Sviđa li ti se? 


Čim je to rekao, starac povuče konopac kojim je 
pokretao lutka tako da novajlija klimnu glavom u 
znak odobravanja. 


— Eto što on odgovara! — uzvikne Đepeto 

radosno. — Bit ćeš Pinokio! A sada, — zjevne 
starac, — vrijeme je za spavanje. Laku noć, Figaro! 
Laku noć, Kleo! Laku noć, Pinokio! 


Ove su riječi godile Cvrčku jer je bio jako 
pospan. A Đepeto navuče svoju bijelu noćnu ko- 
šulju i popne se na krevet koji škripnu. Tamo je još 
malo sjedio diveći se drvenom lutku. 


— Pogledaj ga, Figaro! — uzvikne. — Pa on 
izgleda skoro kao da je živ. Zar ne bi bilo divno kad 
bi zaista bio živ? 


Ali mačkica umjesto odgovora samo zahrka. 
Uskoro je i Đepeta zaspao. A Cvrčko je još dugo 
ležao budan i razmišljao. Rastužila ga je pomisao 
da se želja starog dobričine neće nikada obistiniti. 
Odjednom je začuo neku tajanstvenu muziku. Us- 
pravio se i pogledao okolo. Onda je opazio neku 
čudnu svjetlost koja je sve jače i sve bliže bliještila. 
Večernja zvijezda se spuštala s neba i prosipala svoj 
srebrni sjaj kroz prozor Đepetove kućice. A kad se 
cijela soba okupala u tom silnom sjaju, pojavila se 
prekrasna djevojka u isto tako sjajnoj, plavoj 
haljini. 

— Tako mi života, — prošaputa zaprepašteni 
Cvrčak Cvrčko, — to je vila! 


Plava Vila se nagnula nad Đepetom i prošaputala 
nešto sasvim tiho i nježno da ga ne probudi. 


— Dobri Đepeto, — doprlo je do Cvrčka. — Ti si 
ljudima toliko radosti pričinio da zaslužuješ da se 
tvoja želja ostvari! 


Zatim se okrene drvenom lutku pa podigne svoj 
blistavi štapić i progovori: 


Probudi se lutko mala, 
Život sam ti darovala! 


I tek što dotakne Pinokija, on oživi! Najprije 
zatrepta očima, a zatim podigne svoju drvenu 
ruku i počme micati prstima. 


— Ja sam živ! — vikne on. — Mogu se kretati. 
Mogu govoriti! 


— Da, Pinokio, — nasmješi se Plava Vila. — 
Đepetu je potreban sin; zato sam ti poklonila 
život. 

— Pa onda sam ja pravi dječak! — poviče 
Pinokio. 

— Ne, — odgovori tužno Plava Vila. Ne postaje 
se pomoću čarolije čovjek. Ja ti dajem život a 


ostalo ovisi o tebi. 

— Reci mi što trebam uraditi da postanem pravi 
čovjek, — zamoli Pinokio. 

— Dokaži da si hrabar, pošten i nesebičan, — 
odgovori ona. — Budi dobar sin, neka se Đepeto 
ponosi tobom! A onda, jednog dana, probudit ćeš 
se i vidjeti da si postao pravi dječak. 


— A-uh! — pomisli Cvrčak Cvrčko. — To neće — Život je pun iskušenja, — reče. — Moraš 
biti lako. naučiti razlikovati dobro od zla ... 

I Plava Vila je znala kako je težak zadatak dala — Dobro? Zlo? — upita Pinokio. — Kako ću to 
Pinokiju. saznati ? 


Cvrčko je u svom kutku lomio prste. Ali Vila 
nastavi: — Tvoja savjest će ti pokazati razliku iz- 
među dobrog i zla. 

— Što je savjest? — upita Pinokio. 

Za Cvrčka je to bilo previše pa je skočio dolje 
da ga svi vide. 


— Savjestje, — vikne on, — onaj slabi glas kojeg 
ljudi ne žele slušati. 

— Jesi li ti moja savjest? — upita Pinokio uz- 
buđeno. 

Cvrčko se zbuni ali mu Plava Vila priskoči u 
pomoć. 


— Da li bi volio biti Pinokijeva savjest? — na- 
smješi se. — Sjajno izgledaš, samo reci kako se 
zoveš? 


— Cvrčak Cvrčko, — odgovori on i osjeti kako 
ga oblijeva rumenilo. 


— Na koljena gospodine Cvrčko! — naredi 
Plava Vila. A kad je mališan kleknuo, nastavi: 
— Svečano te proglašavam za Pinokijevu savjest! 
A sada, vitezu Cvrčko Cvrčiću, veliki zaštitniče 
dobra, ustani! 


Kad se prašnjavi mali cvrčak uspravio, vidio je 
umjesto otrcanog odijela da je obučen od glave do 
pete u elegantnu odjeću. 


— Zar neću dobiti značku ili nešto slično? — 
upita. 


— Vidjet ćemo, — nasmješi se Plava Vila. 
— Hoće li biti zlatna? — nastavi mali uporno. 


— Možda, ako uspješno obaviš svoj posao, — 
reče ona. 


— Povjeravam ti Pinokija. Čuvaj ga, savjetuj ga 
i pomogni da postane pravi dječak ! 


Bio je to ozbiljan trenutak. Cvrčko je obećao da 
će pomagati Pinokiju koliko će moći i da će s njim 
ići kroz vodu i vatru. Plava Vila mu se zahvali i reče: 


— A sada, Pinokio, budi dobar dječak i neka ti 
savjest uvijek bude vođa. Neka ti ne smeta što se 
razlikuješ od ostalih dječaka! Zapamti: loše dijete 
nije ništa bolje od drvenoglavca. 


Rekavši to Plava Vila nestane. Pinokio i Cvrčko 
su ostali neko vrijeme bez riječi, kao začarani. 
Cvrčko se prvi pribra : 


— Vila je dobro govorila i trebaš zapamtiti 
njene riječi. 

— Da, gospodine, zapamtit ću! — odgovori 
Pinokio. 


— A kada ću ti biti potreban, ti samo zafućkaj. 
Ovako! — pokaže Cvrčko i zapjeva: 


Kad upadneš u nevolju 
Nećeš naći pomoć bolju 
Da se spasiš ti od zla, 
Nego što ti pružam ja! 

Novopečeni vitez, Pinokijeva savjest, zapleše po 
sobi. Njegovom štićeniku se to silno dopalo pa 
skoči sa stola u želji da mu se pridruži. Međutim, 
zaplesao je prebrzo, izgubio ravnotežu i pao uz 
tresak na pod. 


— Tko je tamo? — poviče Đepeto. 
— To sam ja! — odgovori Pinokio s poda. 
Starcu su od straha zacvokotali zubi. 


— Figaro, netko je u sobi! — prošaputa. — 
Provalnik! 


A tada, na svoje veliko iznenađenje, primjeti 
lutka kako leži na podu. 


— Pinokio! — uzvikne. — Kako si stigao na 
pod? — upita ga i podigne na klupu. 


Na njegovo ogromno iznenađenje Pinokio pro- 
govori: 


— Pao sam! 
Đepeto razrogači oči: — Što! Zar ti govoriš? 
— Govorim, — odgovori ovaj, — a osim toga 


znam i hodati! 


Starčić se trgne: — Ne, ne, — mucao je. — Ja 
sigurno sanjam. Polit ću se vodom! Ubošću se 
iglicom da vidim jesam li budan. 


Kroz nekoliko trenutaka Đepeto se malo pri- 
brao. — E, pa, vidjet ćemo tko sanja, — reče 
izazovno. 


— Hajde, nastavi, reci nešto! 


Pinokio se nasmija: — Tako si smješan! Sviđaš 
mi se! 
— Pa ovaj lutak zaista govori, — reče starac 


tihim glasom. — To je pravo čudo! Figaro! Kleo! 
Pinokio je oživio! 

Đepeto je bio toliko sretan da nije znao da li 
da se smije ili da plače. — Ovo treba proslaviti! — 
reče. Zatim navije vergl i počme plesati. Bilo je to 
pravo veselje. A kad je vergl ušutio starac se obrati 
svojoj družini: 

— E, pa, vrijeme je da se spava. Hajde, Pinokio! 
Ti ćeš spavati u ormaru. — Starac smjesti Pinokija i 
ode u postelju. 


Cvrčak Cvrčko je jedini ostao budan. Razmišljao 


je o svom teškom zadatku. Želio je da Pinokio 
nikada ne razočara dobrog, sretnog starca i Plavu 
Vilu. Želio je uvijek biti Pinokijeva savjest i da 
njegov prijatelj ubrzo postane pravi dječak. 

U maloj radionici je vladala tišina. Visoko na 
nebu, treperila je večernja zvijezda. 

Osvanulo je svijetlo i blistavo jutro. Školsko 
zvono zazvoni, golubovi se uplaše i prhnuše ka 
oblacima. 

Đepeto se obradovao zvonu. A kako i ne bi! 
Njegov sin polazi u školu! 

I Pinokio je bio nestrpljiv. Njegovo svijetlo, 
oprano lice je treperilo od uzbuđenja. Čak su i 
Figaro i Kleo shvatili da je to svečan dan. Đepeto 
otvori vrata. Prvi put je lutak ugledao šareni svijet. 
Kako je sve to izgledalo divno! 

— Tko su oni tamo? — upita pokazujući niz 
ulicu. 

— To su djeca, — odgovori Đepeto. — Dječaci i 
djevojčice, tvoji školski drugovi, Pinokio. 

— Pravi dječaci ? — upita lutak uzbuđeno. 

Da, sine moj. I ako ćeš marljivo učiti uskoro 


ćeš i ti tako izgledati. 

Mali Figaro se pojavi vukući s mukom vrpcu 
kojom su Pinokijeve knjige bile vezane. 

— O, hvala ti, Figaro. I ti nam hoćeš pomoći. 
Pinokio, evo tvojih knjiga! I zapamti, želim da 
budeš dobar dječak. Pažljivo izaberi sebi prijatelje 
i izbjegavaj loše društvo. Slušaj učitelja ... 


— Zbogom! — prekine ga nestrpljivo Pinokio, 
pa poleti. Tada se predomisli i vrati se starcu. 
— Zbogom tata, — reče i obavi svoje ruke Đepetu 
oko vrata. Slijedećeg trenutka koračao je čvrsto 
odlučivši da bude dobar. 


Do Cvrčka je prodrla buka školskog zvona pa 
brzo .poskoči. Što ako je Pinokio već otišao u 


. školu? Ako je mališanu potrebna savjest, onda je to 


prvog školskog dana! A Cvrčko se upravo uspavao 
u nezgodno vrijeme. Zato se žurno obuče, stavi 
šešir na glavu i odjuri van. 

— Hej, Pinokio, — poviče. — Čekaj me! 

— Još jedna usta treba nahraniti, Figaro, — 
veselo promrmlja Đepeto gledajući Pinokija kako ' 
se udaljuje. — A ipak, kako je divno imati sina za 
kojeg treba raditi! 

Ali joj! Mnogo teških dana i noći čekalo je 
starog drvodjelju. Jer, uprkos savjetima, Pinokio je 
već na prvom koraku dospio u loše društvo. Tu iza 
ugla je naišao na dva okorjela nevaljalca — Lisca i 
Mačka. 

Ove dvije skitnice neurednih čarapa i zakrpljenih 
hlača su se uspjeli pretvarati da liče na pristojan 
svijet koji ide u šetnju. Ali, naravno, nisu bili spo- 
sobni ni za što dobro. 

— Pogledaj! — uzvikne Lisac Nedrug koji se 
pred drugima predstavljao kao Pošteni Jovica. — 
Vidiš li ti ono što ja vidim ? — pokaže štapom ka 


Pinokiju koji se upravo približavao. Mačak Gideon 
pogleda u tom pravcu. 

— Lutka koja hoda, — začuđeno reče Nedrug. 
— Živi lutak — marioneta bez konopca! Drvena 
lutkica koja diše! 


I prije nego što je Pinokio shvatio što se dogodilo, 
ležao je kako je dug i širok. Nedrug ga je počkalio 
a zatim podigao. 

— Žao mi je, dragi mladiću! — izvini se Lisac. 
— Nesretan slučaj, gospodine. . . 


— Pinokio, — dopuni ga veselo mali lutak. 

— Ha-ha. Pinokio, — oslovi ga Nedrug, — išao 
si prebrzo! Prebrzo i u pogrešnom pravcu. Imam 
ja nešto za tebe ... 

— Ali ja idem u školu, — reče Pinokio. 

— U školu? Gluposti! — odgovori Lisac, — 


znam ja nešto bolje. Ti si previše pametan dječak 
da bi trošio vrijeme u školi. Zar ne, Gideone ? — 
Mačak samo kimne glavom. 

— Ti zaslužuješ da putuješ u Zemlju Razbibriga, 
dječače moj, — reče lukavi Nedrug. 

— U Zemlju Razbibriga? — ponovi Pinokio. 

— Da! — uzvikne Nedrug. — Tamo je svakog 
dana slavlje uz vatromete, muziku, parade. Pravi 
raj za dječake! Evo, ja te zamišljam kako stojiš ispod 
stabla a u svakoj ruci lizaljka. S grana vise uštipci 


a ti tuljenčariši promatraš ružičasto brdo od pravog 
pravcatog sladoleda. Što kažeš, a? Razmisli o 
tome, Pinokio. 

— Pa ja sam baš pošao u školu, — reče Pinokio 


oklijevajući. — Možda bih mogao najprije otići do 
Zemlje Razbibrige, ali samo za časak. . . 

— Kakav zvekan, — pomisli Cvrčak Cvrčko koji 
je stigao upravo kad je Pinokio već krenuo. Cvrčko 
nije imao izbora pa pođe za njim. 

Uskoro su došli do velike kočije pune dječaka — 
nestrpljivih, bučnih, nevaljalih dječaka. Pinokio 
se popeo k njima. 


— Zbogom! — dovikne on Liscu. — Nikada ti 
se neću odužiti za ovo! 

— Uzmi to kao običnu stvar dečko moj, — uz- 
vrati Nedrug. — Tvoja radost je moja jedina na- 
grada. Naša jedina nagrada je ... — ali ne dovrši, 
jer mu kočijaš okrutnog izgleda dobaci krišom 

vreću zlatnika. 
Tako je Nedrug prodao Pinokija za zlato! 
Kočijaš zamahne dugim bičem nalik na zmiju 
i kola pođu. Kočiju je vuklo osam malih magaraca 
tužnog izgleda. Nije im bilo lako. Kad god se bič 
spuštao na njihova leđa, oni su zanjakali: »la! Ia! 


Ia!« Ali nitko nije obraćao pažnju na to. Vladala je 
opća galama. 


— Tri put hura za Zemlju Razbibriga! — uzviki- 
vali su dječaci bacajući kape u zrak. 


Cvrčko učini posljednji očajnički korak. Skoči 
na stražnju osovinu kočije i pridruži se lakomislenoj 
djeci. Bio je svjestan da Pinokio srlja u nevolju 
pa je odlučio da ga ne napušta. 


Putovanje je bilo neugodno za Cvrčka. Na obali 
su se putnici ukrcali u lađu za Zemlju Razbibriga. 
Vožnja po nemirnom moru nije prijala mališanu. 
A osim toga, sve je više brinuo zbog Pinokija koji se 
već sprijateljio s najgorim od svih dječaka — Fi- 
tiljkom. 


Cvrčko pokuša upozoriti Pinokija, ali nepromiš- 
ljeni lutak nije htio slušati. Konačno, lađa pristane 
uz obalu otoka a dječaci pohrle jedan preko drugog. 


Glazba je treštala na sve strane. Cirkuske pred- 
stave su se održavale na samim ulicama. Trotoari 
su bili popločeni slatkišima i ukrašeni drvećem od 
uštipaka. Po žbunju su rasle lizaljke i kolačići, a iz 
fontana je izvirala limunada i koka-kola. 


Predsjednik je poželio dobrodošlicu dječacima i 
pozvao ih na uživanje i zabavu. 


Da! Zemlja Razbibriga je, izgleda, bila baš ono 
o čemu je Lisac Nedrug pričao. Pa i više od toga! 
Samo je Cvrčak Cvrčko sumnjao. Slutio je da se tu 
krije nešto drugo što se na prvi pogled ne vidi. 


Prolazili su tjedni. Cvrčko se nije uspio približiti 
Pinokiju ni da ga upozori. Lutak je uvijek bio usred 
gomile objesnih dječaka koje je predvodio njegov 
prijatelj Fitiljko. Razbijali su prozore. Palili su 
školske knjige. U stvari, radili su sve što im se 
svidjelo i uništavali što god im je dolazilo pod ruku. 
Toliko su jeli da su skoro popucali. A kočijaš i 
predsjednik su ih stalno podsticali riječima : — Uži- 
vajte koliko god možete! 


Cvrčku padnu u oči jadni mali magarci koji su 
danonoćno teglili i vukli. Izgledali su uvijek ne- 
kako tužni. 


Jednog su dana Pinokio i Fitiljko plovili lijeno 
rijekom Limunadom koja je proticala između Sla- 
doled planina. Čokoladice su rasle gusto duž 
obala, a drveće lizaljki se nadvilo iznad njihovih 


glava. Čamac im je do vrha bio napunjen slatkišima. 


— Ovo je previše lijepo da bi bilo stvarno, Fitilj- 
ko, — zadovoljno uzdahne Pinokio. — Mogao bih 
ostati ovdje zauvijek. 


— Pa to nije ništa! To su stvari za malu djecu! — 
uzvrati ovaj. — Hajdemo tamo gdje možemo naći 
stvarnu zabavu! 


— Kuda? — znatiželjno upita lutak. 


— Pokazat ću ti, — odgovori Fitiljko. Onda iz- 
vuku čamac na obalu pa se Fitiljko uputi u Duhan- 
sku ulicu. Tamo su sve ograde bile od cigareta. 
Cigare i šibice su rasle po žbunju, a na kukuruznim 
stabljikama su visile lule od klipova kukuruza. 
Fitiljko zapali cigaretu i počme pušiti. Pinokio je 
oklijevao. Konačno otkine jednu malu lulu i počme 
plašljivo pućkati. 


— O, pa ti pušiš kao moja baba! — podrugljivo 
mu se nasmija Fitiljko. — Povuci jače, Pinokio! 
Ovako! 


Uskoro se Pinokio pušio kao dimnjak. I baš tada 
putem naiđe Cvrčko. Bio je preneražen. Znao je da 
Pinokio ide lošim putem, ali nije ni pomislio da je 
tako daleko otišao. 

— Zar je dotle došlo, je li? — poviče mali i za- 
prijeti pesnicom. — Pušenje! 

Pinokio ga nemarno pogleda. 

— Pih, — izgovori krajičkom usana imitirajući 
Fitiljka. — Pa šta? 

— Evo šta! — prasnu Cvrčko. — Praviš budalu 
od sebe. Ovog časa ćeš krenuti kući! 

Fitiljko koji do tog časa nije vidio Cvrčka po- 
stane znatiželjan. 

— Tko je ova bubica, Pinokio ? 

— Cvrčko? Pa on je moja savjest, — objasni 
Pinokio. Fitiljko se počme smijati. — Hoćeš reći 
da dobivaš savjete od kukca? — doda rugajući se. 


— E, pa ja neću traćiti vrijeme s ništavilom kao što 
si ti. Doviđenja! 


— Fitiljko, ne idi! — vikne za njim Pinokio. — 
Pogledaj što si učinio, Cvrčko. Fitiljko mi je bio 
najbolji prijatelj! 


Ovo je bilo previše za malog cvrčka. — A tako, 


43 


on je tvoj najbolji prijatelj! — reče srdito. — Onda, 
Pinokio, ovo je posljednji udarac. Ja odlazim 
prvim brodom. 

Pinokio zastane. Oklijevao je trenutak, ali je 
iskušenje bilo veliko. Nije mogao napustiti Fitiljka. 
Pođe za njim pun izvinjenja. 


— Hej. čekaj Fitiljko! — poviče. — Idem s 
tobom! 

— Tako, dakle, — pomisli tužno Cvrčko, — pa 
on više voli ostati s tim nevaljalcem koji vrijeđa 
mene, njegovu savjest. E, pa kad je tako, neka se 
sam brine o sebi, a ja idem kući! 


I zaista. On pođe ka ulaznim vratima. Bio je tako 
uzbuđen da nije ni primjetio koliko je tamna i pusta 
odjednom postala Zemlja Razbibriga. Na širokim 
ulicama nijednog dječaka. Cvrčkova jedina misao 
je bila da što prije izađe odavde. Stigao je već do 
izlaznih vratiju kad je začuo neke glasove s druge 
strane. Zastao je, osluhnuo i ugledao užareno 
crvenilo koje je bacalo ogromne prijeteće sjene 
prema visokim zidinama. Sjene su ličile na zatvor- 
ske čuvare s puškom. Cvrčko skoči na bravu i 
proviri kroz ključaonicu. U zalivu osvjetljenom 
užarenim buktinjama ugledao je nešto od čega mu se 
sledila krv. 


Lađa kojom su došli, ogoljela i bez ukrasa, stajala 
je usidrena. Paluba je vrvjela od magaraca koji su 
njakali — debelih i mršavih magaraca od kojih su 
mnogi imali dječačke kape i cipele. Ogromni stra- 
žari nalik na majmune tjerali su ih u čopore u 
velike pletene košare, a pomagao im je okrutni 
kočijaš čiji je bič nemilosrdno fijukao iznad glava 
jadnih životinja. 

Cvrčak je uzdrhtao. Odmah mu je postalo jasno 
što je u stvari Zemlja Razbibriga. Bila je to zemlja 
u kojoj su lijeni, neposlušni dječaci napravili ma- 
garce od sebe! To je i Pinokijeva sudbina osim 
ako ... 


Zaboravljajući svoju ljutnju Cvrčko skoči na 
zemlju i poleti natrag u Duhansku ulicu da upozori 
svog lutka. 

— Pinokio! — vikao je. — Pinokio! 

Ali njegovi su povici samo odzvanjali praznim 
ulicama bez odgovora. 

Nedaleko odatle Pinokio je još uvijek tražio 
Fitiljka. Lutao je zbunjeno kraj drveća od pašteta 
i žbunja od kokica. 


Otok je nekako postao čudan, napušten. Zvao je 
prijatelja i odjednom čuo glas koji kaže: — Evo me! 


— Fitiljko! — radosno uzvikne Pinokio. — 
Gdje si? 
Iz žbunja se pojavio mali magarac. — Pst! — 


prošaputa. — Prestani vikati. Čut će nas! 
Pinokio je gledao razrogačenih očiju : magarac je 
govorio glasom Fitiljka! 


— Nije vrijeme za šalu, — reče Pinokio prekorno, 
— što radiš u tom magarećem odijelu ? 


— Ovo nije magareće odijelo, Pinokio,—odgo- 
vori ovaj plašljivo, — ja sam postao magarac! 


— Ti magarac? — Pinokio se nasmije. — Još 
uvijek je mislio dajetošala. — Ha,Ha,Ha!Hi,Hi, 
Hi! L-a! I-a! 


Pinokio odjednom problijedi. Nije se mogao za- 
ustaviti jer je njakao kao pravi magarac. Mali 
magarac mu priđe bliže. 


— To je prvi znak magareće groznice, — pro- 
šapta. — Tako sam i ja počeo! 


— Pa onda... onda si ti Fitiljko! Što se s to- 
bom dogodilo? 


— Magareća groznica, — odgovori Fitiljko, — a 
vidim da si je i ti dobio. 
U Pinokijevoj je glavi vrvjelo kao u košnici. On 


priđe rukama ka ušima i napipa nešto strašno: 
dva dugačka dlakava uha su izrasla iznjegove glave! 


— Pogledaj koliki je, — prošapta Fitiljko, — 
Pogledaj iza sebe! 


Pinokio se okrene i otkrije da ima dugačak rep. 
Počme se tresti. Nije više bio u stanju stajati nego 
je pao na sve četiri. 


— U pomoć! U pomoć! — vikao je iz sveg glasa. 
— Cvrčko! Cvrčko Cvrčiću, mili! 


Cvrčko je dotrčao što je brže mogao ali je već 
bilo kasno. 


— Uh! Uh! Teško meni! Teško meni! — zajeca. 
— Pogledaj što si učinio! Idemo odavde što prije 
jer možeš izrasti u cijelog magarca! 


Ovog puta nije trebalo ubjeđivati malog drveno- 
glavca. Cvrčak je smjesta pojurio prema visokom 
kamenom zidu a Pinokio i magarac, nekadašnji 
Fitiljko, u stopu za njim. Ali iza prvog ugla su 
se našli licem u lice s kočijašem i njegovim naoru- 
žanim stražarima. Bjegunci se okrenu i potrče pre- 
ma suprotnom zidu. 


— Evo ih! To su ona dvojica koja nedostaju! — 
urlao je kočijaš. — Za njima! Dajte znak za uzbunu ! 


Zrak se ispunio zvucima sirena i opasnim pasjim 
lavežom. Puščani meci su zafijukali kraj ušiju 
trojice bjegunaca. Pinokio i Cvrčko su stigli do zida 
i uspjeli su se popeti prije nego što su ih stražari 

uzeli na nišan. Ali Fitiljko sa svojim magarećim 
kopitama se nije mogao uzverati. 

— ]Idi, Pinokio! — poviče nesretnik. — Sa 
mnom je svršeno! 


Pinokiju je zastao dah u grlu. Unatoč svega Fi- Cvrčkom. 
tiljko je njegov drug. Ali nije ništa mogao učiniti. Meci su pljuštali po vodi svuda okolo njih ali 
Okrenuo mu je leđa i bacio se u more skupa s ih za čudo nijedan ne pogodi. Konačno ih gusta 

magla sakrije od pogleda progonitelja i prestane srcem želi vidjeti toplu, malu kuću i svog dobrog 


prasak pušaka. Bili su spašeni! oca. Zemlja Razbibriga je ostala s druge strane vode 
Bilo je to dugo, naporno plivanje. Kada su ko- kao ružan san. Ali trebalo je još dugo hodati do 
kačno stigli do obale Pinokio osjeti kako svim Đepetovog doma. Jedne hladne večeri su ušli u 


selo. Uskoro Pinokio uzbuđeno pokuca na vrata 
Đepetove radnje. 

— Oče! Oče! — vikao je, — to sam ja! Tvoj 
Pinokio! 

Zavijanje zimskog vjetra je bio jedini odgovor. 

— Sigurno je zaspao, — reče Pinokio i ponovo 
zakuca. Ali nije bilo odgovora. Zabrinuti lutak 
požuri ka prozoru i zaviri unutra. Nigdje nikoga! 

— Otišao je, Cvrčko! — reče očajnički Pinokio. 
— Moj otac je otišao! 

— Izgleda kao da je otišao zauvijek! Kuća izgle- 
da napuštena. — doda Cvrčko. — I što da radimo ? 

— Ne znam. 

Pinokio se spustio na prag drhteći. Iz njegovog 
oka kliznu jedna suza niz dugi nos i tu se pretvori 


u ledenu kapljicu. Pinokio se nije čak sjetio ni da je 
strese. Osjećao se užasno. Upravo tada novi nalet 
vjetra donese komadić papira. Cvrčko poskoči i 
uhvati ga. 


— Hej, Pinokio, pa to je pismo! — poviče. 


— Oh, možda je očevo! — krikne lutak i dohvati 
pismo sa željom da ga pročita. Ali, joj! Ništa nije 
razumio. 


— Vidiš, — reče Cvrčak, — da si išao u školu 
mogao bi ga pročitati, a ovako ... Ali, daj ga meni! 


Mališan počme glasno: 
»Dragi Pinokio, 


Čuo sam da si otišao u Zemlju Razbibriga pa sam 
napravio mali čamac i pošao te tražiti. Svi su mi 
govorili da je to opasno putovanje ali Figaro, 
Kleo i ja želimo po svaku cijenu da te nađemo i 
spasimo strašne sudbine. 


Ali baš tada, pred samim ciljem, izroni izmorskih 
dubina zloglasni džinovski kit Grdilo koji proguta 
čitav brod. Jednostavno je otvorio čeljust i mi smo 
uletjeli ...« 


Jecanje Pinokija prekine Cvrčka. 
— O, jadni moj, nesretni oče! — grcao je lutak. 
— Umro si i to mojom krivnjom! 


— Ali on nije mrtav! — reče Cvrčko i nastavi 
čitati: 


»I eto sada, dragi sine, živimo na dnu oceana u 
utrobi kita. Imamo još nešto malo hrane, ali nećemo 
dugo izdržati. Zato se bojim da te neću više nikada 
vidjeti. 


Voli te tvoj otac Đepeto.« 


— Hura, hura! — vikao je Pinokio. 


— Zašto hura? — nekako ga prijekorno zapita 
Cvrčko, jer nije razumio čemu se lutak raduje. 


— Zar ne shvaćaš, Cvrčko ? — upita Pinokio. — 
Moj je otac još uvijek živ. Možda imamo još vre- 
mena da ga spasimo! 

— Da ga spasimo? — upita Cvrčko zbunjeno. 
Tada mu sve postade jasno. — Da ne misliš da ti. . . 


— Da! — prekine ga Pinokio. — Idem po njega! 
Zbog mene je on tamo, pa idem na dno oceana da 
ga spasim! 


— Ali, Pinokio, tako možeš poginuti! — upozori 
ga Cvrčak. 


— Svejedno! Kakav bi bio moj život bez oca? 
Odlučio sam da ga spasim! 


Cvrčko ga je gledao zapanjeno, otvorenih usta. 
Jedva je u ovom hrabrom i nesebičnom Pinokiju 
prepoznao onog prijašnjeg slabog, glupavog lutka. 


— Alirazmislikakojeto daleko od morske obale, 
— počme on. 


Pinokio se zamislio mada ne zadugo. — Ne bri- 
nem! Ni jedno mjesto nije tako daleko da bi me 
zaustavilo u traganju za mojim ocem. 


U tom času se začuje lepršanje krila. Na snijeg 
se spustila divna, bijela golubica. 


— Odvest ću te do morske obale, — reče ona 
lutku. 


— Ti? 


Pinokio je pogleda iznenađeno. Nije primjetio 
zlatnu krunu na njenoj glavi. U stvari, ta golubica 
je maločas bacila ono pismo. Bila je to Pinokijeva 
Plava Vila, samo prerušena. 


— Da, ja ću ti pomoći, — uvjeravala ga je go- 
lubica. 


— Kako možeš ti, mala ptico, odnijeti mene do 
morske obale? 


— Evo ovako! 


I golubica počme rasti sve dok nije postala veća 
od orla. 


— Skoči mi na leđa! — naredi. Pinokio posluša. 


— Zbogom, Cvrčko Cvrčiću, — poviče Pinokio, 
— možda te neću više nikada vidjeti! — Mahnuo je 
rukom svom malom prijatelju: — Hvala ti za sve 
što si učinio! 

— Nemoj se opraštati, — uzvrati Cvrčak i skoči 
na leđa velike golubice. — Ovaj poduhvat ćemo 
provesti skupa i to do kraja! 


Golubica je zalepršala svojim širokim krilima i 
vinula se u nebo. Svu noć su letjeli kroz oluju, ali je 

osvanulo sunčano jutro. Golubica uspori let i 
spusti se na rub jednog grebena. Dolje se prostiralo 
široko, nemirno more. 

— Ne mogu vas dalje nositi, — reče golubica. 
— Jesi li sasvim siguran, Pinokio, da si spreman 
za ovaj poduhvat? 

— Da, — odgovori Pinokio. — Hvala ti što si 
nas prenijela. Zbogom! 

— Zbogom, Pinokio! Sretno! — Golubica je 
opet postala mala i odletjela. 

Čim je ptica nestala s vidika Pinokio priveže 
veliki kamen na svoj magareći rep kako bi ga svo- 


jom težinom povukao na dno oceana. Onda se 
hrabro nasmješio, uhvatio Cvrčka i zajedno s njim 
bacio se sa grebena. Kamen ih je povukao na 
duboko dno. Hrabri ronioci se usprave i pogledaju 
okolo. 

U početku im se učinilo da je tu mračno. Dno je 


bilo vrlo, vrlo duboko. Ali Pinokijeve oči su se 
postepeno privikavale na zelenkastu svjetlost koja 
se probijala kroz bilje i raslinje na dnu. Džinovske 
vlati morske trave su se talasale iznad njih kao 
granje drveća, a kroz njih su svjetlucala neka mala 
blistava stvorenja. Bile su to ribice raznih boja i 
oblika. 


Pinokio je počeo hodati i zavirivati u svaku šup- 
ljinu i udubljenje ne bi li ugledao velikog kita. 
Uskoro je postao nestrpljiv. 


— Volio bih znati gdje da ga tražim, — pomisli. 
— Cvrčko, što misliš, gdje bi mogao biti Grdilo? 


— Neznam, — odgovori mali, — pretražit ćemo 
svu okolinu. 


Cvrčak pristojno pokuca na oklop jedne ostrige. 
Školjka se otvori. 


— Izvini, Biserka, — počme Cvrčko, — možeš 
li nam reći kako da nađemo kita Grdila ? 


Na njegovo veliko iznenađenje školjka se odmah 
zatvori i pobjegne u veliku morsku travu kao da je 
uplašena. 


— Hm, baš je to smješno! — primjeti mališan. 
Upravo tada prođe jato tropskih riba, prekrasnih 
i neobičnih. 

— Kažite mi, molim vas ljepotice, — počme 
Pinokio umiljato, — gdje mogu naći Grdila koji... 


Ali prije nego što je i dovršio mala ljupka stvo- 
renja su odjurila. Kao da im je Pinokio htio na neki 
način nanijeti zlo. Malo dalje su naišli na mnoštvo 
malenih vodenih konjica koji su dodirivali pješčano 
tlo. Pinokio je još jednom pokušao. 


— Kažite mi, molim lijepo, gdje je Grdilo? 


Ali morski konjici s nakostriješenim malim 
ušima odjure u panici. 


— Znaš li što ja mislim, — poviče Cvrčko. — 
Mislim da se svi oni tako plaše Grdila da bježe 
kad se samo pomene njegovo ime! Mora biti 
strašan. Misliš li da trebamo ići dalje? 


— Naravno! — izjavi Pinokio. — Ja se ne bojim! 


Nastave put. Bilo je to čudno putovanje. Katkad 
je voda bila vrlo tamna a nježne ribice su se pre- 
sijavale kao mali dragulji. Putnici su lagano i opre- 
zno krčili put kroz gusto bilje koje je raslo po dnu. 
Iz morske trave su ih radoznalo pratile prugaste 
ribice poput tigrova iz džungle dok su ih one s bo- 
dljikama mrko gledale. Bilo je tu mnogo čuda 
morskih dubina ali Grdilu ni traga ni glasa. 


— Nemamo mnogo vremena! — konačno reče 
Pinokio. — Moramo ga pronaći. Moj otac će 

umrijeti od gladi! Oče! — vikao je sav očajan. 
Ali odgovora nije bilo. 


— Idemo kući, Pinokio, — preklinjao ga je 
Cvrčko. — U ovom prostranstvu nećemo nikada 
naći Grdila. 


— Ne, Cvrčko! Nikada neću odustati! Nikada! 
— odgovori odlučno Pinokio. 


Nedaleko od tog mjesta ležao je Grdilo, strah i 
trepet dubina. Spavao je čvrsto ispod same vodene 
površine. S vremena na vrijeme njegova ogromna 
leđa su se pojavljivala nad morem i izgledala kao 
neki pusti otok. Srećom nije bilo nijednog broda u 
blizini jer bi ga Grdilo udarcem repa zdrobio. 


Kit je glasno hrkao. Izgledalo je nemoguće da 
bilo što ostane živo u njegovim strašnim čeljustima. 
Ipak, u najudaljenijem dijelu kitovskih čeljusti 
nalik na dugačku mračnu pećinu, živjeli su čudni 
ukućani: dobri starac čija je kosa bila bijela kao 
snijeg, mala crna mačkica toliko omršavjela da su 
joj rebra skoro virila kroz dlaku i malena, uplašena 
zlatna ribica koja je polako plivala okolo po svom 
akvarijumu. 


Stari drvodjelja je napravio svoj dom u olupini 
broda, a opremio ga je ostacima predmeta i hrane 
s lađe. Bio je tu jedan fenjer, zatim lonci, tavice i 
još neke sitnice. Ali zaliha hrane se potpuno sma- 
njila, a ulje u fenjeru je dogorjevalo. Bližio se kraj. 


Svakog dana je starac pecao ali dok je Grdilo 
spavao ništa ne bi uletjelo u njegove čeljusti. 
Pecanje je postalo beskorisno a jedva je i vode bilo. 


— Danas ni zalogaja, Figaro, — reče Đepeto. — 
Ako se Grdilo uskoro ne probudi, zlo nam se piše. 
Ipak, nisam nikada vjerovao da će kraj biti ovakav! 
— uzdahne Đepeto. 


— Evo nas gdje umiremo od gladi u utrobi kita, 
a Pinokio... jadni, dragi Pinokio! — Đepeto je 
podigao svoj slabašan glas jer se nije ništa čulo 
od kitovog hrkanja. 


Drvodjelja je izgledao umorno i jadno. Nikada 
u životu nije bio tako gladan. I Figaro je umirao od 
gladi pa je pohlepno gledao malog Klea. Čim se 
Đepeto okrene udici, mačkica se počme šuljati oko 
ribice. Ali to nije promaklo starcu. 


— Fuj! — vikne Đepeto. — Ti, životinjo! Izda- 

jico jedna! Sram te bilo, Figaro! Zar loviš Klea 
unatoč svega onoga što sam te učio? 

Mačkica je pobjegla u kut i tamo se sklupčala. 
Đepeto je osjetio da je nešto zagrizlo udicu. S ve- 
likim uzbuđenjem povuče nagore. 

— To je paket, Figaro! — uzvikne. — Možda je 
hrana! Kobasice, sir ili... 

Ali u paketu je bila samo jedna knjiga i to 
kuharica! 

— Oh, jadan li sam! — zajeca Đepeto. — Tako 
sam gladan! Kad bismo imali bilo šta... 

Kao magnetom privučen njegov pogled padne 


na Klea. Učinilo mu se da vidi kako se rumeni na 
mirisavom ulju. Sav u bunilu on se uputi prema 
zlatnoj ribici. Ali čim joj priđe osjeti da to ne bi 
mogao nikada učiniti. 

— Dragi Kleo, oprosti mi! — prošapće. — Ako 
moramo umrijeti, tada ćemo umrijeti svi zajedno 
kao prijatelji koji su dijelili dobro i zlo. 

Bio je to težak ali uzvišen trenutak. Svi su znali 
da je kraj blizu. Ali tada se kit pokrenuo. 

— Budi se! Otvara usta! — usklikne Đepeto 
ohrabren. 

Grdilo pojuri i njegove se čeljusti napune tam- 

nom vodom. A voda je bila puna riba. 

— Hrana! — izusti Đepeto i dograbi udicu. 

— Tune! Figaro, Kleo! Spašeni smo! — reče i 
počme izvlačiti ribu za ribom. 

Tog časa Pinokio je primjetio iznenadnu paniku. 


Svi su bježali ali on nije znao razlog sve dok nije 
ugledao kita koji mu se približavao. 

— Grdilo! — poviče. — Cvrčko! Plivaj! Bježi 
brate ako ti je život mio! 

Ali ništa nije moglo umaći ovom čudovištu koje 


je gutalo stotine tuna u jednom zalogaju. Tako i 
Pinokio uleti u tu mračnu pećinu. A kit, onako sit 
i pospan, zatvori usta i nastavi drijemati. 

— Grdosijo! — vikne jedan piskav, slab glasić, 
— pusti me unutra! 

Bio je to Cvrčko koji se čvrsto držao za jednu 
praznu bocu i tako lebdio ispred Grdilovih vilica. 

Ali se kit nije na to osvrtao, samo je zaronio još 
malo dublje. Cvrčak je ostao sam na površini 
s jatom galebova pa se uvukao u bocu i spremio 


na dugo čekanje. 

Za to vrijeme Đepeto je neprekidno pecao. 

— Sada imamo dosta hrane, reče veselo. 
Upravo tada dopre do njega neki piskav, slabašan 
krik. 

— Oče! 

— Pinokio! — izusti u čudu starac koji je vidio 
što je ulovio. Pred njim se nalazio njegov sin! — 
Pinokio! — radosno uzvikne. — Da li me oči 
varaju? Jesi li zaista to ti, moj rođeni, dragi 

Pinokio ? 

Figaro lizne Pinokija po licu, a Kleo se od sreće 
okrenuo naglavce. 

— Vidiš, svima si nam nedostajao, — reče drvo- 
djelja. — Kišeš! Prehladio si se, sine! Nisi trebao 
dolaziti ovamo! Sjedni i odmori se. Daj mi svoju 
kapicu! 


Ali kad je Pinokio skinuo svoju kapicu s glave, 
pojavile su se one proklete magareće uši. 

— Pinokio! — krikne starac iznenađeno. — Uši ! 

Lutak posramljeno sagne glavu. — Narastao 
mi je i rep! — doda žalosno. — Oh, tata! 

Okrene glavu ustranu da sakrije suze. 

— Nebrini, sine, — tješio ga je Đepeto. — Važno 


ja da smo opet svi zajedno. 


Pinokio se oraspoložio: — Još samo da prona- 
đemo izlaz. 


— Pokušavao sam sve, — beznadno reče otac, — 
čak sam i splav sagradio... 


— Tako je! Kada kit otvori usta, isplovit ćemo 
na splavu, — poviče Pinokio. 


— Ah ne! Kad on otvori usta sve ulijeće unutra, 
a ništa ne izlazi. Nego, hajde, svi smo gladni, 
spremit ću ribu za ručak. Pomozi mi da zapalim 
vatru... 


— Vatru, — prekine ga Pinokio, — zapalit ćemo 
veliku vatru! — I on počme bacati u vatru sve što 
mu je došlo pod ruku. 


— Nemoj stolice, — opomene ga Đepeto. — Na 
čemu ćemo sjediti? 


— Nisu nam potrebne! Napravit ćemo veliku 
vatru i natjerati Grdila da kiše! A onda ćemo izlet- 
jeti! Požuri, još drva! 


Dok se vatra razgorjela splav je bio gotov. 


. — Sine, ovo neće biti dobro, — sumnjao je 
Đepeto. 


Uskoro je kit počeo kihati; naglo je udahnuo i 
snažno kihnuo. Strašno! Splav je proletio kroz te 
jezive čeljusti ravno u more. 


— Ovo je naše djelo! Oče, slobodni smo! — 
radovao se Pinokio. 


Ali ne zadugo. Kit ih ugleda i bijesno zaroni 
ispod slabašnog splava, udari ga repom i razbi u 
tisuće komadića. Pinokio i Đepeto su zaplivali 
bježeći od tog strašnog progonitelja. Starac se jedva 
uhvatio za neku dasku. Znao je da neće nikada stići 
do kopna. Ali za Pinokija je još bilo nade. 


— Spasavaj se, sine moj! —dovikne mu. — Plivaj 
prema obali i ne brini za mene! 

Međutim, hrabri lutak je doplivao do oca i pri- 
hvatio ga. Džinovski val ih baci u pravcu opasnih 
stijena na obali. Čak i ako pobjegnu od Grdila, 
sigurno će se razmrskati o njih. Ali između dvije 
stijene nalazio se mali, skriveni prolaz. Nekim 
čudom, voda ih baci u taj prolaz, previše tijesan za 
ogromnog gonitelja. Brodolomci su lako uplivali 


u zaliv, a ljutiti kit je ostao s druge strane tjesnaca. 


Ali joj! Đepeto je sjeo na obalu i ugledao svog 
lutka kako leži nepokretan pokraj njega, miran i 
blijed. Slomljeni starac klekne kraj njega i gorko 
zaplaka. 


Blagi valovi izbace na obalu Klea u malom akva- 
rijumu. A uz rub akvarijuma se grčevito držao 
blatnjavi prestrašeni mačić Figaro. 


Ipak, to nije bila dovoljna utjeha za starca. Ne 
potraje dugo a voda izbaci bocu u kojoj se vozio 
Cvrčak Cvrčko. Mudri Cvrčić je vidio što se dogo- 
dilo ali mu je bilo jasno da je srce dobrog starine 
slomljeno. 


Dugo je tako Đepeto sjedio i šutio. Konačno 
podigne Pinokija u ruke, pokupi svoje ljubimce i 
uputi se domu. Kad su stigli kući dočekalo ih je 
samo mrak, pustoš i prašina. Đepeto spusti Pino- 
kija na svoj radni sto, zaroni glavu među ruke i 
gorko zaplače. A onda, iznenada, zvjezdana svjet- 
lost se probi kroz tamu i prodre do nesretnog lutka. 
Cvrčku se učinilo da čuje poznati glas koji šapuće: 


— A kad dokažeš da si hrabar, pošten i nesebičan, 
probudit ćeš se i vidjeti da si postao pravi dječak ! 

Pinokio se pokrenuo, sjeo i pogledao oko sebe. 
Ugledao je čitavo društvo kako tuguje pa mu je 
bilo čudno. Tada shvati što se dogodilo. 

— Oče! — uzvikne. — Tata, pogledaj me! 

Pinokio je bio živ, zaista živ — ne više drveni 
lutak već pravi dječak od krvi i mesa! 

Đepeto razrogači oči u nevjerici. Uzme Pinokija 
u ruke, čvrsto ga zagrli i zaplače od velike radosti. 
Ponovo se dogodilo čudo. Ali ovo je čudo bilo 
ispunjenje njegove najveće želje da ima sina. 

Nastalo je slavlje. Starac je naložio vatru i kuća 
je uskoro postala topla i udobna kao nekada. 


Drvodjelja je navio sat s ptičicom, uzeo harmoniku 
u ruke i zasvirao. Kleo se počeo prevrtati preko 
glave dok se nije ošamutio, a Figaro je zaigrao sa 
slavljenikom. 

Bio je to najljepši dan. Ipak je Cvrčak Cvrčko 


bio najponosniji. 

Glas savjesti je izveo drvenoglavca na put kojim 
idu pravi, dobri dječaci. Zato je na Cvrčkovom 
zlatnom kaputu sijala zlatna medalja. Plava Vila je 
ispunila i ovo obećanje. 


[ao 

PEĆA I VUK 


Daleko na sjeveru Sovjetskog Saveza živio je Peća 
s djedicom u kući na rubu velike šume. Peća je 
volio šumu. Ljeti je obično lutao sjenovitim stazama 
i obilazio svoje prijatelje — divlje životinje i ptice. 
Šuma je zimi bila lijepa kada snijeg pokrije zemlju 
i smrznuto jezero i najviše grane drveća. Ali tada 
Peća nije mogao ići u šumu. 

— Izgladnjeli vukovi lutaju okolo, — govorio 
bi mu djeda, — trebaš još malo narasti pa ćemo ih 
loviti. 

Ali Peća je mislio da je dovoljno velik i pametan. 

Samo je čekao priliku. Kad djeda jednom zadrije- ravno u šumu. 
ma, Peća se iskrade s konopcem i svojom malom U početku mu je bilo hladno. Osjećao se nekako 
drvenom puškom, proleti kroz vrata pa kroz snijeg usamljeno u onoj bjelini i tišini. 


61 


— Zdravo, Peća! — odjednom zacvrkuta poznati 
glasić. Slijedećeg trena dječaku doleti ptičica Sa- * 
šenjka. 

— Što radiš zimi sam u šumi? — zapita ptica. 

— Idem uloviti vuka, — odgovori Peća važno. 
— Hoćeš li sa mnom? 


Sašenjka je pristala. Nastavili su put zajedno. 


Iznenada su ispred sebe primjetili jednu strašnu, 
veliku sjenu. Da to nije možda vuk ? 

Dva prijatelja su zastala kao ukopana a sjena 
se počela micati i gegati. Malo je potrajalo, a iza 
drveta se pojavi patka Sonja — još jedan drug iz 
ljetnjih dana. 


— Zdravo, Sonja! — uzvikne Peća s olakšanjem. 


— Znaš li da smo nas dvoje pošli u lov na vuka ? 
Sonja ih zadivljeno pogleda: 
— Mogu li ija s vama? — zapita. 
— Pa naravno, — uzvrati Peća. Tada su krenuli 
dalje u koloni. 

Dok su tako koračali nekakva sjena se uporno 
šuljala za njima i prikrivala između trske. To je bio 
Ivanuška, lukavi mačak koji je lakomo promatrao 
svaki korak Sonje i Sašenjke. A kad su naišli na 
čistinu, hop! Skoči mačak i baci se na pticu. Ali 
Peća je bio brži. Stane mu na put i ptica pobjegne. 

— Ivanuška! — vikne dječak s prijekorom u 
glasu. — Zar se tako ponaša moj prijatelj ? 

Ivanuška sagne glavu kao krivac. 

— Dođi, Sašenjka! — vikne dječak. — Ivanuška 
se postidio i neće se više tako ponašati. 

Ptica doleti, ali ipak ostane malo dalje od Iva- 
nuške. Nastave put svi zajedno. 


65 


Odjednom nešto šušne. Mali lovac se naglo bližu nisku granu i uzvere se još više, a Sašenjka 
okrene. Vuk! Peća se svom snagom baci na naj- zaleprša i sjedne kraj dječaka. Mačak se, naravno, 

u tren oka uzverao, ali Sonji nije bilo pomoći. 
Tri prijatelja su vidjela kako nesretnica pokušava 
umaknuti pred strašnim vučjim zubima. Nestala je 
iza jednog oborenog stabla, a vuk za njom. 
Uskoro se krvnik pojavio. U njegovim čeljustima 
se uhvatilo pačje perje. Jadna Sonja! Sirota Sonja! 


Ali nije bilo vremena za tugovanje jer je vuk već 
slijedećeg trenutka zaurlao ispod Petruške, Iva- 
nuške i Sašenjke. 

Peći sinu ideja! Šapnuo je nešto svojim drugovi- 
ma koji su, izgleda, shvatili što dječak namjerava. 
Najprije Sašenjka napusti granu i počme letjeti 

vuku iznad glave i oko njuške sve dok životinja 
nije potpuno pobjesnila, a tada se niz Pećino uže 
spustio mačak. Malo pomalo i Ivanuška se približi 
vuku koji nije mogao izaći na kraj s pticom. 

Mačak to iskoristi i privuče se iza samih leđa 
razjarene zvijeri. Tada zavitla užetom s petljom 
i ravno na vuka. Kling! Uže se uhvatilo za rep a 
Peća onako na grani povuče gornji kraj pa se čvor 
zategne baš kako treba. Vuk je osjetio da mu je 
rep zategnut pa se počeo propinjati, okretati i 
urlikati. Za to vrijeme se Ivanuška već vratio 
na granu i pomagao je Peći u savlađivanju vuka koji 
je visio na vlastitom repu. 

Došao je red na Sašenjku da stupi u akciju. Kroz 
šumu se prolamao zvuk lovačkog roga. Ptičica 
poleti u tom pravcu. Letjela je iznad grana sve dok 
nije ispod sebe ugledala tri krupna lovca. 

Kako da ih mala ptica privoli da pođu za njom ? 
Htjela je imitirati zavijanje vuka, ali samo zaleprša 
i zacvrkuta. Lovci nisu ništa razumjeli. 


— Nešto nije u redu, — reče jedan od njih. 


— Ova nam ptica pokušava nešto reći, — složi 
se drugi. 
— Idemo pogledati, — reče treći. 


I tako su krenuli za Sašenjkom ravno prema 
drvetu. I što su ugledali? Vuk čvrsto zavezan 
užetom koprca se iznad zemlje a na drvetu sjede 


dječak i mačak. da malo nesigurna na nogama i uplašena. 
Istog trenutka pojavi se iza obližnjeg stabla neka Tako se završio lovački podvig hrabre družine. 
mala trapava prilika. Sonja! Zdrava i čitava, prem- Vesela povorka je uskoro kročila u selo — Sašenjka, 

Ivanuška, Sonja i tri lovca, koji su nosili vuka. Na djeda iznenaditi! A nije to ni šala: dječak i njegovi 
čelu povorke gordo je stupao Peća. Kako će se samo prijatelji ulovili su pravog vuka! 


7I 


DJED ZEKO 


Duboko u šumi, tamo gdje rastu divlje ruže, leži 
gradić malih vrijednih zečića — Zekingrad. A u 
samom središtu grada nalazi se uredna i lijepa kuća 
od grančica i pruća sa tamno-obojenim krovom. 
To je dom pradjeda Zeka Banija. 

Svi zečevi znaju da je čestiti starac prvi osnivač 
grada. To je, naravno, izuzetna počast. Stari je to 
znao pa je volio o tome pričati zečićima koji su se 

rado okupljali oko njega. On i njegova stara, 
govorio bi obično Bani, otkrili su predio u kojem 
rastu divlje ruže i izgradili malenu kuću od grančica, 
ovu istu kuću u kojoj i sada žive. Naravno, tada su i 
oni bili mladi. Bila su to sjajna vremena i tu u 
dalekoj šumi proživjeli su mnoge sretne dane. 
Pod tamnim krovom Banijeve kućice odraslo je 
mnogo zečića — cijela jedna porodica. 


Djeda Zeka Bani — kako su ga nekada zvali — 
najčešće je bio zaposlen šaranjem jaja. A djeca su 
rasla, postajala sve veća i pomagala mu u tom 
poslu. 

Vrijeme je prolazilo pa je Bani uskoro postao 
djeda. Onda su i unučići narasli i izgradili sebi 
domove. Kuće su rasle kao gljive nakon kiše ili, 
još bolje, kao vijenac oko roditeljskih stanova. 

Malo pomalo naselje je preraslo u pravi grad. 
Nazvali su ga Zekingrad. 

Djeda Zeko Bani je imao tako mnogo pomoćnika 
za šaranje jaja da je već počeo tražiti i sebi i zeče- 


vima drugo zanimanje. Naučio je nekoliko mladih 
kako će obojati cvijeće i lišće u šumi, tako da su 
mahovina i paprat dobile neke nove nijanse zelene 
boje. Šuma je postala tako čarobno lijepa da su se 
ljudi, koji su kroz nju šetali, stali diviti i pitati 
odakle tako neobične boje. 

— Vjerojatno je zemlja vrlo plodna, — govorili 
su, — a možda ima i dosta vlage. 

Zečevi bi to čuli i prigušeno se smijali. Znali su 
da je sva ta čarolija djelo njihovog djede Zeka 
Banija. 

Godine su prolazile. Zekingrad je sve više rastao. 

Djeda Zeko Bani, kao što to obično u životu biva, 
postao je pradjeda. Iako je već ostario on je još 
uvijek nadgledao kako mladi šaraju jaja i daju 
cvijeću boju proljeća. Ali je imao toliko pomagača 
da se slobodno mogao baviti kakvim drugim 
poslom. 

Naučio je nekoliko zečeva da bojama ukrašavaju 
jesensko lišće — ljubičastoplavom, žutom, crvenom 
bojom. Mališani su išli šumom noseći u svojim 
šapama četkice i kante. 

Svijet je prolazio kraj drveća, divio se i govorio: 


— Nikada nije bilo ovakvih boja u šumi. Vjerojatno 
su noci ovdje vrlo hladne. 

Zečići bi to čuli i tiho se smijali. Znali su da je 
sve to djelo njihovog pradjeda. 

I tako se lijepa zabava produživala dok je jesen 
ustupala mjesto zimi, zima proljeću i tako redom. 
U gradu vrijednih zečića neprestano se povećavao 
broj novih stanovnika. 

A pradjeda je stalno smišljao nove poslove i nove 
radosti. Naučio je mališane zimi šarati sjene po 
snijegu, praviti crteže po zamrznutim prozorskim 


oknima i glačati ledenice tako da blistaju kao 
briljanti. Svakoj novoj generaciji zečića stari je 
uvijek kazivao priče, a oni bi se okupljali oko toplog 
ognjišta u njegovoj malenoj, urednoj kući. Mladi su 
voljeli pradjedu i njegove zabavne priče, a voljeli 
su i sve nove poslove i zabave koje je zbog njih 
pronalazio. 

Pa ipak, izgledalo je kao da je konačno iscrpio 
sve ideje. Imao je veliku grupu zečića koji su maj- 
storski bojadisali prve nježne proljetne pupoljke. 
Imao je čitave timove koji su čekali pokraj čahura 
svilenih buba ne bi li veselim bojama uljepšali krila 
mladih leptira kad polete iz čahura. Jedni su se 

usavršili za kukce, drugi za bubice koje gmižu i 
puze. I sve tako. Dotjerali su čitavu šumu dok nije 
zablistala i svjetlila. 

A tada? Zečići su radoznalo očekivali novi pra- 
djedin plan. Starac je ostajao kod kuće nekoliko 
dana i smišljao i razmišljao... Konačno je odlučio 
da se povjeri mladuncima koji su došli na svijet 
baš te sezone. 

— Djeco, — reče Bani. — Ja odlazim. Vama ću 
reći što će biti moj novi posao ako mi obećate da 
me nećete odati. — Mladi su obećali a pradjeda im 
tada nešto tiho reče. I ode. Nije se vraćao. Nedo- 
stajao je starijim zečevima koji su ga se s tugom 


sjećali. Mladi, naprotiv, samo su se smješili i izgle- 
dali neobično mudri — znali su tajnu koju nisu 
odali, jer ih je vezalo dano obećanje. 

Jednog dana oluja s kišom sruči se na Zekingrad. 
Svi su se razbježali po kućama. Nakon kratkog 
vremena kiša se stišala i prešla u tiho romonjenje. 
Sva su se vrata otvorila i zečići su istrčali van. 

— Istina je, istina je! — zavikali su u glas i 
veselo zaigrali. — Pradjeda Bani je održao riječ. 
Gledajte, djeco, on i dalje stvara! Dođite vidjeti 


samo što je napravio! 

Ljudi koji su tog dana šetali šumom bili su izne- 
nađeni i zadivljeni. Govorili su jedni drugima: 

— Da li ste ikada vidjeli tako sjajan zalazak 
Sunca, takvo mnoštvo boja ? 

Mali zečevi su ih čuli i prigušeno se smijali, ali 
pradjedinu tajnu nisu odali. Jer sva ta čarolija, 
sva ta ljepota bila je Banijevo djelo, ispunjeno 
obećanje pradjede Zeka Banija. 


79 


di 
b 
s 
Hi 


m 


e 


bd 


BONGO 


Bongo je bio cirkuski medvjed, pametan i sim- Bongova tačka je počinjala uz udarce i zvuk lo- 
patičan. Bio je najbistriji mali medvjed koji je vačkih rogova. Svi reflektori su se okretali prema 
ikada živio u cirkusu. Bio je zvijezda. zavjesi iza koje se trebao Bongo pojaviti. A med- 

vjedić bi iznenada uletio na vozilu s jednim kotačem 
među sva ta blistava svjetla. Vozio je, plesao i izvo- 
dio razne akrobatske vještine na trapezu. Kao od 

šale penjao se uz konopac do samog vrha cirkuske 
šatre pa je i tamo gore hrabro vozio svoj kotač 
po razapetoj žici. 


— Bravo, Bongo! — orilo se ispod njega. Zadiv- njegova tačka trajala. A onda bi ljudi odveli Bonga 
ljena publika klicala je iz sve snage. s podijuma i uz zveckanje stavili lanac oko vrata. 
Bongo je bio zvijezda i kralj cirkusa sve dok je Vrata su se zatvarala i zvijezda cirkusa pretvarala 

se u medvjedića zaključanog u pozlaćenom kavezu. 

Jadni Bongo! S njim su lijepo postupali. Davali 
su mu najbolju hranu za medvjede. Jeo je iz svojih 
vlastitih tanjura. Imao je uvijek svježe vode za 

piće. Prali su ga i četkali, njegovali i šišali. Pa ipak, 

Bongo je bio zarobljenik. Bio je usamljen. I nekako 

iz dubine njegova bića javljao se glas divljine. 
— Bongo! Bongo! Hej, momče! — zvao je taj 


glas. I Bongo bi ga prepoznao kroz pisak sirene tačku. Osjećao se kao u snu. A kad bi se vratio 


vlaka kojim je cirkus putovao iz grada u grad. u kavez san bi se produživao — san o širini, slo- 
Čuo ga je i kroz buku kotača što su se okretali. bodi, prostranstvu. I dok bi sanjario glas divljine 
U svakom novom gradu Bongo je izvodio svoju ga je neprekidno pozivao. 

Jednog dana Bongo osjeti da više ne može odo- Bio je slobodan! I dok je vlak polako skretao 
ljeti tom pozivu. Nigdje nije nalazio mira. Šetao je medvjed skoči iz vagona sa svojim malim kotačem, 
po kavezu u ritmu kretanja vlaka. Onda odjednom padne kraj pruge i otkotrlja se niz nasip. Pisak 
priđe vratima i prodrma šipke. Vrata se otvore. sirene vlaka se već gubio u daljini a vagoni uskoro 


a e 


nestadoše s vidika. 

Medvjed se podigao i krenuo prema šumi o kojoj 
je dugo sanjao. Sav u čudu Bongo širom otvori oči 
gledajući jedan sasvim novi svijet. Drveće je bilo 
više od stubova cirkuskog šatora a cvijeće ljepše od 
šarenih balona. Miris zraka bio je opojniji od mirisa 
kokica i kikirikija. Bilo je divno! 

— Da, druže, ovakav život je za mene, — reče 


Bongo sam sebi. Trčao je, skakao, duboko udisao 
zrak. Čak se pokušao popeti na drvoalije pao ravno 
na leđa jer nikada ranije nije vidio drvo osim kroz 
prozore cirkuskog vlaka. 
— Dobro, — reče — izgleda da to treba učiti. 
Mališan ponovo pokuša i ... tras! Pao je koliko 
je dug i širok. 

Sa grana se zaori cvrkut i graja. To su male 
šumske životinje pozdravljale došljaka. 

— Zdravo, — stidljivo progovori Bongo. — Haj- 
de, bit ćemo drugovi. 


Novi prijatelji su ga naučili koje cvijeće ima naj- reče medvjed nakon izvjesnog vremena. — Vaša 
opojniji miris i pokazali su mu kako se može šuma je divna! 
ogledati u mirnoj vodi. Sunce je zašlo za drveće a Bongo vidje kako se na 
— Nikada se nisam tako sjajno zabavljao, — baršunastom nebu javljaju treperave zvijezde. Šumu 

je obavila neka sanjiva tišina. 

— Da, da, — promrmlja bjegunac, — ovo je 
život za mene. — Ali tek što je zadrijemao trgnu ga 
neki čudni zvuci. Kojot je zavijao u daljini a svjež 
vjetar počeo hujati. 

— Možda ova šuma ipak nije za mene, — počeo 
se dvoumiti. Bio je sam a olujni su oblaci zaklonili 
zvijezde. Munja sijevnu, grom se bijesno prolomi. 
Ledena kiša počme lijevati iz sve snage. 

— Bolje bi bilo da nisam napuštao cirkus, — 


pomisli Bongo onako mokar. Ali malo je potrajalo Probudio se slijedećeg jutra rano sav utrnuo i 
a kiša je prestala. Nebo se razvedrilo a mjesec gladan. Pokušao se utješiti jagodama. Uzalud! 
obasjao šumu. Medvjedić je utonuo u san. Onda se bacio na jednu ribu u potoku ali je ona 

pobjegla. Ništa od svega. Pokunjeni medvjed je da sanja ali je vidio da ga došljak prijateljski pro- 
duboko uzdahnuo i krenuo. Odjednom ugleda matra pa se dogega ravno k njemu. 
drugog medvjedića. Za trenutak je Bongo pomislio — Ja sam Bongo, — reče stidljivo pa se nakloni 


i skine kapu s glave. 

— A ja sam Lalabela, — reče mala medvjedica. 
— Idemo se igrati. 

Bilo je divno! Prvi put u životu Bongo je imao 


pravu drugaricu za igru pa je pošao s njom kroz 
šumu. Onako razdragan i zanesen nije obraćao paž- 
nju na pucketanje šiblja i škripanje kamenja. To je 
Brundo, najveći i najopasniji medvjed u šumi, išao 

ravno k njima. 

— Zdravo! — prozbori Bongo stidljivo pa po- 
misli: »Možda je i ovo drug za igru«. 

Ali Brundo nije uzvratio pozdravom nego je 


zamahnuo svojom ogromnom šapom ravno po 
medvjedu. Tras! Bongo je pao kao pokošen i tek 
što je pokušao da se uspravi strašna momčina opet 
podigne šapu. Ali tog trenutka je između njih stala 


Bongova nova drugarica, koja je udarila Bonga 
iz sve snage. 


Bongu je srce jednostavno prepuklo. Zar njegova 


nova prijateljica? Okrene se na svom kotaču i 
tužno se udalji. On nije ni sanjao da je baš time 
uvrijedio Lalabelu jer nije poznavao medvjeđe 

običaje. Odnosno, medvjedi su jedan drugom otkri- 
vali ljubav udarcem posred lica! 

Sav pokunjen bjegunac je zašao još dublje. 

— Nisam trebao napuštati cirkus, — reče. — 
Ovdje me nitko ne voli. 

I dok je tako vozio začuje u blizini ritmičko 

udaranje teških koraka. Kao da je netko plesao. 
A dopiralo je i mumljanje, nešto nalik na pjesmu. 

Bongo se tiho popeo do ruba proplanka. Kad 
tamo, a na čistini se okupilo dosta medvjeda koji 
nespretno plešu i mumljaju neku pjesmu. Pri tome 
su se međusobno udarali kad god bi se približili. 


— Pa oni se udaraju, — prošaputa Bongo za- 
čuđeno, — a nisu ljuti. To znači da se vole! 
I baš tada skriveni medvjed razazna riječi njihove 
pjesme: 
Svaki golub najčešće guguče 
Kada svoju golubicu voli, 


Ali medvjed kada voli — tuče 
Jer to dragu njegovu ne boli. 


— Tuče? — uzvikne Bongo. — Pa to znači da 
Lalabela mene voli! Znači da smo mi još uvijek 
prijatelji! 


Sav radostan on izleti na proplanak i krene ka 
Lalabeli koju je baš tada Brundo udarao. Medvje- 
dica je bila presretna kad ga opazi, ali zato Brundo 
zamumla pa pojuri na došljaka. Bongo pobjegne 


a Brundo za njim. Bježao je tako mali ljubimac 
cirkusa sve do ruba brda. Brundo mu je već bio za 
petama. Mališan je pokušao skrenuti ali mu nepri- 


jatelj nije dozvolio. Gurali su se tako i borili dok Ostali medvjedi su već stigli da vide što se dogo- 
odjednom, tras! Obojica su odletjela ravno u rijeku dilo. Ali je struja ponijela Brunda i Bonga do nekog 
koja je hučala. plovećeg stabla. Oni su se uhvatili i popeli. 


Voda ih je ponijela prema velikom pjenušavom A Bongo? Medvjedi su sumnjičavo zatresali gla- 
vodopadu. Promatračima je zastao dah. Balvan se vama. Ali gle! Baš u tom času ugledaju mokrog 
zajedno s Brundom sjurio niz vodopad i uskoro se medvjedića kako se vere uz strmu obalu. Bio je to 
izgubio iz vida. Bongo koji se domogao obale u posljednjem času. 


— Vratio sam se, — reče Lalabeli i udari je kao 
pravi medvjed. 

— Milo mi je, — odgovori njegova drugarica 
udarivši ga tako strašno da se sruši na zemlju. 

— To ti je život, — uzvikne cirkuska zvijezda 
dižući se na noge. — Pa to je zabavnije nego u 


cirkusu! Pravi život! 

Bongo je bio tako razdragan da je počeo izvoditi 
razne vještine pred svojim šumskim prijateljima. 
A oni su ga uskoro naučili kako da nađe najbolju 
hranu. Našli su mu čak i suhu toplu pećinu za 
stanovanje. 

— Pa to je život! — reče ponovo medvjedić i — Da, da, — nastavi on, — odluka je pala. 
baci na visoko drvo svoju malu cirkusku kapu. Odsad ću biti pravi šumski medvjed! 

SNJEGULJICA 
I 
SEDAM PATULJAKA 


Nekada davno, u jednoj dalekoj zemlji, lijepa tri kapi krvi na snježnobijelo platno. 
kraljica je sjedila u svom dvorcu kraj prozora i — Kako bi bilo divno da dobijem kćer rumenih 
vezla. Dok je tako radila ubola se pa iz prsta kapnu usana kao krv, bijele kože kao snijeg i crne kose kao 

drvo abonosa, — pomisli ona. 

U proljeće se njena želja ispuni, ali je kraljičina 
sreća bila prekratkog vijeka. Uzela je svoju voljenu 
bebu u ruke, šapnula joj »Mala Snjeguljice«, i 
umrla. 

Nakon nekoliko godina, kralj se ponovo oženio. 
Nova kraljica je bila lijepa, ali ohola i okrutna. 
Osim toga, nije mogla nikako podnijeti da bilo 
koja druga žena bude ljepša od nje. 

Kraljica je imala jedno čarobno ogledalo koje je 
čuvala kao najvrednije blago. Svakog bi se dana u 
njem ogledala i pitala: 


Reci mi, reci ogledalce moje, 
Najljepša na svijetu danas žena tko je? 


Kad bi joj čarobno ogledalo odgovorilo da je ona 
najljepša, sve je bilo u redu. Ali ako bi spomenulo 


ime neke druge žene, kraljica bi odmah pala u bijes 
i naredila lovcu da tu ljepoticu ubije. 

Godine su prolazile a Snjeguljica je rasla i po- 
stajala sve ljepša i ljepša. Zbog dobrote i ljubaznosti 
njene svi su je u kraljevstvu voljeli. Svi osim kraljice. 
Ona se bojala da Snjeguljica jednog dana ne postane 
najljepša u čitavoj zemlji. Zbog toga ona preseli 
malu princezu u odaje za sluge. Zatim ju je natjerala 

Ro og pišti 


da nosi istrošene haljine i da obavlja teške poslove 
od jutra do mraka. No ipak, grubi poslovi i stare 
haljine nisu smanjili njenu ljepotu. Tako je došao 
dan, najstrašniji dan za kraljicu, kada jekaoi obično 
upitala svoje ogledalo: 


Reci mi, reci, ogledalce moje, 
Najljepša na svijetu danas žena tko je? 


A ogledalo je odgovorilo: Crne kose. rumenih usnica, 
Bijela kao snijeg. svijetlog lica. Najljepša je danas Snjeguljica. 

Kraljica je najprije problijedila a zatim pozele- 
nila od zavisti. Mržnja i zloba nisu joj davali mira 
ni danju ni noću, dok konačno nije pozvala lovca 
i rekla mu: 

— Odvedi Snjeguljicu u šumu i ubij je! A kao 
dokaz donesi mi njeno srce. 

Lovac je sagnuo glavu od žalosti. Ali nije imao 
kuda. Kraljičina naređenja su se morala izvršavati. 

Snjeguljica se, međutim, nije bojala lovca. Veselo 


je skakutala između drveća ne sluteći kakvo joj se 
zlo sprema. Ali kada je lovac izvadio mač i htio 
ubiti djevojčicu, ona počme plakati i kroz suze 
mu reče: 


— Molim te, dragi lovče, pokloni mi život. Ja ću 
pobjeći daleko i više me nećete u dvorcu vidjeti. 
Lovac se sažali nad nevinim djetetom i reče: 
— Hajde, bježi jadno dijete, ali ne vraćaj se više! 
Vraćajući se u zamak on je ustrijelio jednu malu 


životinju i njeno srce odnio kraljici. tilo. Na kraju, iznemogla od straha, djevojčica je 
Nesretna Snjeguljica je ostala sama. Trčala je pala na zemlju i ostala tako sva u suzama. 

onako uplašena sve dublje i dublje u šumu. Činilo Ali nije dugo bila sama. Male šumske životinje 

joj se da drveće izvija svoje grane kako bi je uhva- počele su se tiho približavati i okupljati oko nje. 


Snjeguljica ih je opazila i nasmješila se a mala bića, uvijek ne znam gdje ću moći prespavati. 

tako ohrabrena, pristupila su sasvim blizu. Kao da su shvatile, životinjice su krenule. Snje- 
— Sad se osjećam mnogo bolje, — rekla je guljica je pošla za njima. Na jednom proplanku 

Snjeguljica svojim novim prijateljima, — ali još ugleda kućicu. Onda brzo pretrči preko malog 


mosta i proviri kroz prozorsko okno. Izgledalo je 
kao da u kućici nikoga nema, ali 


bio pun šalica i tanjura pa se vidjelo da je tu netko 
nedavno boravio. Sto je bio postavljen sa sedam 


sudoper je do vrha 


age 


tanjurića, sedam nožića, sedam viljušaka i sedam 
čašica. Sve je bilo malo kao za djecu. 

— Možda djeca koja ovdje žive nemaju majke, — 
pomisli Snjeguljica, — pa im je potreban netko 
tko će o njima brinuti. Očistit ću kuću i iznenaditi ih. 

Snjeguljica ude, pronađe neku staru metlu i 
očisti pod. Zatim je oprala odijela i onako gladna 
uzela je malo jela iz svakog tanjura i po gutljaj 


vina iz svake čaše. Kako je bila pospana popela se 
uz stepenice i našla se u sobi sa sedam malih 
kreveta. 

— Gle, pa na krevetima su urezana imena njiho- 
vih vlasnika, — reče Snjeguljica i počme čitati: 
— Učo, Ljutko, Smješko, Stidljivko! Kakva smješ- 
na imena! Kijavko. Burko, Pospanko. O, malo 
sam pospana, — promrmlja, ispruži se preko kre- 

veta i zaspi. Uskoro je sve bilo tiho. kopali rude u planinama. Oni su ušli u kuću i zapa- 
Kad se potpuno smračilo naišlo je kroz šumu se- lili svoje lampe. Odmah im je bilo jasno da je netko 
dam malih čovječuljaka. To su bili patuljci koji su bio u kući. 


— Tko je sjedio na mojoj stolici? — upita prvi. — Netko je oprao moju šalicu! — uzvikne če- 
— Tko je jeo iz mog tanjura ? — doda drugi. tvrti. I tako redom. Na kraju su se u čudu pogledali 
— A tko je uzeo moj kruh? — nastavi treći. i odlučili da se tiho popnu gore. 

I što su ugledali ? Snjeguljicu kako mirno spava. 

— Kakva lijepa djevojčica! — poviknuli su uglas 
tako da se Snjeguljica probudila i začuđeno po- 
gleda : 

— Pa vi niste djeca! — uzviknu. — Vi ste mali 
ljudi! Da vidim mogu li pogoditi vaša imena. 


I ona pogodi koji je Učo a koji Stidljivko, pa 
Smješko, Pospanko, zatim Kijavko, Ljutko i na 
kraju Burko. 

— A kako si ti dospjela ovamo? — upita Učo. 
Snjeguljica im ispriča sve svoje nevolje. Patuljci 
odluče zadržati je. 


— Možeš nam voditi domaćinstvo a mi ćemo te 
čuvati od zle maćehe. Neće ti ništa nedostajati, — 
govorili su. 

Tako su započeli zajednički život. Na početku 
su se opirali Snjeguljičinim zahtjevima da se redo- 


vito umivaju i spremaju svoje stvari, ali su uskoro i 
to naučili. Lijepo su se slagali i nakon zamornog 
dana svi su se zajedno veselili i igrali. 

A zla maćeha, koja je vjerovala da je lovac ubio 
Snjeguljicu, bila je uvjerena da je ona opet naj- 

ljepša i zato je stala ispred čarobnog ogledala i A ogledalo joj odgovori: 

upitala ga: 
Ogledalce moje, što na zidu visiš, U kućici šumskoj patuljaka sedam, 
Najljepša na svijetu koja je — što misliš ? Najljepšu na svijetu Snjeguljicu gledam. 


Kraljica je shvatila da ju je lovac prevario, pa se jednu mračnu i tajnu odaju ispod palače u kojoj 
strašno razbijesnila. Izvjesno vrijeme je pripremala je pripremala svoje strašne čarolije. 
planove, a zatim sve drhteći od bijesa odjuri u Prerušila se u staricu a zatim potražila svoje tajne 

knjige ne bi li tamo našla upute kako da se riješi 
Snjeguljice. Najzad je pronašla kako se pravi otrov. 
Pripremila ga je u velikom kotlu a zatim uzela 
jabuku i umočila je jedanput, dvaput, triput. Ja- 
buka je postala crvena i tako lijepa kako se samo 
može poželjeti. Ali tko god bi ugrizao tu jabuku 
morao bi umrijeti. 

Kraljica se zlorado kikotala i otrovnu jabuku 
spustila u košaru s voćem ; onda krene preko sedam 
gora prema kući sedam patuljaka. Bila je uvjerena 
da će joj plan uspjeti. 


Jutro je svanulo kad je kraljica stigla do velike 
šume koja je sakrivala kuću patuljaka. Sakrila se 
iza nekog zaklona i ugledala Snjeguljicu kako maše 
i pozdravlja svoje male prijatelje koji su upravo 
odlazili na posao. 

— Čuvaj se kad mi nismo s tobom i nemoj nikoga 
puštati u kuću, — dovikne joj Ljutko pa se izgubi u 
čestaru zajedno s ostalima. 

Malo je prošlo vremena a pojavi se starica s ko- 
šarom jabuka. Pokucala je na vrata. Snjeguljica 
proviri na prozor. Starica joj se učinila poštenom pa 


se upustila u razgovor. Donijela je gošći čašu vode —B 
a stara joj je zauzvrat ponudila jabuku. 

— Hvala, bako, — reče Snjeguljica — ali ja ne 
smijem ništa uzimati od stranaca. 


Šš li se da je otrovna ? — upita starica. — 

Evo, ja ću uzeti jednu polovinu, a ti drugu. 
Jabuka je bila tako vješto pripremljena da je 

samo jedan dio bio otrovan i to onaj koji nevaljalica 


pruži Snjeguljici. Kad je ona vidjela da starica jede, 
zastidi se zbog svoje sumnje pa zagrize i sruši se 
na pod. 
Pakosna kraljica se grohotom nasmija pa reče: 
— Sad ti tvoji patuljci više neće pomoći! 


Ptice i šumske životinje, van sebe od straha i tuge, 
polete da jave patuljcima što se dogodilo. Dragi 
patuljci su iznenađeno gledali male prijatelje koji 
su ih odjednom opkolili. U početku nisu ništa 

razumjeli, ali su onda shvatili da je njihova Snjegu- 
ljica u opasnosti. 
- Kraljica! — uzviknuli su i pojurili kući. 
Prekasno! Stigli su na proplanak u trenutku kad 
se kraljica već gubila među drvećem. Progonili su je 
kroz mračnu šumu sve dok nije propala u ponor 


bez dna i nestala zauvijek. 

Dobri patuljci su tada požurili kući. Snjeguljica 
je ležala kao da spava. Njeni mali patuljci su sve 
pokušali ne bi li je oživjeli, ali uzalud. Na kraju su 
joj izradili postelju od stakla i zlata i izabrali su 
najljepše mjesto u šumi. Tu su stražarili i danju i 


noću, oplakivali je i nadali se da će se ipak nekom 
srećom probuditi. I male šumske životinje su bdile 
nad svojom drugaricom, plakale za njom i čuvale je. 

Snjeguljica je tako dugo ležala kao da spava: 


bijela kao snijeg, crvena kao krv, sa kosom crnom 
kao abonos. Ali jednog je dana u šumu dojahao 
lijep i mlad kraljević. Dugo je promatrao Snjegu- 
ljicu i na kraju reče patuljcima : 

— Dajte mi ovaj kovčeg s lijepom djevojkom i A patuljci odgovore: 
dobit ćete što god zaželite. — Ne damo je za sva blaga ovog svijeta! 


Kraljević se toliko rastužio da patuljci dobrog 
srca odluče da mu poklone Snjeguljicu. Ali čim ju je 


kraljević ponio, spleo se u neko šipražje te se ljepo- 
tica potrese. Onaj otrovni zalogaj joj ispadne iz 


KO a < 


a mnom si, najmilija, — odvrati presretni | 
kraljević. — Pođi u dvorac mog oc ida vpresjima 


CIRKUSKI SLONČIĆ DAMBO 


Životinje iz cirkusa nervozno su šetale po svojim 
kavezima naprijed-natrag. Proljeće se približavalo 
pa su udisale svjež zrak i dizale poglede prema nebu. 
Svi su u cirkusu čekali proljeće. Nakon dugih zim- 
skih mjeseci provedenih u.Floridi, klounovi, svi- 
rači, akrobati, treneri životinja i svi ostali radili su 
bez predaha. 

Igrači na trapezu jačali su mišiće zbog svojih 
vratolomnih akrobacija. Lokomotiva cirkuskog 
vlaka, zvana Kejzi Džons, uvježbavala je rad svojih 
poluga i zvižduk sirene, jer je trebalo uskoro povesti 
cirkusku družinu na turneju. 

Životinje su bile uzbuđene. Dolazilo je proljeće, 
a proljeće je uvijek donosilo prinovu — bebe! I 


zaista, najprije su lav i lavica dobili četiri ljupka 
i lijepa lavića. Onda je čimpanza počela u krilu 
ljuljati svoje mladunče. Stigao je uskoro i mali 
nilski konj težak samo tri stotine kilograma! Naj- 
zad, došla je na svijet mlada foka, velika kao 
dječija ruka, a vesela kao cvrčak. Bio je tu i mali 
tigar koji je uživao da mu majka liže krzno svojim 
mekim jezikom. Jednog dana pojavile su se i dvije 
male prugaste zebre... 

Ali među slonovima nije se dogodilo ništa novo, 
iako je gospođa Džambo najviše od svih željela 
biti mama. Nervozno je šetala po staji a njeni 
prijatelji slonovi nisu je uspjeli utješiti. 


Jednog dana ljudi su se počeli spremati i utjerali 
su životinje u vagone. Bio je to sretan čas za sve 
osim za slonove. Oni nisu željeli poći na turneju bez 
mladunca! 

Ali Kejzi Džons nije za to mario već upali svjetla, 
pusti u rad svoje poluge, zafućka i ispusti nekoliko 
probnih kolutova dima. Zatim mala lokomotiva 
pogleda natrag da vidi kako napreduje utovar i 
nestrpljivo ispusti iz mašine paru — da se zna da je 
Kejzi Džons spreman! 

— Svi u vagone! — pozove gazda cirkusa. 

— Svi u vagone! — zafućka Kejzi Džons. Vlak 
oprezno krene, zatim trgne i vagoni se počmu ko- 

trljati uz trzaj po šinama. 


Kejzi Džons ispusti dug, piskav zvižduk. Kako 
je bilo prijatno osjećati dah svježeg zraka dok loko- 
motiva juri prema sjeveru! A ona je trubila i fućkala 
i pozdravljala ptice u letu. Katkad bi mali Kejzi 
zafućkao kravama u polju. A one su ga radoznalo 
promatrale i ponekad odgovarale mukanjem. Klo- 
paranje vlaka se naročito dopadalo ždrebadi po 
pašnjacima — kao da su nemirni mališani željeli 
utrku! Kejzi bi tada namjerno usporio da ga oni 
prestignu i pomisle kako su brži. Ova se igra svidjela 
njihovim majkama koje su se složile u tome da je 
Kejzi Džons sjajan momak. 


Vlak je jurio sve dalje i dalje pokraj rijeke kojom 
su plovili parobrodi, nedaleko od gradova i fabrika, 
koje su ga dozivale piskom svojih sirena; Kejzi 
Džons je bio njihov stari prijatelj. U planinskom 
predjelu, ispred tunela, Kejzi je zviždukom upozo- 
ravao žirafe da uvuku vratove. Jedan tunel je bio 
neobično dug i mračan pa je Kejzi osjetio neku jezu. 
Ali ohrabrila ga je pjesma klounova iz prvog va- 
gona. U sumrak životinje su počele uspavljivati 
svoje mladunce uz zvuk kotača i njihanje vagona. 
Ali u vagonu za slonove gospođa Džambo gledala 
je nijemo u mrak. Njeni prijatelji su šuteći stajali 
malo podalje. Razumjeli su njenu tugu. A kada noć 
sasvim padne i obavije čitav ovaj svijet tamom, 
slonovi su utonuli u san. Ostala je budna samo 
gospođa Džambo; zora joj je donijela najljepši 
poklon — jedno malo, sivo, dugo željeno slonče. 


— Ovoje sretan dan za nas slonove, — progovori 
najstariji iz grupe čim su shvatili što se dogodilo. 


Siva beba ležala je sklupčana ispod majčine surle. 


— Zar nije lijep slončić? — zapita netko iz 
družine. 
— Ne može se opisati kako je mio, — doda 


drugi. 
Gospođa Džambo je blistala od radosti. 


— Kako ćeš ga nazvati? — upita je prijateljica. 
— Mali Džambo, — odgovori majka gordo. 


Tog časa mališan iznenada kihne, a njegove uši 
koje su do tada bile sakrivene, podignu se u zrak. 
Slonovi ustuknu u čudu. Bile su to ogromne uši 
kakve nikada ni jedan slon nije imao. Bile su mnogo 
veće od ušiju odraslih slonova! Zato je družina 

nijemo zurila u mališana. Čak je i gospođa Džambo 
bila preneražena. 


Slonče otvori oči i nasmiješi se. Uši su mu se 
spustile i dodirnule pod. Netko od prisutnih se 
prigušeno nasmijao. 


— Zar ne izgleda glupo? — prošaputa netko ali 
tako da su svi čuli. — Zaista smiješno! — uzvrati 
jedan debeljko. — Pa to je nakaza od slona! 


Gospođa Džambo ih presječe pogledom i zasja 
od sreće čim se okrenula svojoj bebi. Kad naraste 
biti će to najveći i najdivniji slon na svijetu! 

— Mislim da je bolje da mu promjeniš ime, — 
reče najstarija među njima trudeći se da joj glas 
zvuči ljubazno. — Džambo ne odgovara ... bolje 
je da se zove Dambo. 


Ostali slonovi su se nasmijali. Ali majka nije 
izdržala već im je tresnula vrata pred nosom. Čula 
je smijeh iza pregrade pa legne uz svoje mladunče i 
počme ga maziti surlom. Slonče je promrmljalo 
nešto zadovoljno i ponovo utonulo u san. 


Svi su u cirkusu prozvali slonče Dambo. Njegove 
velike uši su služile kao povod za stalne šale. Kad 
god bi vlak prolazio kroz tunel kloun je govorio 
kako se nada da je Dambo uvukao uši. A kada bi 
vjetar snažno puhnuo, slonovi su se pravili zabrinuti 
govoreći da će vjetar, ako zahvati Dambove uši, 
podići cijeli vlak i odnijeti ga. 

Dambo se samo smješio. Bio je donekle zbunjen 
jer nije shvaćao zašto se nitko ne druži s njim. Čak 
se i smijao nekim šalama. Ideja o letenju pomoću 
ušiju i vjetra izgledala mu je sjajna i zabavna. 


Gospođa Džambo se sasvim povukla s mališa- 
nom u svoju staju. Postala je razdražljiva i podala se 
crnim mislima i golemoj brizi. A to za slonove nije 
dobro. 


Došlo je veče kada su svi zaboravili na Damba. 
Kejzi Džons je usporio pred gradom u kojem se 
trebala održati premijera. Bio je to naporan put i 
uzbudljiv trenutak. Naišla je strahovita oluja s plju- 
skom upravo kad je trebalo razapinjati šatre i sve 
pripremati za premijeru slijedećeg dana. 


Radnici su otvorili vrata teretnih vagona i zapo- 
čeli istovar šatora. Čuvari su izveli slonove i upo- 
slili ih da nose šatorske stubove do sredine otvore- 


nog radilišta. A kiša je lijevala i gromovi se prola- 
mali nebom. Pri odsjaju munje Dambo je na čas 
ugledao oko njega kako se žurno radi. Kada je 
puknuo grom on je ščepao majčin rep i počeo brže 
trupkati za njom. Kud god je majka išla mališan 
je stalno bio uz nju. 


Rano ujutro pojavilo se sunce, a svjež vjetar je 
otjerao oblake s neba. Cirkus je bio spreman za 
premijeru. Ali prije toga, po starom običaju, tre- 
balo je ići na veliku uličnu paradu odmah nakon 
doručka. Klounovi su navukli perike, obukli ko- 
stime i namazali lica. Istimareni konji su zablistali 

sa šarenim trakama na grivama i repovima. Živo- 
tinje su ušle u kaveze na kotačima, a slonovi su 
stali u red jedan iza drugog. Muzika je zasvirala. 
Počela je parada. Stotine razdraganih ljudi tiskalo 
se ulicama. 

Na čelu povorke pojavili su se divni bijeli konji. 
Svi prisutni dječaci, djevojčice, ljudi, žene, starci i 
bebe u naručju radosno su ih pozdravljali pljeska- 
njem i uzvicima. Iza njih naišla je prva grupa klou- 
nova koji skaču i prevrću se preko glave. Tada su 
se ukazali veliki kavezi s divljim životinjama i 
druga grupa klounova. Malo podalje čula se muzi- 
ka. Tada su naišli slonovi. Oni su dostojanstveno 


stupali prema glavnoj ulici u besprijekornom raspo- 
redu. Na samom kraju nalazio se Dambo. On se 
mučio da dohvati surlom majčin rep, a osim toga 
nikako nije mogao držati korak. 

U prvi mah ljudima se Dambo učinio sasvim 
zgodan. Ali kad su vidjeli njegove ogromne, klem- 
pave uši koje su se vukle po zemlji, nastao je opći 
smijeh. 

Dambo je, izgleda, bio smiješniji od majmuna i 
klounova. A to je bilo neuobičajeno i uvredljivo 
za slonove. Zato gospođa Džambo osjeti kako joj 
krv navire u glavu. Bijesno je gledala čas na jednu 
čas na drugu stranu. Bila je sretna kad se sva ta 


gužva završila. Ali ona nije znala da zlo tek dolazi. 
Okupala je malog Damba za poslijepodnevnu pred- 
stavu. Mališan je uživao u bačvi punoj vode i tuširao 
se pomoću surle. 

Uskoro su sve životinje bile u svojim stajama 
spremne za predstavu. Ispred velike šatre, dječaci iz 
cirkusa su privlačili prve posjetioce govoreći o 
mnogim čudima koje cirkus prikazuje. Tu je, govo- 
rili su, najdeblja žena na svijetu i čovjek od gume 
koji guta mačeve, zatim majstor koji guta vatru, 
pa lavovi, tigrovi, akrobati, klounovi i slonovi. 

Masa svijeta slijevala se u šatru sve brže i brže. 
Grupa dječaka stajala je tako u blizini gospođe 
Džambo, jer ih je privlačio njen smješni sin. 
Pokazivali su prstom na njega i drsko se smijali, 
a zbunjeni mališan se spotakao o svoje uho i 
kliznuo na zemlju. Dječaci su prasnuli u gromo- 

glasan smijeh. 

— Prava jedrilica, — cerekao se jedan dječak. 

Drugi razgrne svoj kaput koliko je šire mogao. 

— Gledajte! Evo Damba! — uzvikne mašući 
kaputom. 

Gospođa Džambo nije izdržala već je bijesno 
krenula ka mališanu iz te grupe koji je baš tada 
plazio jezik prema Dambu pa ga dograbi i dobro 
tresne. Nastala je panika i opći bijeg sve dok nisu 
došli čuvari. 

— Razbješnjeli slon! — netko poviče a gomila 
počme juriti prema izlazu. Gospođa Džambo po- 
digne surlom čuvara i tresne ga u sijeno, a voditelja 
predstave odbaci u bačvu punu vode. Tada nagrne 
na životinju nekoliko čuvara s dugačkim zašiljenim 
motkama i tako je prisiliše da se vrati u svoju 
staju. Gospođa Džambo je osjetila da će je zaklju- 

čati i razdvojiti od mališana, pa sruši čuvara i 
pokuša bijeg. Ali netko joj priskoči s leđa i namakne 
lanac oko stražnje noge. Svršeno je. 

— Zatvorite je! — naredi vlasnik cirkusa. — 
Opasna je! 

Itako gospođu Džambo odvedu u zatvor. Dambo 
je ostao sasvim sam bez igdje ikoga. 

Nakon predstave slonovi su se okupili oko sijena 
da večeraju. 

— Do sada sam mislio da je taj mali smiješan, 

— reče jedan od njih, — ali sad znam da on za nas 
znači sramotu. Gospođa Džambo je bila dobra, 
ozbiljna, uvažena slonica sve dok nijedošao Dambo. 
A sada ... 

— Dambo nije samo bruka za njegovu majku, — 
reče drugi slon, — nego za sve slonove cijelog 
svijeta. 

S druge strane sijena bila je sakrivena jedna si- 
ćušna prilika — cirkuski miš Timotije. On se upravo 
spremao da skoči iz svog skrovišta i uplaši slonove. 


To je, u stvari, bila njegova omiljena zabava: 
ogromni slonovi bježe od malog miša! 

Međutim, čitav taj razgovor promjenio je njegove 
planove. Timotije je zaključio da se nešto uzbudljivo 
i strašno dogodilo. A eto, baš on nije vidio što se 
zbilo, jer je cijelo poslijepodne dotjerivao svoju 


novu kuću u podu kola direktora cirkusa. 

Tog časa naiđe nesretni, ogladnjeli Dambo. Na- 
smješi se vedro na ogromne slonove u nadi da će 
naći društvo i zaštitu. Ali su slonovi naglo zašutjeli 
i okrenuli mu leđa. Osmjeh se izgubio sa Dambovog 
lica i suze mu potekle. Mališan se okrenuo i uskoro 


udaljio. 


Timotije je odmah shvatio o čemu je maločas 
bilo govora. Bilo je dovoljno da samo pogleda 
Dambove uši. 


— Ipak, — promrmlja, — ne trebaju biti tako 
surovi prema malecnom. 


Mišić strese svoj mali crveni kaput, nakrivi še- 
retski kapu i iznenada skoči među slonove. 


— Bu! — vikne što je glasnije mogao. 


Slonovi su skočili s užasom u očima i počeli 
juriti, rikati, trčati na sve strane. Jedan naleti na 
ljestvice a drugi na stubove nosače šatre. Za tren 
oka nijednog nije bilo u Timotijevoj blizini. 


— Dođi, maleni, — poviče miš i podboči se prko- 
sno. — Dođi, uzmi sijena koliko želiš. A ti tvoji 
rođaci neka se stide: takvi kolosi a bez srca! Ne daju 
malome da jede, ismijavaju ga, okreću mu leđa. 
A zašto ? Samo zato što je malo drugačiji od ostalih. 
Maleni ima velike uši. Pa šta? Kladim se da je i 
njegovo srce veliko. A to više vrijedi nego lijep 
izgled. 


Timotije je znao da se slonovi neće vratiti bar još 
pola sata. Zadovoljno se nasmije i potraži Damba. 


— Hej, druže mali, gdje si? — zvao je. 


Tada ugleda vrh male surle kako se ljulja i izviruje 
iz gomile sijena. Timotije poskoči i potapša ga po 
surli. 


— Ne trebaš se bojati, Dambo, — reče. — Izađi. 
To je bila samo jedna mala predstava za one velike 
drugove. 


Dambo je bio uplašen. Ali kad je čuo kako Timo- 
tije govori o nepravednim slonovima a njega brani 
iako ima velike uši, dođe mu nekako milo i toplo 
oko srca. 


— Sretan sišto sam ja naišao, — reče Timotije, — 
jer tijedino ja mogu pomoći u nevolji. Zato prepusti 
sve svoje brige Timotiju. 

Dambo se izvukao ispod sijena i stao kraj Timo- 
tija. Ovaj ga je vrlo pažljivo promatrao. 


— Prilično velike uši, — reče više za sebe, ali 
kad je primjetio tugu na Dambovom licu, doda: 
— Sve je u redu. Ne samo u redu, već izvanredno. 


138 


Vidiš, ti si drugačiji od ostalih slonova. To je već 
nešto. A što bi značilo da si isti kao i oni ? Baš ništa. 
Međutim, ti si drugačiji. Ti si mali slon s velikim 
ušima. Zato trebamo pronaći nešto što nijedan slon 
nije u stanju uraditi. Tada će te svi poštivati. 


Timotije je počeo hodati amo-tamo zaokupljen 
mislima. Dambo pođe njegovim primjerom pa i on 
počme šetati gore-dolje. Na neki način se osjećao 
sigurnijim uz Timotija. 

— Smislio sam! — uzvikne ovaj nakon izvjesne 
pauze. — Ako ti postaneš neka cirkuska atrakcija, 
pustit će tvoju majku iz zatvora. Slonovi će biti 
zadivljeni a gospođa slonica presretna. 


Dambo klimne glavom. Sve je izgledalo tako 
lako kad je Timotije pričao. 


— Važno je da izmislimo neku novu tačku za 
tebe. Reci, znaš li nešto o održavanju ravnoteže ? 
To slonovi izvode pri kraju predstave. 


Dambo nestrpljivo kimne glavom. 


— Pa, — nastavi Timotije, — zamisli samo 
ovakvu sliku : slonovi završavaju gradnju piramide, 
a tog časa ti ulijećeš sa zastavom u surli. Razumiješ ? 


Dambo ponovno kimne glavom. 


— Trčiš preko podijuma, — nastavi Timotije, — 
prema klackalici za akrobate. Zatim se odbacuješ 
i skačeš ravno na vrh piramide — na slonove, 
razumiješ li? U surli držiš zastavu i mašeš a gle- 
dalište plješće zvijezdi predstave. 


Sav uzbuđen, Dambo s nevjericom  zatrese 
glavom. 

— Ne brini, uspjet ćeš! — uzvikne Timotije. — 
Ja ću ti pomoći. Noćas ćemo se prikrasti do podi- 
juma i vježbat ćemo. Pokazat ćemo mi njima! 


Miš ga nježno potapša po surli i odjuri. Dambo je 
počeo jesti sijeno ne obraćajući pažnju na slonove 
koji su se vraćali. Slonče nije više strepilo od slonova 
koje je njegov mali prijatelj strašno uplašio. 


Iste noći, nešto kasnije, Dambo je zaspao u svojoj 
staji. Odjednom osjeti nježan dodir. Bio je to Ti- 
motije. 

— Hajde, Dambo, — prošapta miš, — trebamo 
uvježbati tvoju tačku. 


Nije to bio lak posao. Dambo sasvim dobro skoči 


na klackalicu i poleti uvis ali tada izgubi ravnotežu. učitelj tada odluči da ga pusti na predstavu. 

Pao je na leđa, drugi put na rep, pa na surlu i, Slijedećeg dana sve se odvijalo kao i obično. 
konačno, na glavu. Pa ipak, nakon nekoliko noći Nitko u cirkusu nije ni slutio što spremaju dva 
vježbanja slonče je naučilo svoj zadatak. Njegov prijatelja. Dambo je bio užasno nervozan i grčevito 

je držao svoju malu zastavu. Konačno je došao 
veliki trenutak. Na podijumu se ljuljala piramida 
slonova. Gledaoci su bučno pljeskali. 


— Sad! — viknu Timotije. 

Slijedećeg trena Dambo jurnu prema klackalici. 
Ali tada se dogodilo ono najgore. Slonče se spotaklo 
o uši! Začuli su se uzvici iz gledališta kada je Dambo 
pao i počeo se kotrljati naglavačke, preko glave i 
repa, ravno prema klackalici. Mališan preleti do 
kraja daske, poskoči malo uvis i tresne ravno na 
veliku loptu na kojoj je slon iz najnižeg reda održa- 
vao ravnotežu. Lopta se otkotrlja, a iznenađeni 
slon je pokušao da se održi dok se piramida slonova 
iznad njega ljuljala i prijetila da se sruši. 


— Spašavajte se! — viknuo je netko iz gledališta. 
Nastao je juriš prema izlazu. A ogromni slonovi su 
se strovalili na podijum, pokidali konopce, šipke i 
neke sprave, srušili akrobate s trapeza i razjurili 
za tili čas preneražene klounove. Direktor cirkusa je 
počeo čupati kosu, pa tresnuo šešir o zemlju i 
izgazio ga. 


Mali Dambo, zbunjen i uplašen, jedva je shvatio 
što se događa. Koprcao se u onoj gomili životinja i 
žalosno mahao zastavom. Jedan veliki slon, izne- 
nađen i uplašen, ščepao je surlom centralnu šipku 
cirkuske šatre i poljuljao je iz temelja. Šipka je pala, 
konopci se prekinuli, a velika šatra se sručila na 
zemlju. Nastala je vriska i cika, urlik i neopisiv 
metež. Samo je mali nesretni slon još uvijek mahao 
svojom zastavom. 


Pala je noć. Kejzi Džons je krenuo iz grada bruke 
i neuspjeha. Čitav cirkus selio se na drugo mjesto 
ne bi li se tako zataškala sramota. Vagon sa slono- 
vima je ličio na bolnicu. Surla starca Radže je bila 
sva u zavojima. 


— Već šezdeset godina živim u cirkusu, — jadi- 
kovaoje on, —ali nikada nisam vidio nešto sličnog. 


Drugi slon sa kvrgom na glavi odgovori: — Da, 
tačno. A za sve ovo je krivo ono smiješno slonče 
gospođe Džambo. 

— On je sramota našeg roda, — reče treći oštro. 
— Mislim da ga se trebamo odreći! 

— Tako je! Tako je! — povikali su svi. 

— Bruka! — nastavi Radža. — Moramo ga se 
odreći. Inače ne bismo smjeli nikada dozvoliti da 
jedan slon postane kloun. 

— Kloun ? — ponove užasnuti slonovi. 


— Da, kloun. To mu je kazna, — objasni 
Radža. — Direktor je odlučio maloga prebaciti 
među klounove. 


Slonovi su se složili da je to najgora kazna koja 
može stići jednog slona. 


U slijedećem gradu popravljena je cirkuska opre- 
mai klounovi su pripremali svoju novu tačku sDam- 
bom. Pričvrstili su mu oko vrata svijetložuti oko- 
vratnik, napudrali mu glavu i po njegovom tužnom 
licu nacrtali velika i nasmijana jarkocrvena usta. 
A iznad svega toga stavili su na glavu nesretnog 
mališana pravu pravcatu kapu Glupog Augusta. 
Kloun Dambo je bio najžalosniji mali stvor na 
čitavom svijetu. 


Ali ljudima je to bila sjajna zabava. Svijet nikada 
do tada nije vidio tako smiješnog slona. A to je 
godilo direktoru cirkusa koji je konačno mogao 
nešto zaraditi pomoću smiješnog slončeta. 


A Dambo ? Dambo je svake noći čeznuo za snom, 
za majkom koja je željela da više nego ikada bude 
sa svojim malim sinom, i za Timotijem, koji je 
smatrao da je glavni krivac i uzrok sve te nevolje. 


Timotije je doduše pokušao šalom i smijehom 
udobrovoljiti Damba. Rekao je da će smisliti nešto 
bolje. Ali u sebi je znao da klounovi neće nikada 
propustiti priliku koju im slonče daje. 


Nova tačka programa postigla je nezapamćen 
uspjeh. Klounovi su sagradili u sredini velike šatre 
trokatnu kuću od kartona. Dogovorili su se da 
naprave lažni požar. Kada plamen sukne kroz pro- 
zore, oni po dogovoru dojure obučeni u vatrogasce. 
Kantama s vodom i cijevima gasili su tobože požar, 
a publika se grohotom smijala. 


Tada se na najvišem prozoru pojavi Dambo sa 
žutom perikom, u ružičastoj spavaćici. Slonče je 
uzbuđeno mahalo bijelom maramicom u surli. Je- 
dan kloun dotrči iz publike i počme moliti vatro- 
gasca da spase njegovo drago dijete. A oni donesu 
okruglu veliku mrežu za spasavanje i poviču: 


— Skači! 


Dambo skoči. Padao je sve niže, dok je gomila 
urlala od uzbuđenja. Onda je snažno udario o 
mrežu, proletio kroz nju i zaustavio se u velikoj 


bačvi punoj maltera. Gledaoci su se gromko smijali 
a klounovi klanjali. Bio je to najveći uspjeh 
cirkusa! 

Tako je Dambo postao zvijezda. Ali to ga nije 
usrećilo. Izlazio je polako iz šatora praćen smijehom 
i pogrdama, sav mokar i zamazan od maltera. 


Ostali slonovi su mu okretali leđa, pa čak su i 
majmuni gledali na drugu stranu. 

U staji ga je čekao Timotije. Mali miš ga je po- 
kušavao utješiti prijateljskim riječima i šalom. 
Uzalud. Dambo se više nije mogao nasmijati. 
Odbio je čak i nekoliko kikirikija koje je Timotije 

posebno sačuvao za njega. njegovu kapu u kojoj je namjeravao spavati. 
— Dambo, — reče mali miš dok se uvlačio u Dambo je samo kimnuo glavom. 

— Dambo, moram smisliti nešto što će prekinuti 
tvoje muke i osloboditi gospođu Džambo. Ti ne 
smiješ ostati kloun a ipak trebaš biti zvijezda. 
Zato sad mirno spavaj i ne brini. Ja mislim za tebe. 
Uskoro ćeš biti sretan i letjet ćeš visoko! 


Dambo se osmjehnuo. Taj Timotije je bio dobar 
drug iako mu ideje nisu valjale. Osjetio je da tone 
u san i učinilo mu se da leti visoko, visoko. Letio je 
lako, bez napora, kao da ga krila nose. Bio je to 
divan san! A tko zna možda i nije bio san? 


Jutarnje sunce je zablistalo na nebu i obasjalo 
čitav kraj i drveće i travu i potok i put. A na jednom 
drvetu, visoko među granama, ležao je mali usnuli 
slon. Spavao je na leđima, opuštenih, velikih ušiju. 
Bio je to Dambo. U rubu njegove kape se ispružio 
Timotije i spavao dubokim snom. 


Grupa bučnih ptica se okupila oko nepozvanih 
i neobičnih gostiju. Timotija razbudi njihova ga- 
lama te otvori svoje sanjive oči. Kad tamo, a 
gomila ptica uprla pogled na tu stranu. Timotije se 
neugodno osjećao pa se malo pomakne. 


— Što vi radite ovdje dolje? — reče on konačno 
u čudu. 


— A ja se pitam što vi radite ovdje gore? — 
uzvrati vrana. 


— Oh, odlazite! — naljuti se Timotije i zatvori 
ponovo oči. — Ja sam ovdje dolje jer ovdje živim, 
— promrmlja spreman da nastavi sa spavanjem. 


— Pa i mi! — zagraktaše vrane uglas. 


Timotije se trgnuo: — Prestanite govoriti glu- 
posti, — reče. — Odlazite već jednom i ostavite 
me na miru. 


— Graa! — zagrakta najstarija vrana. — Tebe 
se, znači, ne tiče što je nekakav slon doletio ovamo 
u ponoć, razbio moje gnijezdo i rastjerao cijelu 
porodicu vrana. Hoćeš li reći da ništa ne znaš 
o tome? 


— Svakako, — odgovori Timotije i protrlja oči. 


— Ja pripadam cirkusu pa se u njemu i nalazim. 
A što vi radite u ovom šatoru volio bih znati? 


Nastao je opći smijeh koji natjera miša da se 
uspravi i pogleda okolo. Tog časa je i Dambo 
počeo treptati. Lišće, stablo, granje, a zemlja dolje 


daleko, daleko. Pa to znaći da su vrane govorile 
istinu! 


— Dambo! — krikne miš. — Dambo, pogledaj 
dolje! 


Ali upravo kad se Dambo htio pomaknuti, Ti- 
motije se predomisli: — Ne, ne! Nemoj gledati! 


Kasno! Preneraženi slon je izgubio ravnotežu i 
počeo se ljuljati kao igrač na užetu. Timotije zatvori 
oči i čvrsto stisne rub Dambove kape. Osjetio je 
kako padaju. Usput su udarili o dvije-tri grane koje 
su bile pretanke da zadrže slona. Tras! Zaustavili 
su se tek u potočiću koji je proticao ispod drveta. 
Dva prijatelja su se izvukla iz vode uz opći smijeh 
i poruge. 


— A sad, pokušaj se držati zemlje, — zagrakta 
jedna vrana. — Nije let za slonove! 


Zbunjeni Dambo i Timotije su se podigli bez 
riječi i pošli u šumu. Nije im bilo jasno što se 
dogodilo s njima. Timotije je koračao prvi. Misli 
su mu se rojile i isprepletale. »Nije let za slonove«, 
mislio je: »Što je stara vrana htjela reći ? I kako smo 
uopće dospjeli na drvo? Dambo ne zna letjeti. 
Nema krila. To slonče ima jedino... pa da! Uši...« 
Timotije se naglo zaustavi i zapita: — Jesi li letio 
prošle noći? 


Dambo niječno odgovori i nasmije se. Da nije 
Timotije malo luckast? A onda se i sam zaustavio. 


— Štoje bilo? — upita nestrpljivo miš. — Hajde, 
reci mi! 


Dambo ispriča kako je te noći snivao čudan san. 
Učinilo mu se da je skočio sa klackalice, poletio 
u zrak nekuda daleko, daleko... 


— Eh, kad bi snovi mogli postati stvarnost, — 
uzdahne Timotije. 


Nastavili su put kroz šumu. Ali jedna misao je 
stalno proganjala Timotija. 


— Mi smo ipak nekako stigli na to drvo, — reče. 
— Ako ljudi mogu u snu hodati, zašto ne bi mogli 
i letjeti? 


Miš se zaustavio i podbočio rukama: — Eto tu 
leži zec! Ti si, prijatelju, letio u snu i tako smo 
dospjeli na drvo. A kako nemaš krila, znači da si 
letio pomoću ušiju! 

Slon nije odgovarao a Timotije nastavi: 

— Slušaj, Dambo! Izgleda da ti znaš letjeti. 
Ti si, dragoviću moj, prošle noći dospio na drvo. 
A ako si jednom uspio, onda ćeš i drugi put. 
Zato, dođi ovamo, pa da ponovo probamo! 

Dambo poslušno krene. Sjetio se svih onih 
bolnih padova s klackalice ali ipak nekako osjeti 
da treba prepustiti svoju sudbinu ovom dobrom 
malom mišu. Odmah su se dali na posao. Timotije 
mu naredi da snažno maše ušima i to gore-dolje 
što brže može. 

— Jedan! Dva! Gore! Dolje! Jedan! Dva! Brzo! 
Brže! — komandirao je. 

Dambove uši su digle čitav oblak prašine a šum- 
ske životinje su se počele skupljati i začuđeno 
gledati. S drveća je dopirao onaj isti ptičji smijeh. 

— Dat ćemo vam balon, — uzvikne ona stara 
vrana, a ostale se glasno zacerekaše. 

Miš je samo stisnuo zube i natukao šešir preko 
ušiju. 

Dambo je trčao u krugi pri svakom petom koraku 
dizao se nešto malo od zemlje. A taj prizor je silno 
zabavljao ptice Sve to je zbunilo slona koji je 
naletio na drvo, tresnuo o njega i pao koliko je dug. 

— Sretno prizemljenje! — zagraktale su crne 
ptice. 

— Ne obraćaj pažnju na njih, — šapne mu Timo- 
tije. — Tvoje vježbe su sasvim dobre. Zato idemo 
na jedno brdašce pa ćeš pokušati odatle se spustiti. 

Ali poslušni Dambo se spustio ravno u blato 
praćen urnebesnim smijehom. Timotiju je preki- 
pilo: 

— Prestanite! — uzvikne vranama bijesno. — 
Hoću vas nešto pitati. Postoji li među vama ijedna 
koja ima srce? 

Iznenađene vrane se malo pomaknu, ali nijedna 
ne odgovori. 

— Ako postoji, — nastavi miš mnogo mirnije, 
— onda neka sasluša jednu priču. Bio jednom jedan 


mališan koji je bio jako nesretan jer se razlikovao 
od čitavog svog roda. On, naravno, nije bio kriv 
za to, a ipak je unesrećio i sebe i svoju jadnu majku. 
Momak je pokušao podignuti glavu i više ne očaja- 
vati. Htio je nešto naučiti i uspjeti. Međutim, 
doživio je najteži udarac. Ljudi su ga pretvorili 
u klouna! 

Svi prisutni su ozbiljno i nijemo gledali u malog 
miša. Začuo se i poneki uzdah. A Timotije, sada 
već ohrabren, nastavi: — Ja sam pokušao pomoći 
tom momku u nevolji, jer taj junak nije nitko drugi 
nego Dambo. Htio sam Damba naučiti nečem 
novom i dobrom ali vi, ptice bez srca, smijete nam 
se i tjerate nas u očajanje. 

Ptice su pognule glave a velika stara vrana pre- 
kine tišinu: 

— Oprostite, — reče. — Mi to nismo znale. Ali 
sad vjerujem da ćemo vam moći pomoći, zar ne? 

Začuje se glasno odobravanje. Ptice polete s grana 
i okupe se oko dva prijatelja. Stara vrana odvede 
Timotija u stranu. 

— Slušaj, tvoj učenik ne može letjeti jer nema se uplaše čim pogledaju iz gnijezda na zemlju. 
povjerenja u sebe, — reče. — On misli da ne može. Zato im obično dajemo bilo kakvo pero i kažemo 
I mi imamo iste takve muke s našim ptićima. Oni da je to čarobno pero iz Perzije koje pomaže u 

letu svakom onom tko ga drži u kljunu. Vjeruj Timotije posluša vranu i veselo otrča svom drugu. 
mi da taj trik uvijek uspjeva. Zato uzmi jedno moje Ispriča mu sve kako je vrana savjetovala, tako da je 
pero i pokušaj s Dambom. slonče poslušalo. Čim stavi pero u surlu, učinilo 

mu se da je siguran i samouvjeren: osjeti kako 
dobiva neku novu snagu. Zatim se Timotije popeo u 
Dambov šešir i obojica su krenula prema brdašcu 
da još jednom okušaju sreću. Nastala je tišina. 
Svi su očekivali da vide nov pokušaj. A Dambo 
poče mahati svojim velikim ušima, zažmiri i surlom 
čvrsto stegne čarobno pero. Timotije proviri iz 
šešira. Nije ništa vidio zbog prašine koju su digle 
Dambove uši, ali zato osjeti da se ispod njega nešto 
kreće. Prašina je ostala za njima, a miš ponovo po- 
gleda preko oboda šešira. Dambo je letio! 

— Pogledaj, Dambo! — uzvikne. Letjeli su oko 
krošnji drveća. Dambu se počelo vrtjeti u glavi, 
ali je čvrsto stegnuo pero, zamahnuo ušima i na- 
pravio blagi luk oko drveta. Vrane su letjele oko 
njih i hrabrile ih cvrkutom. A slonče je plovilo 


zrakom sve ljepše i lakše. Bilo je divno! Još ljepše 
nego u snu! Onda se pripremio za sletanje. Udario je 
malo jače u zemlju tako da je Timotije ispao iz 
kape. No, unatoč toga prvi pokušaj je potpuno 
uspio. Dambo je osjetio da ga radost ispunjava pa 
dobi snagu za novi pokušaj. 


Slijedećih nekoliko sati, slonče je neprekidno 
vježbalo. Vrane su ga učile kako da se naginje, 
okreće, lebdi, kliže, kruži... Uskoro je Dambo 
naučio »meko« spuštanje. Tada je zašlo sunce. 
Približavalo se veče. 

— Čuj, — reče Timotije, — moramo se vratiti 

u cirkus. Mislim da smo sasvim spremni za nekoliko 
iznenađenja na večerašnjoj predstavi. 


Stara vrana im pokaza najkraći put do cirkusa, 
pa se oprosti od njih i zaželi svojim prijateljima 
mnogo sreće. Dva bjegunca se kradom uvukoše u 
cirkus. Dogovorili su se kako da zadrže u tajnosti 
čitav novi plan sve dok ne dođe onaj pravi trenutak. 


Timotije se odšulja svojoj kući, a Dambov po- 
vratak unese radost među klounove. Ovi dobri ljudi 
su već strepili da je mali smješni slon nestao 
zauvijek. 


Dambo je mirno sjedio dok su se klounovi mazali 
i oblačili za večernji nastup. A kada je došlo vrijeme 
da se popne na prozor kartonske zgrade, stvori se 
tu Timotije koji uskoči u njegov šešir. 

— Došao je veliki trenutak, druže! — šapne miš 
uzbuđeno. — Uskoro ćemo biti slavni, znaš li? 


Dambo potvrdi pokretom glave i pokuša se 
nasmješiti. U njemu je sve drhtalo i noge su mu se 
tresle. Polagao je nadu u malo crno pero koje je 
držao u surli. 


Počela je tačka klounova. Dim i plamen su 
kuljali kroz prozor Dambove kućice. Klounovi su 
utrčali sbačvom, kantama i cijevima za polijevanje. 
U tom času slonče se pojavi na prozoru pod razno- 
bojnom svjetlošću reflektora. Ispod sebe ugleda 
klounove, razapetu mrežu i bačvu maltera. Ali to 
više nije bilo važno! I baš u tom velikom trenutku 
iz surle mu iskliznu perce. Odleti. Dambu se srce 
sledi od straha. Zar opet neuspjeh ? Timotije shvati 
čitavu situaciju u tren oka. Dambo se već otisnuo 
i počeo padati. Timotije mu doviknu iz kape da 
raširi uši i razmahne. Izgledalo je da Dambo ne 
čuje, odlučivši da propadne zauvijek. Tada Timo- 
tije iskoči iz šešira, klizne niz surlu i pogleda ga 
u oči. 

— Dambo, — vikao je iz sve snage, — Dambo! 
Ti znaš letjeti! Perce ne znači ništa. To je izmišljo- 
tina. Ti znaš letjeti! Znaš... 


Timotijeve riječi su doprle do Dambovog uha 
kada su već bili pred vatrogasnom mrežom. Slon 
iznenada razmahne ušima i naglo poleti u visinu. 


Gledaocima je zastao dah. Trljali su oči! Okre- 
tali su glave u čudu. Nemoguće! Pa ipak, slon je 
letio! 

Timotije koji se već bio zgrčio pred pad povuče 
se na svoje mjesto u šeširu i počme gledati publiku 
dolje, daleko ispod njih. 


— Sjajan si, Dambo! Ovo je čudesno! Učinio si 
najveće čudo na svijetu! Čuješ li kako ti kliču? 
Tebi, Dambo! 


Dambo se vinuo ka vrhu šatre a onda se suno- 
vratio dolje, nisko sve do gledalaca koji su bili u 
stanju krajnjeg uzbuđenja. A zatim se leteći slon 
ponovo uzdignuo pa okrenuo preko glave dva puta, 
načinio spiralu pa nekoliko krugova i tako dalje. 
Spuštao se blizu zemlje da dohvati kikiriki i vodom 
iz surle polije klounove. Neviđena predstava ! Odu- 
ševljenje kakvo se ne pamti! 


Vijest se raznela gradom kao požar. Sav narod se 
podigao na noge i pohrlio u cirkus. I životinje iz 
cirkusa su doznale što se dogodilo, a čuvari su 
izveli gospođu Džambo da vidi svog velikog, 
sjajnog sina. 


Kada je vidio majku, Dambo je dobio novi polet i 
nastavio da leti skoro čitav sat. Konačno se meko 
spusti kraj njenih nogu i zajedno s njom, dostojan- 
stveno i zadovoljno, napusti gledalište. Opijena 
masa svijeta pohrli za njima. 


— Stanite! — zadržavao ih je Timotije. — Omo- 
gućite zvijezdi da se odmori. Dopustite Dambu, 
slavnom letećem slonu, da bude malo sam sa svojom 
dragom majkom. A osim toga, do sutra neće biti 
nikakvih konferencija za štampu! 


Tako je Timotije postao Dambov menadžer. 
Pobrinuo se da Dambo zaključi dobar ugovor uz 
veliku nagradu, da dobije doživotnu penziju za 
gospođu Džambo i poseban vagon neobičnog 
oblika. 


Dambo je učestvovao na velikim aero-mitinzima, 
išao na turneju po Južnoj Americi i u više navrata 
obarao sportske rekorde. Osim toga, pomagao je 
avijaciji i mornarici prilikom probnih letova. Pa 
ipak, ovaj junak je ostao skroman, prijatan i mio. 
Nije zaboravio ni svoje stare prijatelje i učitelje-vra- 
ne s kojima je često letio za vrijeme odmora i 
razonode. I Kejzi Džons je dobro prošao: dobio je 
nekoliko novih zviždaljki izvanrednog zvuka. A 


Timotije? Timotije je uvijek imao u svom stanu 
pozamašnu zalihu najboljih sireva. 

I dok je cirkuski vlak brektao kroz šume i polja, 
Kejzi Džons je veselo zviždukao. U najvećem va- 


gonu slonovi su satima pokušavali istu vježbu: 
razmahivali su ušima u nadi da će naučiti letjeti. 
Uzalud. Najzad su svi priznali, pa čak i stari 
Radža, da postoji samo jedan leteći slon: Dambo. 

U novom vagonu neobičnog oblika vozio se kloparanje kotača i tonuo u san. A tu, pokraj 
junak. Privijen uz svoju majku, Dambo je slušao njega, lješkario je Timotije i pjevušio neku vedru 

pjesmicu. grad, kao i mnogi drugi, nestrpljivo je čekao da 
Dambov leteći cirkus je jurio preko širokih polja pozdravi letećeg slona i njegovog malog, vjernog 
prema novom velikom gradu punom svjetlosti. Taj prijatelja. 

MAMA GUSKA 


DŽEK I DŽIL 


Džek i Džil jedro poniješe vedro 
Na brijegu da zagrabe vode. 

Džek skliznu niz travu pa razbi glavu, 
A i Džil za njim nizbrdo ode. 


S padine brijega Džek brzo odgega 
Onako ranjen do svoje kuće, 

U krevet se smota i glavu umota 

U octene krpe i papire vruće. 

HIKETI, PIKETI 


Hiketi, piketi, crna koka moja, 

Tu vam leže jaja za ljude od soja. 

Ti ljudi od soja dodu svakog dana, 
Da vide što leže koka raskvocana. 


ŠETALICA SKAČE 


Šetalica skače, 

ĐDače desetarče 

Zar sad rano nije ? 

Ti u deset uvijek stižeš, 

A sada tek — dvanaest bije. 


DING, DONG, MAČE MALO 


Ding, dong, mače malo 

U dubok je bunar palo. 

Tko ga gurne, čiji sin? 
Starog Grina — Džoni Grin. 
A tko li to mače spase ? 


Eh, pa zna se: Džoni Prase. 


Baš je onaj dječak mangup pravi, 
Jadno mače skoro udavi. 

To mu mače ništa naudilo nije, 
Još štetne miševe po ambaru bije. 


STARI KRALJ KOUL 


Volio je kralj stari sve lijepe stvari 
I veseo čika on bi. 

Za lulu i čorbu znade da mari, 

Da pozove gudača tri. 


U svakog gudača violina krasna 
Baš krasna violina bi; 

I svirali su cigu — ligu — cigu. 
Nije bilo na svijetu takvog kvarteta 
K*o kralj i gudača tri. 

PAPUČE OBUCI 


Papuče obuci 

I zasun povuci, 

Pa sjedni kraj vatre uz prelo, 
I šalicu nalij 

Pa je u grlo ulij 

I susjede zovi na sjelo. 


MALI PLAVI DEČKO 


Dunu u svoj rog, ej dječače plavi; 
Krava je u žitu, ovce su u travi. 

Pa gdje je taj dečko koji čuva stada ? 
Eno ga gdje spava pokraj plasta sada. 


MLINAR VESELJAK 


Živio mlinar — veseljak 

Na brzoj rječici Di 

Uz rad i pjesmu po cijeli dan 
Da cijeli dom mu vri. 

I uvijek vesele pjesmice 

Od njega smo slušali mi: 

»Ja divno živim kako mi je volja 
Nek" po svome žive svi!« 

DOKTOR FOSTER 


Doktor Foster krenuo za Gloster 
U vrijeme strašne kiše. 

U baru je stao, do pasa propao. 
U Gloster ne ide više. 


DŽEK HORNER MALI 


Džek Horner Mali krišom navali 
Na pitu baš kao ala 

U nju prst zavuče i šljivu izvuče, 
Pa reče: »Ja nisam sila mala!« 


ĐOKICA — POKICA 


Đokica — Pokica što slatkiše guta 
Djevojčice ljubi, pa je svaka ljuta. 

Al dječake čim on na livadi vidi, 

Od njih bježi — jer se on dječaka stidi. 


TRI MUDRACA IZ GOTAMA 


Tri mudraca iz Gotama 
Zaplovila u zdjeli morem; 
Da je zdjela izdržala, 
Priča ne bi bila mala. 

BILA JEDNOM JEDNA BAKA, 
U CIPELI JOJ BJEŠE DOM 


Bila jednom jedna baka, u cipeli joj bješe dom, 
Imala je silnu djecu koja su po kući pravila lom, 
Hranila ih je praznom kašom, al im kruha nije dala, 
Tukla ih-je svako veče, pa ih zatim u krevet slala. 

LUCKASTI SAJA 


Pošao Saja i kolačar Daja 
Tamo na vašar na selu. 
Prozbori Saja a sluša ga Daja: 
»Daj mi jednu pitu cijelu!« 


Prozbori Daja a sluša ga Saja: 
»Da platiš! A imaš li para ?« 
Tad reče Saja a sluša ga Daja: 
»Ja nemam nijednog dinara.« 


Pošao Saja da ulovi vrapca 
Na grani što je sjedio lijep 

Mislio Saja stvarno je dosta 
Ako mu soli stavi na rep. 


ža 


Pošao Saja da ulovi kita, 
Jer Saja je ribič - laf, 

Al' bazen iz kojeg je lovio ribu 
Bio je samo običan škaf. 


Pošao Saja sa sitom u ruci 

Da u njeg* zagrabi vode, 

= Zahvati snažno, al* sva mu voda 
s" K“o ova priča ode. 

MALI TONI TAKER 


Mali Toni pjeva 
Večericu vreba. 

Što će on da smljacka ? 
Kruha i maslaca. 


Kako kruh rezati 
Kada nema kame ? 
Kako će se ženit“ 
Kada nema dame ? 


GOSPOĐICA MALA MAFTA 


Gospođica Mala Mafta 

Na jastuku svom od tafta 

Jela mlijeko s malo sira. 

Naiđe krupan pauk jedan 

I klimne joj uz osmjeh medan, 

A Mafta strugne glavom bez obzira. 


ACI, BACI, BACI 


Aci, baci, baci, 

Tri čiče su u kaci. 

A čime se bave čiče one ? 
Jedan reže, drugi peče, 
Treći metal kruti sječe. 
Prevrni kacu nek* potone! 


JEDAN DO DESET 


1.2.3: 45 

Uhvatih zeca sad je moj, 

6, 7, 8, 9, 10, 

Pustih ga čim izrekoh taj broj. 


BUJI, PAJI, PTIČE 


Buji, paji, ptiče 

Na drvetu tom! 

Kada vjetar puhne 
Zaljuljat će dom. 

Kada grana pukne 
Dom će tvoj sletjeti 
Priče, lišće, gnijezdo — 
Sve će odletjeti. 

GAZDARICE MERI DIČNA 


Gazdarice Meri dična, stvar je ovo sporadična, 
Kako li te vaše ruke ovo cvijeće gaje ? 

Svud srebrna zvonca mala i školjkice od kristala, 
A djevojke ljepotice sve pod konac stoje. 


BE, BE, CRNA OVCO 


Be, be, crna ovco, da li imaš vunu ti? 
Da, da, gospodine, pune vreće tri: 
Jednu za mog gospodara, a za gospu drugu, 
A treću za malog dečka što plače u lugu. 

VRIJEDAN VILI VINKI 


Vrijedan Vili Vinki po gradu galami 
Juri u pidžami dok su svi zaspali, 

Na prozore kuca on: »Sada moram znati 
Da [* su djeca u postelji jer je osam sati!« 


DŽEK, SAD BUDI VJEŠT 


Džek, sad budi vješt 
I preskoči, de, 
Okretno, brzo, 
Preko svijeće te. 


BUJI, PAJI, RODE 


Buji, paji, rode, 

Tvoj tata u lov ode, 

Da ulovi krzno od zeke 
Za pelenice tvoje meke. 

MALA BETI SJETNA 


Gledam Beti sjetnu: 

Izgubila cipelu cvjetnu. 

Oh, Beti sretna bez cipele nije; 
Hajd“ sad pošalji slugu 

Da za nju kupi drugu, 

Pa će opet imati dvije. 


SKAKAČICA DŽOUN 


Evo me, predstavljam se vama: 
Skakačica Džoun! 
I uvijek sam sama. 


EJ, VALJUŠKE — LJUŠKE 


Ej, valjuške — ljuške, moj sin Džon 
S čarapom na nozi legao je on; 
S cipelom na nozi zaspao je on, 
Ej, valjuške — ljuške, moj sin Džon. 


GDJE SI DOSAD BILA, CICO-MACO MALA? 
»Gdje si dosad bila, Cico — Maco mala« ? 

»U Londonu gdje sam kraljicu gledala«. 

»Čime si se tamo, Maco, zabavila« ? 

»Pod prijestoljem sam njenim miša preplašila«. 

OVO MALO PRASE 


Ovo malo prase na tržnicu ode, 
Ovo malo prase ostalo kod kuće, 
Ovo malo prase jelo meso nije, 


Ovo malo prase uze šnicle vruće, 
Ovo malo prase vikalo je: »Skvi, skvi!« 
Putem sve do kuće. 

2 m 777 | DRVENA KONJA JAŠI 


Drvena — konja jaši do Branberi Krosa 
Da vidiš na bjelcu damu kako nosa; 
Prstenje na ruci, zvončiće na peti, 

Bilo kud da ide, s njom i svirka leti. 


PERA, PERA, TIKVO-ŽDERA 


Pera, Pera, tikvo-ždera, 
A žena mu tjera kera. 
Stavi je u tikvu samu, 
Tu je čuva kao damu. 

MERINO JAGNJEŠCE 


Imala Meri jagnješce, 
Kao snijeg je bilo bijelo; 

Kuda god bi Meri krenula 
I ono bi zacijelo. 


Za njom je pošlo u školu, 
Baš protiv svakog reda 

Sa smješkom su djeca gledala 
Kako u klupu sjeda. 


DŽAK SPRAT 


Džak vam je Sprat sav postan brat, 
A žena mu voli masno; 

I tako vam oni zajedno, znate, 

Sav tanjur poližu slasno. 

PSI GRDNU DIŽU GRAJU 


Psi grdnu dižu graju 
I na budnost pozivaju, 


Jer prosjaci su mnogi sada u grad stigli: 


Neki manji, neki veći, 
Na nogama il* u vreći 
Ili u kadifi koju su negdje digli. 


POGAČICE VRUĆE 


Pogačice vruće! 
Pogačice vruće! 
Za petparac nosi 
Sve do svoje kuće! 


Ako nemaš kćeri 
Ti kupi za sina; 
Pogačice vruće 
Jesti je — milina! 


DA SAM TOLIKO BOGAT 
DA MOGU TROŠITI PARE 


Da sam toliko bogat da mogu trošiti pare, 

Ja ne bih po ulici vik*o: »Popravljam stolice stare!« 
Popravljam stolice stare! »Popravljam stolice stare!« 
Ja ne bih po ulici vik*o: »Popravljam stolice stare!« 


Da sam onoliko bogat koliko bi duša mi htjela, 
Ja ne bih po ulici vik*o: »Prodajem stara odijela! 
Prodajem stara odijela! Prodajem stara odijela!« 
Ja ne bih po ulici vik*o: »Prodajem stara odijela!« 

HEJ, CIGU — LIGU 


Hej, cigu — ligu, eno mače gudi: 
Preskočila krava mjesec, pogledajte ljudi! 

/ A \ A tanjur i kašika nekud su odgegali — 

ad Toj velikoj šali smijao se i psić mali. 

KUDRA, KUDRAVICA 


Bi li moja bila Kudro, kudravice ? 

Nećeš prati suđe ni hranit' prasice, 
Sjedit ćeš u svili, sitan vezak vesti, 
Jagode i šećer sa kremom ćeš jesti. 


MIŠIĆ TOMI MRVICA 


Znam Miša Toma Mrvicu 
Koji ima malu kućicu 
Tuđu je lovio ribicu 

Na svoju malu udicu. 


BOBI ŠAFTOU 


Bobi Šaftou razvio jedra 
A čizme su mu do bedra. 
K*o ženu će, čela vedra, 
Na svoja me priviti njedra. 


DOLETJELA KOSA DVA 


Doletjela kosa dva 

Tu na granu gdje je klek, 
Jednom bilo ime Džil, 
Drugom ime bilo Džek. 


Hajd'* odleti s grane, Džil! 
Hajd'* odleti s grane, Džek! 
Sad se opet vrati Džil! 
Sad se opet vrati Džek! 


PJEVAJ PJESMU OD ŠEST PARA 


Pjevaj pjesmu od šest para s rukama u žitu, 
O dvadestičetiri kosa stavljena u pitu: 
Kada pita ispeče se, zapjevale ptice; 

Divno jelo iznijeli su pred kraljevo lice. 


Kralj je bio u salonu, novac brojio redom, 
A kraljica u kuhinji jela kruh sa medom; 
A sluškinja prostirala rublje iza zgrade 

Kada kos joj nosić gricnu i nosić otpadne. 


PLJAS I PLJAS 


Pljas i pljas, pljas i pljas 
Kolačaru, de! 
Završi kolač ti za nas 
Sad što možeš prije. 
Reži i ispiši 
B na gornjem katu 
Pa kolač ispeci 
Za mene i batu. 


. LETJELA U KOŠU JEDNA BAKA STARA 


Letjela u košu jedna baka stara 
Sedamnaest puta od Mjeseca više, 
Sa metlom u ruci što kroz zrak para. 
Meni radoznalom riječi pohrliše: 


»O, dokuda, bako, koš će da se vine ? 
»0, dokuda, dokud, dokud u visine ?« 
»Paučinu s neba dok metla ne skine!« 
»Mogu [i ja s tobom ?« »Kad odrasteš, sine!« 

TRI PRASETA 


Bila su jednom tri praščića koja su krenula u 
svijet tražiti sreću i usput sebi izgraditi dom. 

Prvi praščić nije volio raditi pa je na brzinu izgra- 
dio kućicu-od slame i odmah krenuo niz put da vidi 
koliko su braća napredovala u poslu. 

Drugi praščić nije bio mnogo vredniji. I on je 
za čas napravio kućicu od dasaka. Kuća je bila 


slaba, ali je barem posao bio brzo završen. Praščić 
je sad mogao raditi što je htio — svirati i plesati 
sa svojim bratom. Zato je jedan zasvirao u frulu a 
drugi u violinu, pa su se tako veselili i plesali do 
mile volje. Onda su odjednom uglas zapjevali: 


Začas smo izgradili dvije male kuće, 
Sada nismo beskućnici kao juče, 
Svirat ćemo skupa sve bolje i bolje, 
Plesati plesove do mile volje. 


Kad su se do mile volje naigrali praščići su pošli 
niz put s namjerom da nađu trećeg brata i vide 
kako njegov posao napreduje. 

Treći praščić je bio mnogo vredniji i ozbiljniji. 


Gradio je kuću od cigala i nije bježao od teškog jer je znao da u šumi, u blizini, živi veliki zločesti 
posla. Mali zidar je želio čvrstu i solidnu kuću vuk koji voli jesti male praščiće. 

— Ha, ha, ha! — nasmijao se prvi praščić kad je 
ugledao brata u poslu do guše. 

—Hi,hi, hi! — skičao je drugi brat. — Nemoj se 
praviti tako vrijedan, radije se dođi igrati s nama! 

Ali mališan nije prekidao svoj posao. Tap-tup- 
-tap, slagao je cigle. Usput je bacio koji pogled na 


braću pa im odgovarao kroz pjesmu: 


Ja zidam kuću od cigle i kamena 
Za vaše ludosti nemam vremena. 
Igra i posao ne idu skupa 
Uskoro će vuk na vrata da lupa! 

— Ha, ha, ha! — grohotom su se nasmijale dvije — Samo se vi smijte! — dovikne im vrijedan 
lijenčine. brat, — ali ja vam kažem da ćete plakati kad vuk 

naiđe. 


Dva bezbrižnika su nestala u šumi pjevajući: 


Tko se boji vuka još 

Tri za groš, tri za groš! 
Vuka se ne bojim ja, 
Tra la la la, tra lala... 


Kada su se do mile volje naigrali mališani su se 
razišli. Tek što je prvi praščić stigao do svoje slam- 
nate kuće, evo ti strašnog vuka. Praščić je zacičao 

od straha i zatvorio vrata. Ali gladni vuk je duboko 
udahnuo zrak i puhnuo iz sve snage. Kuća se 
razletjela na sve strane a njen je vlasnik pobjegao 
glavom bez obzira i sklonio se u kuću od dasaka 
svoga brata. 

Nije prošlo mnogo vremena kad se začulo ku- 
canje na vratima. Razjareni vuk je već stigao. 
Braća su se pritajila kao da nisu ovdje. 

— Prevarit ću ih! — pomislio je vuk i sakrio se 
iza jednog drveta. Uskoro su se vrata otvorila i 
dvije usplahirene glavice su provirile vani. Nigdje 
nikoga. 

— Hi, hi, hi! — nasmijala su se dva brata. — 
Nasamarili smo vuka. — Onda su zaplesali po.sobi 
veselo pjevajući: 


Tko se boji vuka još 
Tri za groš, tri za groš! 
Vuka se ne bojim ja, 
Tra la la la, tra la la. .. 


Kuc, kuc, kuc! To je bio vuk ali je navukao ja- 
njeću kožu i sklupčao se u košari. Izgledao je 
kao janje. 

— Tko je? — upita srednji brat uplašeno. 

— Ja sam, malo janje. Otvorite mi vrata jer 
nemam gdje prespavati, — molio je prepredeni vuk 
tankim glasom. 

Praščić je provirio kroz pukotinu između dvije 
daske i ugledao crne vučje šape i oštre zube. 


— Neću te pustiti, — procvili mali. 

— Ne možeš nas prevariti stom janjećom kožom, 
— doda drugi. 

Kad je to čuo nevaljalac odbaci janjeću kožu i 
udari svom snagom. Kuća je zadrhtala i raspala se, 


a braća su jedva izmakla strašnim zubima crnog 
neprijatelja. U posljednji čas su še dokopala kuće 
trećeg brata koji ih pusti i brzo zaključa vrata. 

— Ne brinite! — reče preplašenoj braći. — Ovdje 
ste bezbjedni. 

Uskoro su sva trojica veselo pjevala. Čuvši 
pjesmu, vuk se razbijesni. 

— Eh, pa kad je tako, sad ću vam ja pokazati! 
— urlao je vuk. Odmaknuo se malo, udahnuo 
duboko i gurnuo jače no ikada. Ali se čvrsta kuća 
od cigala nije ni pomakla. Što sad ? — razmišljao je 
nevaljalac neko vrijeme pa se sjeti dimnjaka. Po- 
peo se na krov što je tiše mogao. Ali ne tako tiho 
da ga ne bi čuo vlasnik kućice. 

— Vuk je na krovu, — prošaputa. — Pomognite 
mi da na sredinu sobe stavim kotao vruće vode. 

Prvi puta su ga braća poslušala. A vuk se spusti 
niz dimnjak i upadne ravno u kotao. 

Uz urlik bola on skoči iz vode i poleti ravno na 
vrata koja je domaćin već bio otvorio. Tri mala 
praščića ga više nikada nisu vidjela. 

Otada su braća živjela u kući od cigala, pjevala, 
plesala i veselila se. 

Bio jednom neki dobar čovjek koji je imao lijepu 
kuću i divnu kćer kojoj je ispunjavao svaku želju. 
Ali djevojčica nije imala ono najpotrebnije — nije 


PEPELJUGA 


imala majku. Zato otac, koji je djevojčicu jako. 
volio, odluči da se oženi i nađe novu majku svojoj 
kćeri. Žena koju dovede imala je i sama dvije 

kćeri, pa čovjek pomisli da će time njegovo dijete nepravedna prema djevojčici i počela se brinuti 


dobiti i majku i sestre. samo o svojim ružnim kćerima. Malu pastorku su 
Ali dobar čovjek uskoro umre i njegov topli nazvali »Pepeljuga« jer je radila najteže poslove, 
dom promjeni izgled. Žena je postala gruba i nosila samo dronjke i obično sjedila kraj ognjišta. 

Pepeljuga je sebi našla prijatelje među pticama u potkrovlju zajedno s Pepeljugom. Sirotica je 
s drveća, pilićima i guskama iz dvorišta. Njeni s njima razgovarala, smijala se i svakome od njih 
najbolji drugovi su bili miševi! dala ime. A miševi su vjerovali da je njihova druga- 
Stara kuća je bila puna miševa koji su se smjestili rica najbolja i najljepša na svijetu. 


U osvit zore ptice i miševi budili su djevojku 
izsna. Trebalo je pripremiti doručak za sve ukućane 
i posudu s mlijekom za maćehinu mačku koja je 
inače samo čekala priliku da ulovi i pojede ponekog 


miša. Vjerni stari pas dobivao je obično poveliku 
kost, a pilići, patke i guske — žito i kukuruz. 
Pepeljuga je, naravno, koristila svaku pogodnu 
priliku da baci malo kukuruznog zrnja miševima. 


I tako, kad bi svi u kući dobili doručak, djevojka je 
mogla za trenutak predahnuti. 

Zatim je odlazila u sobe svojih lijenih mučiteljica 
da pokupi prazne poslužavnike i gomilu rublja za 


pranje. Koliko je samo poslova trebalo obaviti 
svakog dana! 

— Očisti veliki sag u predsoblju! Operi sve pro- 
zore na katu i u prizemlju! Zatim operi terasu! 

Očisti stepenište... — orilo se iz maćehine sobe. 
— Oh, — uzdisala bi Pepeljuga, — sve, sve ću 
uraditi! 
Nedaleko od grada nalazila se kraljevska palaća. 

Kralj je imao odraslog jedinca sina i želio ga je 
oženiti. 

— Kraljević se treba oženiti, — reče on jednog 
dana svom velikom vojvodi. — Krajnje je vrijeme! 


— Ali, vaše veličanstvo, što mi tu možemo uči- Priredit ćemo veliki bal i pozvati djevojke iz cijele 


niti? — zapita vojvoda. — Kraljević treba najprije zemlje, pa neka izabere onu koja mu se bude naj- 
zavoljeti neku devojku. ' više svidjela. 
— Mi to možemo udesiti, — odgovori kralj. — Uskoro se kraljevinom raznio glas da kralj pri- 


ZA p7 PGatoo4 : 
NA ZA dara aš. 
: sm e 


ređuje svečanost na kojoj će kraljević sebi izabrati 
ženu. Zavladalo je veliko uzbuđenje, a vijest je 
stigla i u Pepeljugin dom. Njene polusestre su 
izgubile glavu. 

— Pa to je divno! — uzviknule su. — Idemo na 
bal u kraljevsku palaću! 

— Lja ću ići, — doda Pepeljuga, — sve devojke 
su pozvane. 

— Zar ti? — podrugivale su se dvije pakosne 
djevojke. A maćeha reče sa podsmjehom: 

— Pepeljuga će ići ako završi sve poslove i ako 
se lijepo obuče. 


Čitavog dana Pepeljuga je radila bez predaha. haljine. 
U mnogim sitnim poslovima su joj pomagali — Zar se još uvijek nisi obukla? — upita pod- 
miševi i ptice. Ali kada je došlo vrijeme polaska rugljivo maćeha. Kočija je već čekala pred ulazom. 
na bal, djevojka shvati da nema ni jedne lijepe — Ne! Ja ne idem, — tužno odgovori Pepeljuga. 


mr 


— Ne ideš? — nastavi ona nemilosrdno. — Pa 
to je prava šteta! 

Jadna Pepeljuga! Požuri u svoju sobu i počme 
plakati. Ali neki neočekivani šum natjera je da se 

okrene. Njeni mali prijatelji miševi i ptice vukli 
su jednu svečanu haljinu. 

— Oh, kako je divna! — uzviknu djevojka. — 
Nikada neću ovo zaboraviti! 


Kočija je još bila pred kućom i djevojka se počme Slijedećeg trenutka već je jurila niz stepenice. 
oblačiti. Maćeha i njene kćeri razrogače oči. 

— Pričekajte, — dovikne kočijašu. — Odmah — Moje perle! — vikne jedna sestra. 
dolazim! — Moje ukrasne trake! — cikne druga. 


— A tek vrpce! Moje vrpce si uzela, lopove! — 
grmjela je maćeha. 

I tada su počele vući i kidati haljinu, trake, 
ogrlicu... 

Pepeljuga je ostala u dronjcima a one su žurno 
ušle u kočiju i otišle. 

Nesretna djevojka uđe u vrt iza kuće, spusti se na 
kamenu klupu i gorko zaplače. Nakon kratkog 

vremena pojavi se odnekuda prijatna, mila žena. 

— Ne plači, Pepeljugo, — reče. — Nećeš valjda 
tako uplakana na bal? 

— Oh, — izusti Pepeljuga, — a tko ste vi? 

— Ja sam tvoja dobra vila, — odgovori ona. — 
A sad, obriši suze da vidimo šta nam sve treba. 
Ja mislim, — nastavi kad vidi da se djevojka primi- 
rila, — da će biti dobro ako mi odmah doneseš 


bundevu. 

Pepeljuga nije ništa razumjela ali učini kako joj je 
rečeno. Vila stavi bundevu na zemlju i počme 
šaputati : 

— Salaga dula menčika bula bibidi bobidi, bu ... 

Bundeva je počela rasti i pretvorila se u krasnu 
kočiju. 

— A sada bi bilo dobro da dobijem dva lijepa 


velika miša, — nastavi čarobnica i protrlja ruke. 
Najveći i najhrabriji miševi su bez razmišljanja pri- 
stupili i položili svoju sudbinu u njene ruke. Vila 
ih dodirnu čarobnim štapićem, a oni se pretvore u 
snažne nemirne konje. Na isti način Pepeljugin 
stari konj postao je uglađen i dotjeran kočijaš, 
a pas Bruno lakej. 

— Tako — promrmlja vila zadovoljno, — a sada 

uskoči u kola dijete! Nemaš mnogo vremena jer će 


ova čarolija trajati samo do ponoći! 
— A moja haljina, dobra vilo ? — upita djevojka 


pokazujući rukom na svoje dronjke. 
— Nebesa! — uzvikne vila. — Pa ja sam sasvim 


204 


i i e odo 


zaboravila ... 
Ponovo se čarobni štapić pokrene, a Pepeljuga 


se nađe u najljepšoj haljini na svijetu. Na nogama 
je imala male staklene cipelice. 
Kad je Pepeljuga stigla bal je već bio počeo. 


Palaća se kupala u sjaju i svjetlosti, a dvorana tre- 
perila od svile i dragog kamenja. Pa ipak, kraljević 
jejoš uvijek sjedio i učtivo se pozdravljao s gostima. 
Bilo je jasno da nijednu djevojku nije odabrao i da 
se dosađivao. 


Visoko gore, na balkonu, stajali su kralj i veliki 
vojvoda. 

— Što je to s mojim djetetom? — upita kralj 
brižno svoga savjetnika. 

— Plašim se.da mu se nijedna djevojka ne sviđa, 

— odgovori vojvoda. 

Ali upravo tog trenutka na ulazu u dvoranu 
pojavi se Pepeljuga: blistava, lijepa, sretna. Kra- 
ljević ju je ugledao i kao očaran pošao joj ususret. 
Muzika je zasvirala i oni su odmah zaplesali. 

A kralj, zadovoljan što se nevjesta pojavila, ode na 
spavanje. 

Pepeljuga je cijelo veče plesala s kraljevićem. 
Činilo joj se kao da ima krila na kojima je doletjela 
u neko nestvarno carstvo. Ali prvi otkucaji ponoć- 


nog sata su je podsjetili na vilu i njenu opomenu. zaustaviti. Kad se već našla izvan vrta uskočila je 
Djevojka bez riječi napusti dvoranu i potrči niz u svoju kočiju i požurila kući. Iza prvog zaokreta 
velike stepenice prema vrtnim vratima. Osjetila je sustigne je posljednji otkucaj koji oglasi ponoć. 
da joj jejedna cipelica spala s noge, ali se nije smjela Nestade čarolije. Djevojka u dronjcima stajala je 


pokraj puta sa starim konjem, psom i bundevom. — Hvala ti, dobra vilo! — prošapta ona i po- 


— Staklena cipelica! — zacvile miševi. Pepeljuga digne cipelicu te je ponese svojoj turobnoj, pu- 
pogleda dolje. U travi pokraj puta blistala je mala stoj kući. 
staklena cipelica. U kraljevskoj palaći vladalo je ogromno uzbu- 

đenje. Prekrasna djevojka pobjegla je u trenutku 
najvećeg slavlja! Jedini trag na kojeg su naišli 
bila je staklena cipelica. 

— Pronađite djevojku kojoj cipelica pripada! — 
reče kraljević žalosno, ali i odlučno. — Nijedna 


druga neće postati moja nevjesta! 

Ova vijest je brzo prostrujala čitavom kraljevi- 
nom i unijela nadu u mnoge domove u kojima je 
bilo mladih djevojaka. Kraljev izaslanik sa svojom 
svitom krenuo je na veliko putovanje. Ulazili su 


ka nije 


u bezbroj kuća, ali uzalud. Nijedna d 
mogla obuti malecnu cipelicu. 

Tako su stigli i do Pepeljugine kuće. Maćehine 
kćeri su bile spremne, dotjerane i pune nade. 
Majka je htjela po svaku cijenu da navuče cipelicu 
jednoj od njih. 


I Pepeljuga se nadala. Pokušavala se što bolje 
obući i počešljati. Ali podozriva maćeha primjeti 
njenu namjeru, pa zaključa vrata i stavi ključ 
u džep. 

— Molim vas, pustite me, otvorite! — vikala je. 
Ali zla maćeha se samo nasmije i ode. 


— Mi ćemo je spasiti! — odluče miševi. — Ne- 
kako ćemo dospjeti do ključa! 

U tom se času kraljev izaslanik pojavi na kućnom 
pragu sa staklenom cipelicom u ruci. 

— Moja je! — povikale su obje sestre. 

Uzalud! Cipelica je bila previše tanana za nji- 


hova gruba stopala. 

A za to vrijeme miševi su se krišom postrojili 
u koloni po jedan iza maćehinih leđa. Najmanji 
među njima uskoči u njen džep i izvuče ključ 
Pepeljugine sobe. Ključ je prelazio od jednog do 
drugog, dok ga konačno onaj posljednji ne ugura 


ispod vrata djevojčine sobe. 

Dvorski izaslanik se pozdravi i krene dalje 
neobavljena posla. 

— Molim vas, pričekajte još trenutak! — pre- 
kine ga jedan novi glas. 

Na stepeništu je stajala lijepa, zbunjena dje- 
vojka. 

— Smijem li i ja probati cipelicu? — upita. 

— Naravno, — odgovori izaslanik i krene prema 
njoj. Ali maćeha ga gurne tako da staklena cipelica 


padne i razbije se u tisuće komadića. 

— Oh, teško meni, što ćemo sad? — poviče 
kraljev izaslanik. 

— Sve će biti u redu, — progovori Pepeljuga 
s osmjehom na usnama, — ja imam drugu staklenu 
cipelicu ! 

I tako kraljevska kočija poveze djevojku u novi 
život. Na prašnjavoj cesti su ostale tri zle, pakosne 
žene, koje nisu mogle spriječiti Pepeljuginu sreću. 


KIITi 


=> do str 
ak o ai 


MUT I nn 


ČAROBNJAKOV UČENIK 


Živio jednom moćan čarobnjak koji je znao o 
raznim čarolijama više nego itko drugi na svijetu. 
Stanovao je u dubokoj podzemnoj pećini sa svojim 
malim učenikom Mikijem. 

Miki je svakodnevno radio mnoge poslove: pri- 
premao je objede, čistio podove, namještao kre- 
vete, donosio vodu i cjepao drva. Nikad nije imao 
odmora pa je vječno bio umoran. Misleći o svojoj 
nevolji malom učeniku tako padne na um da bi 
možda pomoću čarobnog šešira svog učitelja uspio 
lakše obavljati sve te kućne poslove. 

— Kad bih ja imao taj svemogući šešir ne bih 

morao više raditi, — razmišljao je on jednom 
promatrajući kako čarobnjak izvodi razne maj- 
storije. A Miki je baš tada imao zadatak da napuni 
veliku bačvu kantama vode iz bunara. Učenik zato 
uzdahne i izađe po vodu. Ali kada se vratio pećina 
je bila prazna. Čarobnjak je otišao u posjetu svom 
susjedu, ali je zaboravio čarobni šešir. Taj trenutak 
je Miki dugo očekivao, pa oprezno priđe stolu, 
podigne šešir i stavi ga na glavu. Kao da je za 
njega skrojen! Mališan nije znao da bi šešir tako 
pristajao svakoj glavi jer je bio čaroban. 

— Tačno za mene, — pomisli zadovoljno, — kao 


da sam rođen da budem čarobnjak. 

Trebalo je samo okušati tu moć! Miki obuhvati 
pogledom mračnu pećinu i ugleda u uglu neku 
staru uspravljenu metlu. 

— Može poslužiti, — pomisli i zapovjednički 
ispruži ruku. 

Metla se pomakne i dok su se Mikijeve oči 


širile od iznenađenja, ona odskoči od zida i počme 
se gegati prema njemu. 

— Ja sam čarobnjak! — uzvikne učenik. — Po- 
moću ovog šešira mogu raditi sve što moj gospodar 
zna. Za mene više nema kućnih poslova! Naredit 
ću metli da umjesto mene dovlači vodu! 

— Metlo! — naredi on strogim glasom, — na- 
puni ovu bačvu! — Metla malo poklekne u znak 
pozdrava i odgega se uz stepenice prema bunaru : 
uskoro se vratila s vedricama punim vode. Čim je 
voda prešla iz vedrica u bačvu, metla ponovno 
krene. 

To je bilo divno. Miki je počeo poskakivati od 
radosti. Nema više napornog rada! Zato se uvalio 
u čarobnjakovu fotelju i počeo sanjariti o čudima 
koja će ostvariti kao pravi čarobnjak. Osmjehivao 
se zadovoljno na metlu koja je poslušno obavljala 
svoj posao. A zatim njegova glava klone i novo- 
pečeni čarobnjak utone u san. Učinilo mu se da 
stoji na visokom grebenu i da gleda čitav svijet. 
A _ oko njega prolijeću komete i trepere zvijezde. 
Dolje, daleko ispod njega, ocean bijesno huči a na 
svaki Mikijev znak valovi se dižu i spuštaju. 
Valovi su sve silnije udarali i propinjali se sve više, 
dok se jedan nije razbio o njegovo stopalo... 
Miki je osjetio kapljice vode i trgnuo se iz sna. 
Voda je žuborila oko njegovih nogu. Čarob- 


njakova se stolica ljuljala po malom moru. Pećina : 
je bila poplavljena! Dok je Miki spavao metla je 
neprestano radila, donosila vodu koja se već pre- 
lijevala iz prepune bačve i poplavila cijelu odaju. 
Miki je primjeti kako dolazi tko zna koji put da 
izruči dvije vedrice! 

— Stani! — uzvikne Miki. — Stani metlo, kad 
ja kažem! 

Pokušao je sve čarobnjakove trikove kojih se 
mogao sjetiti, ali uzalud. Metla je radila punom 
parom, oglušujući se na sva Mikijeva naređenja. & 
Mali čarobnjak je pokušao dohvatiti vedrice, ali 


je metla pobjegla. Onda se sjetio sjekire pa njome 
snažno udari po sredini drvene drške. Tras! Tras! 
Cjepao je Miki na stotinu komadića. 

— Oh, dobro je, ipak sam je zaustavio! — uz- 
dahne uzbuđeni mališan pa sjedne na stepenice da poplavljenu pećinu. 
malo predahne. Ali istog časa pred njegovim 


zaprepaštenim očima su svi iscjepani komadići 
počeli rasti u nove velike metle. Svaka je imala po 
dvije vedrice vode! Miki se nije ni stigao pri- 
brati, a stotinu metlica je počelo vući vodu u 


— Nemojte, molim vas! Prestanite! — preklinjao 

je Miki pokušavajući rukama zaustaviti metle. Ali 
one sruše svog gospodara i nastave užasnu šetnju 
od bunara do bačve i natrag. 

Dok se jadni Miki koprcao po uzkovitlanoj vodi, 
do njega dopliva čarobnjakova knjiga mudrosti. 
On je ugrabi kao svoju posljednju nadu, izvuče 
na najvišu stepenicu i počme listati debele stranice 
natopljene vodom. Tražio je onako očajan neke 
čarobne riječi koje će zaustaviti ovaj jezivi potop. 
Toliko se zanio nad knjigom da nije primjetio 
tamnu sjenu koja se nadvila nad njim. Čarobnjak ! 

Jedan pogled je bio dovoljan da Mikijev gazda 
shvati što se dogodilo. Zato podigne ruku i zapo- 


vjedničkim pokretom ukloni svu vodu. Pećina je 
bila suha, a metla je poslušno stajala u svom kutu. 
I bačva je bila samo do sredine napunjena vodom, 
pa je Miki trebao s vedricama otići do bunara. 
Sve je bilo kao prije osim jedne stvari: na Mikijevoj 
se glavi još uvijek nalazio čarobni šešir. 

Učenik pocrveni, zbunjeno se nasmješi i pruži 
ga učitelju. Zatim bez riječi uzme vedrice i požuri 
stepenicama prema bunaru. Nakon nekoliko tre- 
nutaka već je teškom mukom vukao vedrice. 

— Ovaj posao barem mogu zaustaviti kad vidim 
da je obavljeno sve što treba, — reče mališan i 
pođe prema bunaru. 


Bio jednom jedan cvrčak koji je volio pjevati dok 
jeskakutao kroz zelena polja. I tako jednom upadne 
među mrave koji su vukli zrno žita. Cvrčak reče 
mravima : 


Zbog čega radite čitavog dana ? 

Na svakom koraku nudi vam se hrana! 
Kada sunce grije, teški rad ne prija, 
U ljetnim danima pjesma je milija. 


Ali mi nemamo vremena za igru i pjesmu, — 
rekoše mravi. — Uskoro će doći zima. 

I zaista. Mali vrijedni mravi nisu uživali u toku 
toplih ljetnih dana. Od ranog jutra do crnog mraka 
oni su radili, prikupljali i odvlačili zrna hrane u 


svoju kućicu. Zima se približavala i nisu smjeli 
gubiti vrijeme. 

A cvrčak je cijelog ljeta plesao, skakao 1 pjevao. 
Čim je ogladnio trebao je samo ispružiti ruku i 
dohvatiti što god je zaželio. 


Na ovom svijetu za me brige nema, 
Zimnica ne treba ljeti da se sprema. 
Najslađi plodovi na dohvat su ruke 
Živim, plešem, pjevam bez ikakve muke. 


Pjevajući tako cvrčak povuče gutljaj mednog soka 
iz plavog cvijeta. Tog časa naiđe neki mali mrav. 
Jedva se kretao pod teškim teretom trešanja koje 
je vukao svojoj kući. Cvrčak ga oslovi pjesmom : 


Ostavi teret! Cvrčak te zove, 

Na ples, pjesmu, medu leptirove! 
Život je ovaj zabava prava, 

Ne brini što se zima približava. 


Sićušni mrav je bio tako očaran cvrčkovom 
pjesmom da spusti svoj teret i zapleše. Kad eto 
kraljice mrava! Ona ljutito pogleda neposlušnog 
mališana te ovaj brzo zgrabi svoje trešnje i nastavi 
kuda je pošao. Tada kraljica reče cvrčku: 


Promjenit ćeš pjesmu kada zima dođe, 
Znaj da ljetna radost vrlo brzo prode! 


Cvrčak se učtivo nakloni: 
— Zima je daleko. A da li vi plešete? — upita 
i zapjeva: 


Neka rade drugi mravi, 
Pleši kraljice po travi! 
Ne misli na zimski ručak 
Nego budi kao cvrčak! 


Ali kraljica nije marila za njegovu pjesmu, ples 


i violinu. Otišla je za ostalim mravima jer nije 
imala vremena za zabavu. Cijelog ljeta cvrčak je 
pjevao: 


Na ovome svijetu za me brige nema, 
Zimnica ne treba ljeti da se sprema. 
Najsladi plodovi na dohvat su ruke, 
Živim, plešem, pjevam, bez ikakve muke. 


Cvrčak nije znao za sutra — samo za danas. 
A lišće je požutjelo i palo s grana. Nebo je navuklo 
sivi ogrtač i zaklonilo sunce. Mravi su se uhvatili 
posla marljivije nego ikada. Uskoro je hladni vjetar 
stao puhati. Odnio je lišće. Zemlja je ogoljela. 
Mravi su požurili svojim kućama i iščezli s lica 
hladne zemlje. Jednoga dana vjetar je donio prve 
pahulje. A za njima je naišao pravi pravcati snijeg. 

A cvrčak ? Cvrčak se polako smrzavao. Nigdje 
hrane. Nijednog jedinog lista. Ostala je samo violina 
i krhko gudalo. Nesretni svirač je lutao okolo i 
skoro se izgubio u snijegu. Što pojesti? Kuda ići? 
Gdje se ugrijati? Tada u daljini ugleda listić na 
grani. 

— Hrana! Hrana! — uzvikne izgladnjela skit- 
nica i pohita prema drvetu. Ali upravo kad je 
stigao ledeni vjetar otjera i posljednji suhi list. 
Odletio je među pahuljice. Cvrčak je spustio vio- 
linu i počeo promatrati kako mu izmiče ova jedina 
nada. Osjeti tada kako se i sam gubi među mno- 
štvom bijelih, ledenih pahuljica. 

Zato prikupi posljednju snagu, pokrene svoje 
ukočene nožice i krene. Kuda ? Pa kuda bi mogao 
ako ne baš onim istim mravima koji su radili i 
mislili na zimu. Došao je čas kad je njihov ljetnji 
trud nagrađen. 

Lutalica s violinom je dugo stajao na vratima 
kao ukopan. Nije dalje mogao. Nalet vjetra ga je 
srušio na zemlju i on ostane tako nepomičan. 
Pošlo mu je jedino za rukom da ispruži svoje 
gudalo i zakuca na vrata. 

Nekoliko mrava je začulo kucanje te otvore vrata. 
Kad tamo, smrznuti svirač na zemlji upire u njih 
svoje oči pune nade. Mravi su se sažalili i unijeli 
ga u kuću. A kad se ugrijao dali su mu tople 


kukuruzne juhe. Kraljica je sve to promatrala šu- 
teći. Kad je nesretnik došao sebi, ustane, priđe 
joj i zapjeva slabašnim glasom: 


Plemenita gospo, kraljice svih mrava, 
Opomene vaše bjehu mudrost prava. 

Da sam bio vrijedan tako proš'o ne bih, 
Oprostite cvrčku, primite ga k sebi! 


Kraljica požali jadnog, omršavljelog i promrzlog 
skitnicu, nasmješi se i reče: 


Neozbiljnost svoju 
platio si skupo, 
Kajao se gorko, 
glavom o led lup'o. 
Sad pokloni pjesmu 
vrijednoj djeci mojoj, 
Sviraj za nas svirku 
na violini svojoj. 


Cvrčak poskoči od radosti, uzme svoj instrument 
i zasvira da se sve orilo. Mravi su se okupili oko 
njega i počeli lupati svojim nemirnim nožicama. 
A veseljak zapjeva: 


Na ovome svijetu nikad brige nema 
Za onog tko radi i zimnicu sprema. 
Kad sagrade kuću, vrijedne male ruke, 
Igra se i pjeva bez ikakve muke. 


A dobri se mravi uhvate u kolo oko svirača, pa 
čak i kraljica zapleše. 


Mudra pjesma kaže, nikad brige nema 
Za onog tko radi, kuću svoju sprema... 


Orilo se iz toplog, malog mravinjaka. A pahu- 
ljice su igrale, plesale po taktu ove pjesme i po- 
krivale usnulu zemlju bijelim pokrivačem. 


RUŽNO PAČE 


Jednog lijepog proljetnog jutra ležala je u Sve joj je bilo već dojadilo, kad se odjednom 
gnijezdu na jajima jedna patka. Sve ostale patke začuje kljucanje i ljuske počmu pucati. Slijedećeg 
plivale su ili šetale po dvorištu, ali ova je bila mirna časa pojavila su se četiri divna pačića sjajnih očiju 
jer je čekala da se iz ljuske pojave njeni pačići. i nježnog paperja. 


Pačići su se izvukli iz gnijezda i odgegali u 
visoku travu. 

— Kakva divna djeca! — pomisli majka. Ali 
tada tužno pogleda u gnijezdo i zatrese glavom. 
Tamo je još uvijek ležalo peto, najveće jaje. Bilo 
je to nekakvo ružno jaje — drugačije od ostalih. 

Nakon izvjesnog vremena ljuska je ipak počela 
pucati i pojavio se nekakav snažan kljun a zatim 
i glava. Ali pačić koji se izvukao nije bio malen 
i žut kao ostala braća, nego krupan, bijel i nez- 
grapan. 


— Nebesa! — uzvikne u čudu patka. — Ovo 
pače nije nalik na ostalu djecu! 

Ostali pačići su se ponovo okupili oko majke i 
povikali uglas: 

— Kakvo je to smiješno stvorenje! To nije naš 
brat! Nećemo se s njim igrati! 

Rekavši to pačići su pošli stazom a majka za 
njima. 

Ružno pače nije moglo shvatiti zašto je napu- 
šteno i zbog čega svi kažu da je ružno. Jer, kao i 
drugi mališani, i ono se htjelo igrati i biti voljeno. 

Zato je pače pošlo prema jezeru. 


Majka je plovila po čistoj, glatkoj vodi. Na nje- 
nim leđima su se udobno smjestila četiri pačića. 


— Ga! — pozove ih ružno pače što je moglo 
umiljatijim glasom. Ali ga braća nisu ni pogledala, 
a patka mu je rekla neka ode s jezera. 


— Zbog čega me tjeraju? — pitalo se nesretno 
pače. — Zar sam ja zaista drugačiji od ostalih? 
— Krupne suze skotrljale su mu se iz očiju ravno 
u jezero. Pače je gledalo krugove po vodi, a kada 
se voda umirila opazilo je jedan čudan i ružan lik. 
Pa to je bila njegova vlastita slika! 


— Jao! — zakuka ružno pače, — pa ja sam 
zaista strašan! Ja ću pobjeći i sakriti se tako da me 
više nikad, nikad ne pronađu. 


Nesretno pače se udalji od lijepog sunčanog 
jezera i krene u mračnu šumu. Kako je samo bilo 
uplašeno i usamljeno to mladunče u velikoj šumi! 
Mračne i nijeme sjene pružale su se pod drvećem, 
a vjetar je nekako čudno pokretao granje amo- 
-tamo. A onda je odnekud doletjelo jato mladih 
fazana. 


— Oh, možda će se oni htjeti igrati, — pomisli 
i krene prema njima neodlučno. Ali ptice su samo 
prhnule i izgubile se iznad krošnji drveća. 


— Nitko me ne gleda zbog ružnoće, — zajeca i 
uvuče se polako u neko gusto žbunje. 


I tako toga dana, pa slijedećeg, i mnogo, mnogo 
dana kasnije. Nesretno, usamljeno pače je postalo 
otpadnik koji nije bio nikome potreban. Ali jednom 
kad je plovilo između stabljika trske, sretne neko 
pače koje mu se osmjehivalo i poigravalo gore-dolje 
po zelenoj vodi. 


— Konačno jedan osmjeh! — pomisli ružno 
pače. — Našao sam prijatelja, — reče i otpliva 
prema nasmijanom pačetu. Ali ono ne reče ništa, 
samo se nastavi vrtjeti. Bila je to drvena patkica — 
nečija izgubljena igračka. Ipak, ružno pače pođe 
nizvodu za njim. Igračka je postala njegov jedini 
drug. 

Jednog dana je vjetar podigao valove i zaljuljao 
drveno pače koje se naglo okrenulo i snažno udarilo 
svojim drvenim kljunom ružno pače po glavi. 
Nesretno pače jedva dopliva do obale i izađe da 

iscjeli rane. A njegov nasmijani prijatelj je nestao 
u uzburkanoj vodi. Tako pače shvati da njegov 
mali drveni prijatelj nije imao srca i da ga nikada 
nije volio. Glava ga je boljela, ali bol u srcu je 
bio mnogo veći. 


Prođe proljeće. Onda naiđe ljeto, pa jesen sa 
hladnim kišama koje su donijele hladnu zimu i 
snijeg. A za svo to vrijeme ružno pače je raslo i 
samovalo i patilo i gladovalo i smrzavalo se i 
tugovalo. I nigdje nikoga da ga utješi, da mu 
pomogne, da mu oprosti ružnoću. Ružno pače je 
jedva preživjelo zimu. 


A onda sunce ponovo obasja šumu i jezero. 
Šuma oživi i ozeleni. Sva priroda pohita proljeću 
ususret. I ružno pače konačno osjeti malo radosti 
u duši te zapliva kroz trsku. Ugleda na vodi pre- 
krasnu bijelu pticu — najljepšu pticu koju je ikada 
vidjelo. Uskoro je doletjelo još nekoliko istih takvih 
bijelih i ponosnih ptica koje su zaplivale po mirnoj 
vodenoj površini. 


— Kakve su ovo čarobne ptice? — pitalo se 
zadivljeno pače iz prikrajka. — Bit će da su to 
kraljevske ptice. Najljepša stvorenja na čitavom 
svijetu! 


Njihova ljepota ga toliko osvoji da ružno pače 
zapliva prema njima. Ptice su ga vidjele i jurnule 
su prema njemu. 


— Ubijte me! — zavapi nesretnik i prigne glavu 
očekujući smrt. Ali što ugleda u vodi ? Ugleda svoju 
sliku — divnog, velikog, bijelog labuda baš istog 
onakvog kakve su bile te prekrasne ptice. 


— Evo još jednog novog! — zakliktali su labu- 
dovi i okupili se oko njega. — Ti si najveći i naj- 
ljepši od sviju nas! 


Nekadašnje ružno pače, zapanjeno i zbunjeno, 
pogne još više glavu i još bolje razabra svoj lik 
na površini vode. Kako se izmjenio! Vrat mu se 
izvio i postao nekako vitak i dug, a perje sjajno i 
bijelo. Uostalom, zar je važno što netko ugleda 
svijet u pačjem dvorištu, ako se izlegne iz labuđeg 
jajeta? 


— Kako je divna ona ptica! — uzdisala je 
patka s obale na koju je dovela svoje nove pačiće. 
A jedan fazan proviri iz šibljika i primjeti: 


— Kako je samo dostojanstven i moćan! koji su bili nepravedni prema njemu, pa zalepša 


Ružno pače je bilo pijano od sreće — ne toliko svojim snažnim krilima i zaklikta iz sveg srca: 
zato što je postalo labud koliko zbog toga što je — Zar je moguće da na svijetu postoji takva 
konačno steklo prijatelje. Zato oprosti svima onima sreća! 

HRABRI KROJAČ 


Bila jednom neka mala kraljevina u kojoj se lijepo 
živjelo. Narod je radio u slozi i zadovoljstvu, ali 
se sreća iznenada pomutila. Jednog je dana stigla 
vijest da zemljom tumara ogroman i strašan div pod 
čijim nogama zemlja tutnji a kuće padaju kao da su 
od karata. 

Kralj odmah obeća veliku nagradu onome koji 
uspije da savlada diva živog ili mrtvog. Mnogi su 
junaci željeli okušati sreću, ali nitko nije znao kako 
to izvesti. I dok su oni tako mislili div je žario i 
palio. Čitava kraljevina je bila u strahu i metežu. 

U glavnom gradu je u to vrijeme živio neki mali 


krojač po imenu Miki. On je radio u svojoj maloj 
radnji od jutra do mraka i nije imao vremena 
misliti na diva. Ono što je Mikija mučilo bile su 
muhe. A muhe su se rojile po stropu, miljele su po 
stolu za kojim je krojač sjedio i zujale oko njegovog 
nosa i ušiju dok je radio. Jednom riječju, dosađivale 
su Mikiju bez prestanka te on u nastupu bijesa 
zgrabi dvije lopatice za ubijanje muha 1 tresne 
jednom u drugu. Roj prozuji kraj njega a žrtve 
padnu. 

— Oho! — uzvikne Miki iznenađeno. — Sedam 
jednim udarcem! 

Mali krojač potrči ka prozoru i izviri baš u 
trenutku kad je neki prolaznik pitao drugog: 

— Da li si ikada ubio diva ? 

— Ja sam ubio sedam jednim udarcem! — viknu 
Miki u tom času misleći, naravno, na svoje muhe. 

— Sedam jednim: udarcem! — poviču ona dvo- 
jica uglas i već su vidjeli cijelo jedno kraljevstvo 
divova kako leži pod Mikijevim nogama. 

Miki uzvrati klimanjem glave a ljudi pohitaše 
da drugima saopće ovu radosnu vijest. Ubrzo je 
cijeli grad brujao o Mikijevom junaštvu. Tako je 

stigla vijest do kralja i njegove kćeri, princeze Mini. 

— Mali krojač je, Vaše Veličanstvo, ubio sedam 
divova jednim udarcem! — objavi stražar. 

Sedam! — uzvikne kralj iznenađeno. — Do- 

vedite mi krojača! 

I tako se Miki na svoje veliko iznenađenje nađe 
u kraljevskoj palaći. 

— Da li si ti ubio sedam jednim udarcem ? — 
zagrmi kralj dok su još Mikija vodili ka prijestolju. 

— Da, Vaša Visosti. Ubio sam sedam! — odgo- 
vori Miki ohrabren neočekivanim osmjehom prin- 


ceze Mini, i to kako! 


— Pa, — reče kralj, — kako? 

Miki duboko udahne zrak: — Bio sam sasvim 
sam kad sam čuo kako dolaze. Dignem pogled i 
vidim opkolili su me slijeva, zdesna, sa svih strana. 
Čitava gomila! 

— Da, da, — požurivao je kralj, — pa onda? 

— Kad su stigli sasvim do mene započela je 
bitka. Zamahnuo sam i promašio. Onda sam po- 
novo zamahnuo, pa još jednom, pa drugi put... 
— Miki je bio sav uzbuđen. 

— A tada? — upita kralj. 

Miki se razmaha zrakom syojim dugačkim kro- 


jačkim škarama kao mačem. 


— A tada, — ponovi krojač, — tada sam ih 
kaznio! 
— Sjajno! — uzvikne kralj. — Hrabri krojaču, 


imenujem te za velikog kraljevskog dželata divova ! 

Miki problijedi. Samo što ga kap nije udarila. 

— Dželat divova! — zacvili. — Ali, Vaše Veli- 
čanstvo, ja... ja... — stane mucati. 

— A kao nagradu, dobit ćeš milijun dinara, — 
nastavi kralj. 

— Hva-a-la — jedva izusti Miki, — ali ja ... ja 
ne znam... 

U tom času princeza Mini povuče oca za rukav 

i šapne mu nešto. 


— Tri milijuna! — reče kralj gromko. — I ruku 
moje kćeri! 

— Princezinu ruku! — ponovi Miki, a nakon 
male pauze uzvikne: — Sravnat ću ga sa zemljom! 


Uz opće odobravanje hrabri krojač krene kroz 
duge kraljevske odaje i hodnike ravno ka gradskim 
vratima. Dok je junak stupao ulicama masa svijeta 
je razdragano klicala. Ljudi su s prozora mahali 
zastavama i maramama, a s kraljevske kule pratio 
ga je zadivljen pogled princeze Mini. I tako sve 
do izlaza iz grada. Ali kada se pokretni most uz 
zveket podigao, krojač primjeti da je ostao potpuno 
sam na cesti. 

— Uh! — izusti mali junak i spusti se na kamen. 
— A što sada? 

Dok je tako sjedio s glavom među rukama krojač 
osjeti da kamen pod njim podrhtava. Ogromna 
sjena nadvila se nad čitavom okolinom. 

— Div! — prostenja Miki i počme bježati koliko 
su ga noge nosile. Trčao je prilično brzo, ali 
divovski koraci su odzvanjali sve bliže i bliže. 

Miki je stigao do obale malog jezera. Tu ugleda 
čamac pa uskoči unutra i zavesla iz sve snage. 
Uzalud. Div zagazi u vodu, a veliki val od njegove 
čizme baci čamac na obalu. 


Mališan je skočio i nastavio bijeg, ali ogromna 
tamna sjena se izduži poljem. Tutnjava koraka je 
već bila sasvim blizu. U tom času Miki opazi kola 
natovarena bundevama pa uleti među njih i sakrije 
se. Ali div ugleda tovar bundeva pa kako je bio 
proždrljiv ispruži ruku i zahvati punu šaku. Među 
bundevama bio je i mali bjegunac. 

Miki je jedva shvatio što se dogodilo. Osjetio 
je da ga nešto iznenada podiže u zrak i ugleda 
veliki, tamni otvor pred sobom. Divova usta! 
I dok je proždrljivac ubacivao bundeve Miki se 
uhvati za njegovu gornju usnu a odatle se upuza 
na nos. Diva je to zaškakljalo pa podiže ruku 
prema nosu, ali se mališan dotle već uzverao na 
obrvu. Div nabere čelo u neku čudnu grimasu, te 
Miki izgubi oslonac i počme padati. 


— Ovo je kraj! — pomisli u trenu ali uz blagi 
udarac pade nepovrijeđen na ogroman dlan. 

Div, naravno, podigne drugu ruku da ga smrska 
ali se hrabri krojač uvuče u njegov rukav. Div 


posegne za njim. Kasno! Miki izvuče konac i iglu 
koju je uvijek nosio sa sobom, pa počme šivati 
rukav što je brže mogao. Ogromna ruka je ostala 
zatvorena i dok ju je div onako iznenađen poku- 
šavao osloboditi, mali krojač je sašio i drugi 
rukav tako da je veliki neprijatelj ostao potpuno 
bespomoćan. 

Miki se tada popeo do glave i, još uvijek čvrsto 
držeći dugi konac, okretao se oko neprijatelja sve 
brže i sve niže dok ga nije potpuno zavezao. I tek 
što je stao na zemlju i izmaknuo se, kad se ogromni 
kolos počeo ljuljati i gubiti ravnotežu. 

Tras! Div se ispružio koliko je dug, a zemlja se 
nadaleko zatresla. Neprijatelj je bio potpuno svla- 
dan. A pobjednik duboko udahne zrak, pljesnu 
rukom o ruku i uputi se ka gradu još uvijek u 
nevjerici. 

Narod mu je pripremio nezapamćeni doček. Po- 
čele su svečanosti i slavlja po cijeloj zemlji. 

Hrabri krojač, naravno, dobio je obećanu na- 
gradu i lijepu princezu za ženu, pa je otada živio 
sretno i zadovoljno. 


DJECA U ZEMLJI IGRAČAKA 


Dobri stanovnici nekog malog 1 lijepog sela su 
bili uzbuđeni i radosni. Slavili su zaruke lijepe 
Marije Jogunice i Tome Frulaša. Za nekoliko dana 
bit će velika seoska svadba. 

Svi su bili tako razdragani da nikome na um 


nije palo zašto nema i seoskog škrtca Barnabija. 

A zli Barnabi je skrivao jednu tajnu. Mariju je 
čekalo veliko bogatstvo, koje joj je ostavljao jedan 
bogat ujak na umoru! I Barnabi je, eto, to prvi 
saznao. 


— Moram se dočepati njenog novca, — mislio je 
nevaljalac dok je kradomice gledao seosku sveča- 
nost iz svoje kuće. Onda se obratio svojim slugama, 
debelom Gonzorgu i mršavom Roderigu. 

— Ako ukradete Marijine ovce a zatim se otara- 
site Tome, — reče škrtica, — dobro ću vam platiti! 
A kad više ne bude Tome i Marija pomisli da je 
potpuno osiromašila, uplašit će se za svoju malu 
braću i sestre. Onda ću se, naravno, ja pojaviti i 
Marija će postati moja žena. 

Spustilo se veče. Narod se počeo razilaziti s trga 
a pohlepne sluge su izlazile iz Barnabijeve kuće i 
pošle za Marijom i Tomom. Kada je Toma poželio 
djevojci lakunoć i uputio se kroz vrtna vrata, 
ščepale su ga njihove snažne ruke i za tren oka 
ubacile u vreću. Tada su lupeži natovarili vreću 
na kolica i pošli prema moru ne bi li se što lakše 
oslobodili tereta. I dok su tako gurali kolica kroz 
mrak, nevaljalci su već mislili na bogatu nagradu 
koja im pripada. 

Jadni Toma se bacakao tako sve dok kradljivci 
nisu stigli do raskršća. Jedan puteljak je vodio na 
more a drugi u cigansku čergu. Gonzorgu sinu 
sjajna ideja. 

— Zašto ne bismo prodali Tomu ciganima ? — 
reče. — Onda će nam Barnabi platiti što smo 
momka uklonili a i cigani će ga kupiti pa ćemo 
dobiti dvostruki novac. 

Roderigu se ovaj plan dopao te odu u ciganski 


logor i bez muke prodaju Tomu. A gazdi su, 
naravno, rekli da su izvršili naređenje. 
Rano ujutro Gonzorgo i Roderigo prerušeni u 

mornare požure Marijinoj kući. Barnabi je, po 
dogovoru, već bio tamo. Nevaljalac je tobože došao 
da joj poželi sreću s Tomom. Ali su njegove sluge 
ispričale strašnu novost: 

— Toma je bio s nama na moru prošle noći, 
kad je naišla užasna oluja. Kako momak nije vičan 
moru, dopustio je da ga jedan silan val odnese u 
vodu u kojoj je nestao zauvijek. 


234 


— Ali što je Toma tražio na moru? — izusti 
preneražena devojka. 

— Htio je zaraditi nešto novaca na našem brodu, 
— objasni Roderigo. — Rekao nam je da su oni 
njegova nevjesta veliki siromasi. 

— Kakva nesreća! — uzdahne lukavi Barnabi 
s puno tuge. — Ostavio te je bez igdje ičega, 
sirotice moja. A kada se sve to već dogodilo, 


reći ću ti što da radiš: pođi za mene! Pružit ću ti 
svoju ljubav i udoban život. 

Nesretna devojka je našla nekoliko učtivih riječi 
kojima je odbila ovaj prijedlog. Rekla mu je da 
ima ovce kojima će prehraniti braću i sestre, a njoj 
nema života bez Tome. 

Ali baš tog trenutka naiđe njena mala sestrica 


sva u suzama. 


— Izgubila sam ovce! — poviče. — Nestale su 
naše ovce, Marija! 

A ovce su, u stvari, uklonili Gonzorgo i Ro- 
derigo. 

— Ništa zato, dušo! — tješila je Marija djevoj- 
čicu. — Pretražit ćemo svu okolinu i vidjet ćeš 
da ćemo ih naći. 

— Ali one su otišle u šumu bez povratka, — 

prizna konačno mala pastirica. 

— Kako ćete živjeti bez ovaca ? — upita Barnabi 
brižno. — Možda bi ipak bilo bolje da razmisliš 
o mom prijedlogu. — I lupež ode svojoj kući 
uvjeren da će djevojka uskoro poći za njega. 


A nesretna Marija? Što će početi bez Tome? 
Kako prehraniti dječicu bez ovaca? Teška briga 
sručila se te noći na njenu lijepu glavu. Smjestila 
je mališane u postelju i ostala tako budna da 
razmišlja i traži načina kako ih spasiti. Ali oprezna 

— Ona će se udati za Barnabija! — poviče jedno 
dijete. 

— Moramo je zaustaviti! — doda drugo. 

— Kad bismo samo pronašli ovce ona se ne bi 
udala, — padne trećem na um. — Zato krenimo 
odmah, ne smijemo gubiti vrijeme! 

Ding! Dong! Ding! Dong! Gonzorgo i Roderigo 
su neobuzdano udarali u seosko zvono da se sve 


dječica samo su se pretvarala da spavaju. U osvit 
zore su primjetili Mariju kako se izvukla iz kuće i 
krenula prema Barnabijevom domu: polako, ne- 
odlučno, kao ptičica kojoj su krila slomljena. 

orilo. — Diži se, narode! — vikali su. — Dobre 
vijesti. Dobre novosti! 

Narod se izvlačio iz domova i okupljao na trgu. 
U sredini je stajao Barnabi sa zluradim osmjehom 
na licu, a pokraj njega je bila blijeda i krhka dje- 
vojka, nesretna Marija. Dobri ljudi su se prenerazili 
kad su čuli da je Marija dala svoj pristanak neva- 
ljalcu. Tada naiđe odnekud grupa cigana koji su 
počeli plesati i pjevati. Barnabi im je dao nekoliko 
parica da uvesele njegove zaruke. 

Ali Gonzorgo i Roderigo su vidjeli da su to oni 


isti cigani kojima su Tomu prodali. Što će biti ako 
Barnabi otkrije njihovu prijevaru ? Zato su se po- 
vukli u prikrajak. 

Ples je već uzeo maha kad neka stara ciganka 
priđe Mariji i pozove je da joj prorekne budućnost. 

— Ne žali za Tomom — progovori ona gledajući 
u Marijin dlan, — on je živ! — Rekavši to ciganka 
zbaci sa sebe one dronjke i ukaže se Tomin lik. 
Marija mu poleti u zagrljaj i zaplače od sreće. 

Barnabi je naprosto pobjesnio. Pojurio je u po- 
trazi za svojim prevrtljivim slugama a Marija i 

Tomo su krenuli djevojčinoj kući. Ali tamo ih je 
očekivala loša vijest — pismo Marijine braće i 
sestara. 

»Najmilija Marijo«, stajalo je u pismu, »molimo 
te da se ne udaš za Barnabija. Mi idemo u šumu 
bez povratka da nađemo naše izgubljene ovce«. 

Tomo i Marija su odmah pošli za djecom. U toj 
žurbi nisu primjetili kako se tri sjene šuljaju za 


njima kroz mračnu šumu. Pretražili su svaki kutak 
i tek oko pola noći pronašli dječicu šćućurenu u 
nekom grmlju. 

Djeca su bila presretna kad su ugledala svoje 
spasioce. 

— Da samo znate koliko smo se bojali, — pri- 
znali su. — U ovoj strašnoj šumi drveće se kreće i 
govori. 


— De, de, — tješila ih je Marija. — To se vama 
samo od straha pričinilo. Ostat ćemo ovdje do 
zore, a onda potražiti ovce i vratiti se kući! 

Uskoro je mala družina spavala dubokim snom. 
Samo su Barnabi i njegove sluge, sakriveni iza 
nekog grmlja, brižljivo pratili svaki pokret. 

Slijedećeg jutra su Marija i Toma primjetili da se 
nešto čudno dogodilo. Drveće se te noći micalo 
pa je potpuno opkolilo djecu. 

— Ovo je Šuma bez povratka, — progovori 
visoki bor, — a to znači da onima koji zalutaju 
nema povratka! Zato će Tvorac igračaka iz Zemlje 
igračaka odlučiti o vašoj sudbini! 

Uplašena djeca su zaboravila na strah čim se 


pomenula Zemlja igračaka. — Hoćemo li zaista 
ići tamo? — upitali su. 
— Pa naravno! — odgovori hrast. — U kolonu 

po jedan i odmah krećemo! 

Vesela družina je zapjevala čilo i krenula za 
starim hrastom. Išli su tako, išli, dok se konačno 
nije ukazala pred djecom Zemlja igračaka. Kako 
je samo bila lijepa ta zemlja — mali otočić, bijela 
kućica i bezbroj šarenih i neobičnih igračaka. 

Toma je poveo djecu preko mosta, pokraj lutaka 
stražara koji su stajali ispred otvorenih vratiju. 
Uskoro su stigli do ulaza u tvornicu igračaka. 
Tu su ugledali natpis: »Zatvoreno zbog popravka«. 
Toma je pokucao i premda im nitko nije odgovorio, 
začuli su nečije glasove unutra. Tvorac igračaka i 
njegov pomoćnik Grumio govorili su o novoj 
mašini za izradu igračaka koju je Grumio upravo 
izumio i izradio. 

— Samo pritisneš dugme i dobivaš ono što želiš, 
— kaže on. — Ako želiš lutku pritisneš dugmad : 

šećer, začin, ljepotu i zlatnu kosu. 

Rekavši to Grumio dodirne svu onu dugmad. 
Mašina je počela brektati i kloparati. Klipovi i 
poluge su se pokrenuli a svjetla se upalila. Ugodna 
muzika ispuni zrak i pojavi se mala lutka Holan- 
danka. 

— Ali, — upozori Grumio svog gazdu, — mašina 
je vrlo osjetljiva i ne smije se preopteretiti. 

Tvorac igračaka je bio tako oduševljen da je 
zaboravio pomoćnikov savjet. Čim je Grumio 
izašao on je počeo pritiskati dugmad za lađu, za 
kuće, za vlak, za avion, za limenog vojnika ... 
Sirene su zapištale, a crvena svjetla zatreptala. Na- 
stala je strahovita eksplozija uslijed preoptereće- 
nosti i sve se razletilo u stotinu komadića. A kada 
se dim razišao, umjesto mašine ostao je samo prah. 

— Zaboga! — uzvikne stari tresući prašinu s ka- 
puta. — Kakva nevolja! Već je prošla polovina 
listopada a nijedna novogodišnja igračka nije dovr- 
šena. Bit će to, vidim, žalosna Nova godina! 

Tog trenutka Toma uđe s djecom i reče da mu je 
čitava situacija jasna. Zato predloži starcu da ih 
primi u službu ne bi li svi zajedno uspjeli napraviti 
igračke na vrijeme. 


Tvorac igračaka je pristao i djeca su ubrzo prio- 
nula na posao. Bojadisali su lutkama lica, šivali 
haljine i pakirali igračke u velike šarene pakete. 

Naveče su Tomo i Marija smjestili djecu na 
spavanje a i sami našli neke klupe u stovarištu. 
Ubrzo su svi zaspali. A zli Barnabi, koji je pratio 
svaki njihov korak, došuljao se do stovarišta s na- 
mjerom da otme Mariju. 

U kasno doba kada su svi već bili u dubokom 
snu, Grumio prodrma snažno gazdu i probudi ga: 
— Hura! — vikao je, — znaš li da sam pronašao 
prašak pomoću kojeg se svaka stvar može smanjiti 
na veličinu igračke. 

— Pa to je divno! — uzvikne Tvorac igračaka 
radosno i odmah stavi prašak u jednu neobičnu 
pušku. Zatim je uperi na svoj krevet i opali. Bum! 
Krevet je postao malen kao igračka! Bum! Stolica 
se pretvorila u malecnu stvarčicu ! Bum! Bum! Bum! 
Tvorac igračaka je pucao na sve što se nalazilo 
oko njega. I stojeći u sobi punoj igračaka, on reče: 


IZVANA NUN 


— Grumio, pa ti si pravi genije! 
Ali onda se rastuži: — Kako pronaći toliko veli- 
kih predmeta koje bi pretvorio u igračke? — reče. 

— Ovaj tvoj prašak mi neće pomoći, Grumio. Ti i 
tvoji glupi pronalasci! 

Rekavši to, on zavitla Grumiovom pucaljkom 
kroz prozor spavaće sobe. Predmet je pao kraj 
Barnabijevih nogu, pa ga je ovaj podigao i zacere- 
kao se. Sad će bar bez pola muke ostvariti svoje 
planove! 

Ne gubeći ni časka Barnabi uperi pušku na 
Tvorca igračaka. Bum! Stari se počeo smanjivati 

dok nije postao običan lutak. Gonzorgo i Roderigo 
su bili zgranuti. Postalo im je jasno da će Barnabi 
pucati na svakog bez razlike pa su požurili da ga se 
odreknu: 

— Mi više ne želimo učestvovati u tvojoj strašnoj 
igri, — rekli su. 

— E, pa kad je tako, onda vas moram nagraditi, 
— uzvrati Barnabi i uperi pušku na svoje prijašnje 
prijatelje. Gonzorgo i Roderigo su se sakrili iza 


ogromne bačve. Bum! Bačva je postala mala kao 
igračka ispred nogu dva diva. Zato Barnabi još 
jednom nanišani. Bum! I pogodi Roderiga! Bum! 
Ravno u Gonzorga! Nevaljalac je dograbio onu 
dvojicu koji su već bili pravi patuljci i spustio ih 
u kavez za ptice. 

Zatim je došao red na Tomu. Za tren oka mladić 
nije bio veći od prsta! Barnabi je brzo pronašao 
Mariju. Preplašena devojka je dozivala Tomu, ali 
ga nevaljalac uz jezivo smijanje izvuče iz svog 
džepa i postavi pokraj kaveza. — A sada, golubice, 


sada ćeš postati moja žena! — naredi. 

— Nikada! — zajeca Marija s mnogo upornosti 
u glasu. — Nikada! 

— E, pa, ako tako misliš, onda će slijedeći pucanj 
zbrisati Tomu s lica zemlje. 

To je bilo previše. Nesretna devojka nije imala 
izbora. 

— Vjenčanje će se obaviti odmah! — reče Bar- 
nabi — vjenčat će nas Tvorac igračaka. 

Za to vrijeme Tomo se nečujno privukao uz 
ka vez. Dao je mig Gonzorgu i Roderigu koji su ga 


bez muke odvezali. Tada Tomo skoči na stolicu 
a odatle na pod: provuče se tiho ispod vratiju i 
odjuri u sobu punu gotovih igračaka. Na zvuk 
njegove trube svi olovni vojnici su stajali u stroju, 
a ratni brodovi, tenkovi i topovi samo su čekali 
na njegov znak. Svi su mu uzvratili poziv. Tomina 
vojska je stigla na vjenčanje u posljednji čas. 

— Stanite! — vikne Toma i dade znak Mariji 


da se sakrije. Zatim je uskočio u sedlo svog drvenog 
konjića i poveo vojsku u rat. Topovi su zapucali 
i napunili Barnabijeva usta kamenjem, a Indijanci 
su pustili strijele ravno u njegovo lice i ruke. Neva- 
ljalac je pobjesnio. Počeo je mlatiti nogama i uskoro 
zbrisao čitavu armiju. Ratni brod je bacio u krčag 
s vodom tako da je njegov mali admiral potonuo 
na dno. 


— Dosta je bilo gluposti i šala, — procijedi na 
kraju i podigne onu strašnu pušku. Namjeravao je 
sve uništiti do kraja. Ali tada jedan cepelin proleti 
iznad njegove glave i izbaci teret kamenja. To je 
vrijedilo! Dok je nevaljalac još posrtao Marija 
brzo napuni top s jednog ratnog broda. Bum! 
Granata pogodi pušku a ona zla tekućina iscuri 
van i polije Barnabija. Nevaljalac se smanjio i 
postao kao Toma koji je sada navalio iz sve snage. 
Borili su se žestoko preko pustog bojnog polja dok 
konačno Toma, kao mlađi i boju vičniji, savlada 
Barnabija — natjera ga u jednu kutiju i zatvori 
poklopac. Olovni vojnici su počeli polako dolaziti 
k sebi. A kada su shvatili što je njihov komandant 
učinio, zaorili su poklici u Tominu slavu. Nastalo 
je opće veselje. I u čitavoj toj gužvi pojavi se 
odnekud Grumio: 

— Eureka! — uzvikne. — Pronašao sam teku- 

ćinu koja sve smanjene predmete i bića vraća u 
prvobitno stanje. 

— Grumio, ti si genije! — uzvikne Tvorac 
igračaka. — To je najbolje što si ikada izumio. 

A mladi izumitelj rasprši svoj novi pronalazak 
po cijeloj sobi. Sto i stolice su ponovo postali 
veliki, a Tvorac igračaka i Toma postali su ponovo 
ljudi. Oslobodili su čak i Gonzorga i Roderiga 
koji su okajali svoje ranije greške. 

Grumio je zatim polio sve ranjene i polomljene 
vojnike koji su dobili izgled novih igračaka. Crveni 
kaputići blistali su kao i ranije, puške su bile u 
besprijekornom redu. Admiral je opet bio čitav 
i suh! 

Uskoro su svi bili sretni i zadovoljni. Samo je 
Barnabi — patuljak i dalje sjedio u zatvorenoj 
kutiji. 

I tako je ova družina napravila red u Zemlji 
igračaka i pomoću Grumiovih izuma pripremila 
igračke za novogodišnje poklone. Tvorac igračaka 

je, naravno, bio veseo kao dijete. A nakon nekoliko 
dana u Tominom i Marijinom selu priređena je 
velika svečanost. Svi su slavili njihovo vjenčanje. 
Čitavo selo se podiglo na noge. Samo je Barnabi 
ostao u svom malenom kavezu. Tamo bar nije 
mogao dobrim ljudima činiti zlo. 

A Toma i Marija su živjeli dugo i sretno i smalom 
Marijinom braćom rado su pričali o Zemlji igra- 
čaka iz njihovog djetinjstva. 

